           Na temelju članka 23. stavak 2. točka 5. Poslovnika Gradskog vijeća Grada Dugog Sela (Službeni glasnik Grada Dugog Sela broj 11/09., 7/11. i  2/13.), Odbor za Statut i Poslovnik Gradskog vijeća Grada Dugog Sela, na svojoj sjednici održanoj dana 19. veljače 2014. godine, utvrdio je Pročišćeni tekst odredbi za provođenje Prostornog plana uređenja Grada Dugog Sela.



Pročišćeni tekst odredbi za provođenje Prostornog plana uređenja Grada Dugog Sela obuhvaća:

· Odluku o donošenju Prostornog plana Grada Dugog Sela (Službeni glasnik Grada Dugog Sela broj 6/04),

· Odluku o izmjenama i dopunama Odluke o donošenju Prostornog plana Grada Dugog Sela (Službeni glasnik Grada Dugog Sela broj 13/06),

· Ispravak Odluke o izmjenama i dopunama Odluke o donošenju Prostornog plana Grada Dugog Sela (Službeni glasnik Grada Dugog Sela broj 14/06),

· Odluku o II. izmjenama i dopunama Odluke o donošenju Prostornog plana Grada Dugog Sela (Službeni glasnik Grada Dugog Sela broj 8/10),

· Odluku o donošenju ciljanih izmjena i dopuna Prostornog plana uređenja Grada Dugog Sela (Službeni glasnik Grada Dugog Sela broj 8/12),

· Odluku o donošenju izmjena i dopuna Prostornog plana uređenja Grada Dugog Sela (Službeni glasnik Grada Dugog Sela broj 8/13),

 u kojima je naznačeno vrijeme njihova stupanja na snagu. 

PROČIŠĆENI TEKST

ODREDBI ZA PROVOĐENJE

PROSTORNOG PLANA UREĐENJA GRADA DUGOG SELA
ODREDBE ZA PROVOĐENJE
Članak 4a.

Izrazi i pojmovi koji se koriste u ovoj Odluci imaju značenje određeno posebnim zakonima kojima se uređuje područje prostornog uređenja i gradnje.

Članak 5.

1. 
UVJETI ZA ODREĐIVANJE NAMJENA POVRŠINA

Aktom za građenje se može odrediti granica građevnih čestica tako da u što većoj mjeri odgovaraju stvarnom stanju. Pri tome više od 50 % površine mora biti u zoni osnovne namjene.

Prostor Grada Dugog Sela je prema korištenju i namjeni površina ovim Planom podijeljen na: 

a) prostori za razvoj i uređenje

*
razvoj i uređenje prostora naselja

*
razvoj i uređenje prostora izvan naselja
*
površine za iskorištavanje mineralnih sirovina
*
poljoprivredne površine
*
šumske površine

*
ostalo poljoprivredno tlo, šume i šumsko zemljište

*
vodne površine

*
posebna namjena

*
groblja

b) promet

*
cestovni promet

*
željeznički promet.

Prostori za razvoj i uređenje naselja određeni ovim Planom su građevinska područja naselja. U građevinskim područjima naselja smještaju se, pored stanovanja, sve funkcije sukladne namjeni, rangu i značenju naselja (školstvo, zdravstvo, kultura, sport, trgovina, ugostiteljstvo, turizam, servisi, poslovni sadržaji, promet i komunalna infrastruktura i sl.).

Prostori za razvoj i uređenje izvan naselja određeni ovim Planom su izdvojena građevinska područja izvan naselja i to gospodarske (proizvodne odnosno poslovne) i sportsko-rekreacijske namjene.

Površine za iskorištavanje mineralnih sirovina određene ovim Planom su postojeća eksploatacijska polja nafte i plina odnosno ciglarske gline.

Poljoprivredne površine određene ovim Planom su ostala obradiva tla planske oznake (P3).

Šumske površine određene ovim Planom su:

-
gospodarske šume (planske oznake Š1) – namijenjene prvenstveno za proizvodnju drva i drugih proizvoda,

-
zaštitne šume (planske oznake Š2) – namijenjene zaštiti zemljišta, vodnih površina, naselja  i sl.,

-
šume posebne namjene (planske oznake Š3) – šuma u sklopu površina posebne namjene (planske oznake N).

Ostalo poljoprivredno tlo, šume i šumsko zemljište, planske oznake PŠ, određeno ovim Planom može se koristiti za poljoprivrednu proizvodnju ili pošumiti.

Vodne površine (planske oznake V) određene ovim Planom su vodotoci, ribnjak, akumulacije i retencije.

Površina posebne namjene (planske oznake N) određena ovim Planom koristi se za potrebe obrane.

Groblja (planske oznake G) su površine određene ovim Planom za ukop ljudi.

Razgraničenje prostora prema namjeni i korištenju površina prikazano je u kartografskom prikazu 1. - Korištenje i namjena prostora.

Kod određivanja plana namjene prostora izvršena je sistematizacija namjene vodeći računa o očuvanju prirodnih vrijednosti nudeći mogućnost razvoja u svakom od naselja u skladu s mogućnostima i rastom broja stanovnika. 

Članak 6.

2. 
UVJETI ZA UREĐENJE PROSTORA

2.1.
Građevine od važnosti za državu i županiju

2.1.1.
Građevine od važnosti za državu

Prometne građevine

a)
cestovne građevine s pripadajućim objektima i uređajima

· državna cesta GP Gola – Koprivnica – Križevci – Vrbovec - Dugo Selo - Sesvete

b)
željezničke građevine s pripadajućim građevinama, postrojenjima i uređajima

-
pruga od značaja za međunarodni promet (pruga velikih učinkovitosti) 

-
pruga X. paneuropskog koridora: M102 Zagreb Glavni kolodvor - Dugo Selo i M103 Dugo Selo - Novska i
-
pruga b ogranka V. paneuropskog koridora: M201 (Gyekenyes) - Državna granica - Botovo - Koprivnica - Dugo Selo
c)
telekomunikacijske građevine

· radijski koridori: TV odašiljač Sljeme i odašiljačko središte uz glavnu radio i TV postaju (izvan prostora Županije) – drugi odašiljači u Državi,

· međunarodni EK kabel 

· elektronička komunikacijska infrastruktura i povezana oprema.

Energetske  građevine s pripadajućim objektima, uređajima i instalacijama:

a)
Građevine za transport nafte i plina:

ostali magistralni plinovodi:

· autoput Zagreb-Slavonski Brod-Dugo Selo DN 150,

mjerno redukcijska stanica (MRS):

· UMS/MRS Dugo Selo.

b)
Građevine eksploatacije energetskih mineralnih sirovina:

–
eksploatacijska polja nafte i plina u Gradu Dugom Selu

Vodne građevine

a)
građevine za melioracijsku odvodnju: sustav melioracijske odvodnje Črnec Polje

b)
građevine za korištenje voda:

· vodoopskrbni sustavi s pripadajućim izvorištem Zagreb - podsustav Dugo Selo

Društvene djelatnosti

· Visoko učilište - Veterinarski fakultet

Proizvodne građevine

· građevine za preradu obojenih metala - cinčaona u poduzeću "Dalekovod" 

Građevine posebne namjene - vojni kompleks Dugo Selo.
Članak 7.

2.1.2.
Građevine od važnosti za Županiju 

Prometne građevine:

1.
Cestovne  građevine  s pripadajućim  objektima,  uređajima i instalacijama

Županijske ceste

- postojeće županijske ceste:

1)
Ž 3034

A.G. Grada Zagreba – Dugo Selo – čvor Vrbovec 1 (D 28)

2)
Ž 3070

Dugo Selo (Ž 3034) - Rugvica - Orle (Ž 3041)

3)
Ž 3071

Ž 3034 - želj. kolodvor Dugo Selo

4)
Ž 3072 
Ž 3034 - M. Ostrna - V. Ostrna - želj. kolodvor V. Ostrna

- dijelovi i/ili cijele trase postojećih lokalnih cesta koje su županijskim planom prekategorizirane u županijske ceste:

1)
L 10162 
A.G. Grada Zagreba - Prozorje - Martin Breg - Kozinšćak - Dugo Selo (Ž 3034) i 

2)
L 31107
L 10162 - Prozorje - L 10162

 

su dva dijela trase planirana kao županijska cesta  






Drenčec - Prozorje - Brckovljani 

3)
L 31114
Mala Ostrna (Ž 3072) - Leprovica - Obedišće Ježevsko (Ž 3073) 




- u cijelosti planirane kao županijske ceste
 

4)
L 31110
Gornje Dvorišće (L 31039) - Donje Dvorišće - Lukarišće - Ž 3034





- trasa dijela planirane županijske ceste u koridoru postojeće lokalne ceste
- predložene županijske ceste 

1)
u produžetku lokalne ceste L 31107 prema istoku trasa koja zaobilazi Martin Breg – županijska cesta u istraživanju Prozorje – Donje Dvorišće

2)
cesta Rugvica - Dugo Selo - alternativna trasa županijske ceste

2.
Poštanske i telekomunikacijske građevine s pripadajućim objektima, uređajima i instalacijama 

- mjesna telefonska centrala Dugo Selo

3.
Energetske građevine:

Elektroenergetske građevine 

dalekovodi naponskog nivoa 110 kV 

transformatorska postrojenja TS 110/30/10(20) kV 

4.
Vodne građevine: 

građevine za zaštitu voda 

sustav odvodnje otpadnih voda Dugo Selo 

5.
Sportske građevine:

sportsko-rekreacijski sadržaji iznad 5 ha za dodatne potrebe stanovnika ili u funkciji turizma

6.
Društvene djelatnosti - srednja škola

7. 
Proizvodne djelatnosti:

proizvodnja opeke

proizvodnja nafte i plina.

Članak 8.

2.2. 
Građevinska područja naselja

Na prostoru Grada Dugog Sela ovim Planom utvrđene su granice građevinskog područja naselja i to izgrađenog i neizgrađenog (uređenog i neuređenog) građevinskog područja naselja i prikazane na kartografskim prikazima br. 4. Građevinska područja naselja u mjerilu 1:5000.

Unutar granica građevinskih područja naselja ovim Planom posebno su označene neke od površina javne i društvene, ugostiteljsko-turističke i poslovne namjene.

Na građevinskom području ne smiju se graditi građevine koje bi svojim postojanjem ili upotrebom neposredno ili potencijalno ugrožavale život, zdravlje i rad ljudi u naselju, ili ugrožavale vrijednost čovjekova okoliša, niti se smije zemljište uređivati ili koristiti na način koji bi izazvao takve posljedice.

Unutar granica građevinskih područja naselja mogu se graditi: 

-
stambene i stambeno-poslovne zgrade, 

-
poslovne zgrade (poslovne, trgovačke, manje proizvodne), 

-
ugostiteljsko-turističke zgrade,

-
zgrade javne i društvene namjene,

-
sportsko-rekreacijske građevine,

-
ostale građevine  (kiosci, pokretne naprave, reklamni predmeti...)

-
prometne građevine, komunalni objekti i uređaji, te ostale građevine i javne površine koje služe funkcioniranju naselja (npr. zelene površine).
Članak 8.a

2.2.1.
Opće odredbe za gradnju u građevinskom području naselja

Smještaj zgrada na građevnoj čestici 

Smještaj zgrade na građevnoj čestici određen je udaljenostima zgrade od granica građevne čestice.

Zgrade ne smiju svojim položajem ometati ili ugrožavati okolni javni pješački i kolni promet, odnosno s aspekta osunčanja i prozračenja negativno utjecati na zaštićene uvjete stanovanja i rada na susjednim česticama.

Širina građevne čestice mjeri se na mjestu građevne linije zgrade.

Građevinska linija označava položaj zgrade u odnosu na regulacijsku liniju ceste.

Najmanja dopuštena udaljenost zgrade od regulacijske linije ceste je 5,0 m, osim u slučaju rekonstrukcije postojećih zgrada kad se zadržava postojeća udaljenost (ako je ona manja od navedene) i interpolacije novih zgrada. Kod interpolacije novih zgrada udaljenost od regulacijske linije se mora uskladiti s većom udaljenošću uspoređujući susjedne zgrade. Interpolacijom se smatra gradnja zgrade na neizgrađenom prostoru između čestica dviju postojećih zgrada koji nije širi od 40,0 m mjereno na građevinskoj liniji. Nadležna uprava za razvrstane ceste odnosno grad Dugo Selo za nerazvrstane ceste može zahtijevati i veću udaljenost od regulacijske linije ukoliko je to potrebno zbog planiranog proširenja cestovnog zemljišta ili izgradnje cestovnih građevina ili infrastrukture.

Provedbenim planovima moguće je propisati najmanju udaljenosti zgrada od regulacijske linije drugačiju od navedenih u prethodnom stavku ovisno o urbanoj koncepciji ulice.

Udaljenost zgrade od granice susjedne građevne čestice mora iznositi najmanje 3,0 m. Iznimno, ako se na zgradi izvode svjetlarnici za podzemne etaže maksimalne visine jednake razini terena, oni mogu biti izvedeni i na manjoj udaljenosti, ali ne manjoj od 1,5 m od granice susjedne građevne čestice.

Iznimno, samostojeće zgrade mogu se jednom svojom stranom približiti granici susjedne građevne čestice i na manju udaljenost, ali ne manju od 1,0 m, pod sljedećim uvjetima:

· susjedna neizgrađena građevna čestica, od koje je samostojeća zgrade udaljena manje od 3,0 m, mora imati širinu min. 18,0 m,

· udaljenost samostojeće zgrade od postojeće zgrade na susjednoj čestici mora biti min. (h1+h2)/2 (gdje je h1 visina do vijenca zgrade koja se namjerava graditi, a h2 visina do vijenca svih ostalih zgrada oko nje), ali ne manja od 4 m u slučajevima:

· interpolacije (gradnja jedne zgrade između dvije postojeće)

· nadogradnja postojeće zgrade.

U tim slučajevima minimalna udaljenost zgrada iznosi 4 m isključivo za zgrade do visine podrum i/ili suterena, prizemlje, 1 kat i potkrovlje (tri nadzemne etaže).

Kod rekonstrukcija, dogradnji i nadogradnji postojećih zgrada, viših od tri nadzemne etaže, međusobna udaljenost dviju susjednih zgrada iznimno može biti manja od (h1+h2)/2 pod uvjetom da je tehničkom dokumentacijom dokazano da je konstrukcija zgrade otporna na rušenje od elementarnih nepogoda.

Ukoliko se zgrada gradi na udaljenosti manjoj od 3,0 m od granice susjedne građevne čestice iz prethodnog stavka na zgradi se ne smiju izvoditi otvori na pročelju, obvezno se izvodi protupožarni zid, a na krovnoj plohi prema susjedu obvezno se izvodi snjegobran.

Otvorima se ne smatraju fiksna ostakljenja neprozirnim staklom, veličine do 60 x 60 cm, dijelovi zida od neprozirnog materijala, dijelovi zida od staklene opeke te ventilacijski otvori.

Prisloni zidovi zgrade u nizu odnosno poluugrađene zgrade moraju se izvesti kao protupožarni, a ukoliko se izvodi goriva krovna konstrukcija isti moraju presijecati krovište po cijeloj dužini.

Minimalne zelene površine na građevnoj čestici određene ovim Planom su neizgrađeno, ozelenjeno prirodno tlo. Minimalna površine pod zelenilom je 30% površine građevne čestice za izgradnju zgrada na području Grada Dugog Sela osim ako ovim odredbama nije drugačije određeno.

Iznimno, provedbenim planom može se, prilikom planiranja gradnje višestambenih zgrada, minimalno potrebna zelena površina na građevnoj čestici umanjiti za površinu javne zelene površine koju investitor uredi neposredno uz građevnu česticu i ustupi Gradu.

Iznimno, unutar obuhvata DPU CENTAR minimalno potrebne zelene površine na građevnim česticama odredit će se posebnom gradskom odlukom.

Ako je za pojedinu prometnicu planirano proširenje, gradnja na česticama uz tu prometnicu može se odobriti i prije izvedbe njenog planiranog proširenja, uz uvjet da se u postupku izdavanja akta za građenje rezervira prostor za proširenje prometnice.
Ulična ograda građevne čestice se podiže uz regulacijsku liniju. 

Udaljenost vanjskog ruba ulične ograde od osi ceste ne može biti manja od:

· državne ceste



9,0 m, 

· županijske ceste


8,0 m,

· lokalne ceste



7,5 m,

· nerazvrstane ceste 


4,5 m.

Udaljenost vanjskog ruba ulične ograde može biti i veća od prethodno navedenih ako cestu nije moguće proširiti jednako s obje strane od osi ceste. U tom slučaju udaljenost vanjskog ruba ulične ograde računa se od regulacijske linije na strani na kojoj nije moguće proširenje i to kao dvostruka udaljenost iz prethodnog stavka.

Iznimno, udaljenost vanjskog ruba ulične ograde može biti i manja i to kod rekonstrukcije postojećih zgrada, gradnje interpolacija, kod cesta koje su planirane uže od 9,0 m te kod kolno-pješačkih ulica i pristupnih putova. 

Nije dozvoljeno podizanje uličnih ograda višestambenih zgrada.

Iznimno, provedbenim planovima može se odrediti zabrana podizanja uličnih i ostalih ograda oko građevne čestice zgrade.

Ne dozvoljava se izgradnja zgrada i uličnih ograda, sadnja nasada na način da se spriječi proširenje ulica, uklanjanje oštrih zavoja, odnosno koji bi zatvarali vidno polje i time ometali promet. 

Obvezno je kod izdavanja akata za građenje ili rekonstrukciju zgrada na križanjima cesta i zavojima formirati građevnu česticu na način da se osigura dovoljan radijus ulice sukladno posebnim propisima i zahtjevu nadležne uprave za razvrstane ceste odnosno upravnog odjela Grada Dugog Sela za nerazvrstane ceste.

Veličina i oblikovanje zgrade

Elementi kojima se određuje veličina zgrade su: tlocrtna površina građevine (m2), građevinska bruto površina zgrade (m2), visina zgrade (m), etažna visina zgrade (oznaka i broj etaža).

Etaže zgrade su: podrum (Po), suteren (S), prizemlje (P), katovi (K) i potkrovlje (Pk).

Planom se omogućuje izgradnja više podrumskih etaža. Ukoliko se gradi zgrada sa jednom ili više podrumskih etaža koje služe kao garažno-parkirališni prostor za smještaj potrebnog boja parkirnih mjesta na vlastitoj čestici, površina tih podrumskih etaža ne ulazi u izračun koeficijenta iskoristivosti građevne čestice. 

Ako se kolni ulaz u zgrade izvodi kao rampa ona mora biti ili natkrivena maksimalnog uzdužnog nagiba do 16% ili nenatkrivena maksimalnog uzdužnog nagiba do 12%.

U potkrovlju prozori mogu biti izvedeni na zabatnom zidu, u kosini krova ili kao stojeći krovni prozori.

U potkrovlju se može planirati samo prostor u jednoj razini uz mogućnost izvedbe galerija.

Dužina krovnih kućica ne može biti veća od pola dužine krovne plohe na kojoj se nalaze.
Visina krovne kućice je max. 1,0 m do vijenca kućice mjereno na pročelju kućice. Visina sljemena kućice ne može biti viša od sljemena zgrade.

Potkrovlje je na svim građevinama moguće graditi kao uvučenu etažu koja mora biti takva da ju je moguće upisati u volumen potkrovlja definiranog ovim odredbama isključivo sa jednom etažom pri čemu može biti oblikovana krovom nagiba do najviše 35º. Tako građeno potkrovlje može imati površinu do 75% površine karakteristične etaže, a mora biti uvučeno barem sa ulične strane i to najmanje za svoju visinu. Visina zgrade sa takvom uvučenom etažom mjeri se do vijenca nadozida potkrovlja u koje je uvučena etaža upisana.

Oblikovanje pročelja i krovišta, te upotrijebljeni građevinski materijali moraju biti usklađeni s okolnim zgradama i krajolikom.

Krovišta zgrada se mogu izvesti kao:

· kosa, pri čemu je nagib definiran tehničkim normativima za određenu vrstu pokrova, ali najviše do 45° ili

· ravna ili malog nagiba do 10°.

U tradicijskim dijelovima naselja s vrijednom ruralnom arhitekturom elementi oblikovanja trebaju sadržavati osobitost autohtone tradicijske arhitekture. Izgradnja unutar postojećih zona zaštite povijesnog naselja i kontaktnih zona zaštite povijesnog naselja je određena u poglavlju 6. ovih Odredbi.

Zgrade koje se izgrađuju na poluugrađeni način ili u nizu moraju s zgradom na koju su prislonjene činiti arhitektonsku cjelinu, naročito u pogledu krovnih ploha.

Teren oko zgrade, potporne zidove, terase i sl., treba izvesti na način da se ne narušava izgled naselja, te da se ne promijeni prirodno otjecanje vode na štetu susjednog zemljišta i susjednih zgrada.

Način i uvjeti priključenja građevne čestice

Građevna čestica mora imati direktan pristup s prometne površine.

Kolni pristup od ceste do građevne čestice obiteljske zgrade može biti samo jedan i to mora biti minimalne širine 3,0 m, a maksimalne širine 6,0 m.

Ukoliko se unutar osnovne zgrade na građevnoj čestici odnosno manje poslovne zgrade smještaju prateće djelatnosti nužno je uz kolni prilaz osigurati posebni pješački pristup s prometne površine, širine min. 1,2 m.

U slučaju kada se građevna čestica nalazi uz sporednu ulicu i ulicu koja je razvrstana cesta prema posebnom propisu, prilaz s te čestice na javnu prometnu površinu obvezno se ostvaruje preko sporedne ulice.

Za neizgrađeni dio građevinskog područja uz državnu cestu, treba osnivati zajedničku sabirnu ulicu, preko koje će se ostvariti pristup na javnu prometnu površinu.

Ako na dijelu građevnog područja na kojem će se izvoditi zgrada postoji vodovodna mreža i ako postoje za to tehnički uvjeti, zgrada se obavezno putem priključka na vodovod opskrbljuje vodom. U slučaju da na predmetnom građevnom području nema izgrađene vodoopskrbne mreže do realizacije vodovodne mreže opskrba će se vršiti prema lokalnim uvjetima bunarima ili sabiranjem oborinske vode.

Naprave (zdenci, crpke i cisterne) koje služe za opskrbu vodom moraju biti izgrađene i održavati se prema postojećim sanitarno-tehničkim propisima.

Vlasnik odnosno korisnik sustava odvodnje otpadnih voda mora biti priključen na sustav javne odvodnje otpadnih voda u skladu s Odlukom o odvodnji otpadnih voda i odredbama Odluke o priključenju na komunalnu infrastrukturu. 

Otpadne vode iz kućanstva u mjestima bez izgrađene javne kanalizacije moraju se ispuštati u sabirne jame ili pročistiti na odgovarajućem uređaju i ispuštati u prirodni prijemnik.  
Sabirna jama mora biti vodonepropusna građevina bez ispusta odnosno preljeva.

Priključivanje zgrada na elektroopskrbnu mrežu obavlja se na način propisan od nadležne službe za opskrbu električnom energijom, odnosno sukladno posebnim propisima.

Priključivanje zgrada na elektroničku komunikacijsku i plinoopskrbu mrežu obavlja se na način i uz uvjete propisane od nadležnih službi, odnosno sukladno posebnim propisima.
Vlasnici odnosno korisnici nekretnina obvezni su koristiti uslugu sakupljanja, odvoza i zbrinjavanja komunalnog otpada te osigurati lokaciju za smještaj spremnika za otpad na vlastitoj građevnoj čestici, a sve u skladu s Odlukom o sakupljanju, odvozu i postupanju sa sakupljenim komunalnim otpadom. 

Članak 8.b
2.2.2.
Uvjeti gradnje stambenih i stambeno-poslovnih građevina 

Stambena zgrada određena ovim Planom je građevina isključivo stambene namjene ili ona koja je do 71% građevinske (bruto) površine stambene namjene.

Stambeno-poslovna zgrada određena ovim Planom je građevina koja je do 51%  građevinske (bruto) površine stambene namjene.

Unutar stambene odnosno stambeno-poslovne zgrade mogu se osim stanovanja planirati djelatnosti kompatibilne stanovanju koje zadovoljavaju odredbe posebnih propisa vezano uz zaštitu od buke i drugih štetnih emisija (ugostiteljsko-turistički, uslužni, trgovački, poslovni, javni i društveni i sl.).

Na jednoj građevnoj čestici u građevinskom području naselja može se graditi jedna stambena ili jedna stambeno-poslovna zgrada. Uz stambenu ili stambeno-poslovnu kao glavnu mogu se graditi pomoćne, gospodarske i manje poslovne zgrade.

Stambene i stambeno-poslovne zgrade mogu biti obiteljske ili višestambene zgrade. 

Obiteljske zgrade

Obiteljska zgrada može biti jednoobiteljska i višeobiteljska. Jednoobiteljska zgrada je zgrada s jednim stanom. Višeobiteljska zgrada je zgrada s najviše 3 stana.

Iznimno, u slučaju da je postojeća stambena ili stambeno-poslovna zgrada zaštićena sukladno posebnom zakonu (ili je u ovom planu utvrđena kao posebno vrijedna), na jednoj građevnoj čestici može se dozvoliti gradnja druge obiteljske zgrada, pod uvjetom da se zaštićena (ili osobito vrijedna) zgrada zadrži u izvornom obliku.

S obzirom na način gradnje obiteljske zgrade mogu biti: samostojeće, dvojne i skupne.

Zgrade koje se izgrađuju na slobodnostojeći način ne mogu se graditi na udaljenosti manjoj od 3,0 m od granice susjedne građevne čestice odnosno sukladno Općim uvjetima za gradnju u građevinskom području naselja određenim ovim Planom. 

Zgrade koje se izgrađuju na poluugrađen način jednom svojom stranom se prislanjaju na granicu susjedne građevne čestice uz postojeću ili novoplaniranu susjednu poluugrađenu zgradu, a druga strana mora biti udaljena od međe susjedne građevne čestice min. 3,0 m.

Zgrade koje se izgrađuju u nizu moraju se s dvjema svojim stranama prislanjati na granicu susjednih građevnih čestica, uz postojeće ili novoplanirane susjedne ugrađene zgrade s kojima formiraju niz.

U građevnom području naselja utvrđuju se sljedeće najmanje veličine i najveći koeficijenti izgrađenosti građevnih čestica za obiteljsku gradnju:

NAJMANJA VELIČINA, OBLIK I NAJVEĆI KOEFICIJENT IZGRAĐENOSTI I ISKORISTIVOSTI GRAĐEVNIH ČESTICA ZA OBITELJSKE ZGRADE:

	NAČIN GRADNJE
	NAJMANJA VELIČINA GRAĐEVNE ČESTICE (m2)
	NAJVEĆI KOEFICIJENT IZGRAĐENOSTI (kig)
	NAJVEĆI KOEFICIJENT ISKORISTIVOSTI (kiS)
	MINIMALNA

ŠIRINA/DUBINA

GRAĐEVNE ČESTICE

(m)

	a) Samostojeći
	400
	0,3
	1,2
	15,0/20,0

	b) Poluugrađeni
	300
	0,4
	1,5
	10,0/22,0

	c) Skupni (u nizu)
	200
	0,5
	1,9
	7,0/26,0


Ako je postojeća građevna čestica dubine veće od 100,0 m, najveći koeficijent izgrađenosti izračunava se na temelju površine koju čini dio čestice dubine 100 m.

Ove odredbe ne odnose se na veličinu i oblik građevne čestice stambenih i stambeno-poslovnih zgrada:

· koje se interpoliraju u postojeću građevinsku strukturu (pri čemu se interpolacijom smatra gradnja zgrade na neizgrađenom prostoru između čestica dviju postojećih zgrada koji nije širi od 40,0 m mjereno na građevinskoj liniji) ili 

· su izgrađene prije stupanja na snagu ovog Plana.

Iznimno, veličina građevne čestice i koeficijent izgrađenosti mogu se utvrditi i drugačije u sljedećim slučajevima:

· kod zamjene postojeće obiteljske zgrade novom, (u slučaju da nisu ispunjeni uvjeti za veličinu građevne čestice određeni ovim Odredbama), nova se zgrada može graditi na postojećoj građevnoj čestici manje veličine, a koeficijent izgrađenosti može biti veći, ali ne veći od postojećeg,

· kada je to uvjetovano uvjetima zaštite kulturnih dobara.

Minimalna površina obiteljske zgrade mora biti tolika da zadovoljava osnovne uvjete suvremenog stanovanja, podrazumijevajući i sve higijensko-tehničke standarde.

Etažna visina obiteljske zgrade ne može biti veća od podrum i/ili suteren, prizemlje, 1 kat i potkrovlje (3 nadzemne etaže) pri čemu visina zgrade ne može biti veća od 10,0 m. Dozvoljava se izvedba više podzemnih etaža sukladno Općim uvjetima za gradnju u građevinskom području naselja određenim ovim Planom.

Postojeće stambene i stambeno-poslovne zgrade mogu se rekonstruirati ili izgraditi nove umjesto postojećih sukladno uvjetima iz ovog poglavlja s time da se postojeći parametri veći od propisanih mogu zadržati, ali bez dodatnog povećanja. Za rekonstrukciju postojećih odnosno izgradnju novih umjesto postojećih stambenih i stambeno-poslovnih zgrada potrebno je osigurati parkirna mjesta u skladu s normativima iz ovog plana. Iznimno, u slučaju prenamjene poslovnih prostora u drugu djelatnost koja iziskuje veći broj parkirnih mjesta potrebno je osigurati onoliko parkirnih mjesta koliko iznosi povećanje u odnosu na prijašnju namjenu.

Višestambene zgrade

Višestambena zgrada je zgrada s najmanje 4 stana, a najviše 8 stanova.

Višestambene zgrade mogu se graditi neposrednom provedbom ovog Plana unutar građevinskih područja (izgrađenih i neizgrađenih uređenih) naselja Dugo Selo, Kopčevec i Lukarišće i to isključivo uz prethodno odobrenje Gradskog vijeća ili tijela koje ono ovlasti.

Na jednoj građevnoj čestici može se graditi samo jedna višestambena zgrada i pomoćne zgrade u funkciji višestambene zgrade.

Gradnja novih i rekonstrukcija postojećih višestambenih zgrada moguća je prema slijedećim parametrima:

-
Površina građevne čestice postojećih višestambenih zgrada utvrđuje se sukladno potrebama te zgrade i u pravilu obuhvaća zemljište ispod te zgrade i zemljište potrebno za njezinu redovitu uporabu.

-
Minimalna površina za gradnju novih višestambenih građevina je 600 m2.

-
Koeficijent izgrađenosti građevne čestice (kig) iznosi najviše 0,4.

-
Koeficijent iskoristivosti građevne čestice (kis) iznosi najviše 2,0.

-
Etažna visina ne može biti veća od podrum i/ili suteren, prizemlje, 2 kata i potkrovlja (četiri nadzemne etaže). Dozvoljava se izvedba više podzemnih etaža sukladno Općim uvjetima za gradnju u građevinskom području naselja određenim ovim Planom.

-
Najveća visina građevine 11,0 m.

-
Minimalna površine pod zelenilom je 30% površine građevne čestice.

-
Najviše 2 kolna ulaza na građevnu česticu minimalne širine za jednosmjerni promet 3,5 m, za dvosmjerni promet minimalno 5,5 m te maksimalne širine 7,0 m.

-
Minimalni broj parkirališnih mjesta po stanu 1,5 osigurati na vlastitoj građevnoj čestici.

Postojeće višestambene zgrade mogu se rekonstruirati ili izgraditi nove umjesto postojećih sukladno uvjetima iz ovog poglavlja s time da se postojeći parametri veći od propisanih mogu zadržati, ali bez dodatnog povećanja, pri čemu se mora osigurati minimalna površina pod zelenilom - 20% od površine građevne čestice. Za rekonstrukciju postojećih odnosno izgradnju novih umjesto postojećih višestambenih zgrada potrebno je osigurati parkirna mjesta u skladu s normativima iz ovog plana Iznimno, u slučaju prenamjene poslovnih prostora u drugu djelatnost koja iziskuje veći broj parkirnih mjesta potrebno je osigurati onoliko parkirnih mjesta koliko iznosi povećanje u odnosu na prijašnju namjenu.

Ravni krov kod postojećih višestambenih zgrada se može sanirati izgradnjom kosog krova odnosno krovišta bez obzira na katnost zgrade odnosno bez poštivanja ostalih parametara za gradnju. Ako se kod postojećih višestambenih zgrada ravni krov sanira izgradnjom potkrovlja moraju se poštivati odredbe za gradnju odnosno rekonstrukciju višestambenih zgrada određene u ovom Članku. 
Uvjeti gradnje pomoćnih, gospodarskih i manjih poslovnih zgrada uz stambene i stambeno-poslovne zgrade

Pomoćnim zgradama uz obiteljske zgrade smatraju se garaže, spremišta, ljetne kuhinje i sl.

Pomoćnim zgradama uz višestambene zgrade smatraju se garaže, spremišta i sl. 

Gospodarskim zgradama uz obiteljske zgrade smatraju se:

*
one bez izvora zagađenja: šupe, kolnice, sjenici, spremišta poljoprivrednih proizvoda i si.

*
s izvorima zagađenja: staje, svinjci, kokošinjci, kunićnjaci i sl. 

Gospodarske zgrade s izvorom zagađenja mogu se graditi u naseljima gdje prema Odluci Grada Dugog Sela nije zabranjeno držanje domaćih životinja i to do maksimalno 15 uvjetnih grla.

Manjim poslovnim zgradama uz obiteljske zgrade smatraju se one površine do 300 m2 GBP :

*
za tihe i čiste djelatnosti, bez opasnosti od požara i eksplozije; krojačke, frizerske, postolarske i fotografske radionice, prodavaonice mješovite robe, kaffei, buffeti i sl.

*
za bučne djelatnosti: automehaničarske radionice, limarije, lakirnice, bravarije, kovačnice, stolarije, ugostiteljski objekti s glazbom i sl.

Ako se manje poslovne građevine izvode kao kiosci onda udaljenost od regulacijske linije može biti i manje od one propisane Općim uvjetima za gradnju u građevinskom području naselja određenim ovim Planom, a sve sukladno posebnoj gradskoj odluci.

Etažna visina pomoćne, gospodarske i manje poslovne zgrade ne može biti veća od podrum ili suteren, prizemlje i potkrovlje (2 nadzemne etaže) pri čemu visina zgrade ne može biti veća od 4,5 m.
Gospodarske zgrade bez izvora zagađenja, a za potrebe voćnjaka, vinograda, cvjetnjaka, povrtnjaka i sl. mogu biti prislonjene na stambene zgrade uz uvjet da je prislanjajući zid izgrađen od vatrootpornog materijala, u protivnom ova udaljenost ne može biti manja od 5,0 m.

Udaljenost gospodarskih zgrada s izvorima zagađenja od regulacijske linije ceste ne može biti manja od:

1. 50 m od državne ceste

2. 30 m od županijske ceste

3. 10 m od lokalne i nerazvrstane ceste

Udaljenost gospodarskih zgrada s izvorima zagađenja od stambenih, stambeno-poslovnih i manjih poslovnih zgrada ne može biti manja od 30,0 m.

Udaljenost gospodarskih zgrada s izvorima zagađenja mora iznositi od granice susjedne građevne čestice najmanje 5,0 m. 

Udaljenost gospodarskih zgrada bez izvora zagađenja od granice susjedne građevne čestice može biti i manja od 5,0 m, ali ne manja od 1,0 m ukoliko se zidovi gospodarskih zgrada izrade od vatrootpornog materijala.

Udaljenost gospodarskih zgrada s izvorima zagađenja od građevina za snabdijevanje vodom (bunari, izvori, cisterne i si.) ne može biti manja od 20,0 m.

Udaljenost pčelinjaka od stambene i stambeno-poslovne zgrade te gospodarske zgrade sa stokom ne može biti manja od 10,0 m.

Udaljenost pčelinjaka od regulacijske linije ceste ne može biti manja od propisanih udaljenosti za gospodarske zgrade s izvorom zagađenja, a 5,0 m od granice susjedne građevne čestice ako su letišta okrenuta prema toj strani a 3,0 m ako su okrenuta u suprotnom smjeru.

Postojeće pomoćne, gospodarske i manje poslovne zgrade uz stambene i stambeno-poslovne zgrade mogu se rekonstruirati ili izgraditi nove umjesto postojećih sukladno uvjetima iz ovog poglavlja s time da se postojeći parametri veći od propisanih mogu zadržati, ali bez dodatnog povećanja.
Članak 8.c

2.2.3.
Uvjeti gradnje poslovnih zgrada 
Poslovne zgrade određene ovim Planom su građevine koje su u cijelosti ili većim dijelom gospodarske namjene, a koje zadovoljavaju odredbe posebnih propisa vezano uz zaštitu od buke i drugih štetnih emisija. Unutar poslovnih zgrada mogu se osim gospodarske namjene planirati djelatnosti koje upotpunjuju funkcioniranje osnovne djelatnosti (javne i društvene, ugostiteljsko-turističke, sportsko-rekreacijske i sl.). Unutar poslovnih zgrada određenih ovim Planom dopušta se izgradnja jednog stana za potrebe smještaja vlasnika.
Poslovne zgrade gospodarske namjene određene ovim Planom su:

· manje proizvodne, pretežito zanatske zgrade,

· poslovne zgrade (uslužne, trgovačke i komunalno servisne). 

· sklonište za napuštene životinje (planska oznaka K4).

Poslovne zgrade mogu se graditi u građevinskim područjima naselja: 

-
na posebno označenim površinama poslovne namjene unutar građevinskih područja naselja,

-
na zasebnim građevnim česticama unutar građevinskih područja naselja.

Poslovne djelatnosti moguće je smjestiti i u sklopu stambene odnosno stambeno-poslovne zgrade ili u sklopu manjih poslovnih zgrada uz stambene i stambeno-poslovne zgrade.

U građevinskim područjima naselja na zasebnim građevnim česticama mogu se graditi poslovne zgrade koje svojom veličinom, smještajem u naselju i osiguranjem osnovnih priključaka na komunalnu i prometnu infrastrukturu omogućuju normalno funkcioniranje gospodarskih sadržaja bez štetnog utjecaja na okoliš i normalno funkcioniranje naselja.

Minimalna veličina čestice za gradnju poslovnih zgrada iznosi 400 m2, iznimno za veće trgovačke centre 1,0 ha.

Maksimalna veličina čestice za gradnju poslovnih zgrada iznosi 1.000 m2, iznimno za veće trgovačke centre 2,0 ha.

Izgrađenost građevne čestice ne može biti veća od 30%, iznimno za veće trgovačke centre 40%.

Minimalno 30% građevne čestice mora se urediti kao zelena površina na prirodnom terenu.

Na jednoj građevnoj čestici moguća je izgradnja jedne ili više poslovnih zgrada koje čine cjeloviti prostorni sklop te pomoćnih građevina u funkciji osnovne namjene.

Etažna visina poslovnih zgrada ne može biti veća od podrum i/ili suteren, prizemlje, 1 kata i potkrovlja (tri nadzemne etaže). Dozvoljava se izvedba više podzemnih etaža sukladno Općim uvjetima za gradnju u građevinskom području naselja određenim ovim Planom. 

Visina zgrade do vijenca ne može biti viša od 8 m.

Koeficijent iskoristivosti građevne čestice je maksimalno 1,2.

Udaljenost zgrade od granice susjedne građevne čestice je minimalno 5 m, a od susjednih zgrada je minimalno (h1+h2)/2 (gdje je h1 visina do vijenca zgrade koja se namjerava graditi, a h2 visina do vijenca svih ostalih zgrada oko nje).

Promet u mirovanju mora se riješiti na vlastitoj građevnoj čestici. Kolni prilaz na građevnu česticu ne smije biti s državne ceste osim postojećih prilaza koji se mogu zadržati. 

Udaljenost građevinske od regulacijskih linija prometnice je minimalno 5 m.

Na dijelovima čestice koje se nalaze uz stambenu ili stambeno-poslovnu izgradnju mora se prema toj izgradnji osigurati tampon zelenila minimalne širine 3,0 m.

Postojeće poslovne zgrade mogu se rekonstruirati ili izgraditi nove umjesto postojećih sukladno uvjetima iz ovog poglavlja s time da se postojeći parametri veći od propisanih mogu zadržati, ali bez dodatnog povećanja.

Članak 8.d
2.2.4.
Uvjeti gradnje ugostiteljsko-turističkih zgrada
Ugostiteljsko-turističke zgrade određene ovim Planom su građevine koje su u cijelosti ili većim dijelom ugostiteljsko-turističke namjene, a koje zadovoljavaju odredbe posebnih propisa vezano uz zaštitu od buke i drugih štetnih emisija. Unutar ugostiteljsko-turističkih zgrada mogu se osim ugostiteljstva i turizma planirati djelatnosti koje upotpunjuju funkcioniranje osnovne djelatnosti (trgovačke, uslužne, sportsko-rekreacijske i sl.). Unutar ugostiteljsko-turističke zgrade dopušta se izgradnja jednog stana za potrebe smještaja vlasnika.

Ugostiteljsko-turističke zgrade mogu se graditi u građevinskim područjima naselja: 

-
na posebno označenim površinama ugostiteljsko-turističke namjene unutar građevinskih područja naselja,

-
na zasebnim građevnim česticama unutar građevinskih područja naselja.

Ugostiteljsko-turističke djelatnosti moguće je smjestiti u sklopu stambene odnosno stambeno-poslovne zgrade ili u sklopu manjih poslovnih zgrada uz stambene i stambeno-poslovne zgrade.
U građevinskim područjima naselja na zasebnim građevnim česticama mogu se graditi ugostiteljsko-turističke zgrade koje svojom veličinom, smještajem u naselju i osiguranjem osnovnih priključaka na komunalnu i prometnu infrastrukturu omogućuju normalno funkcioniranje ugostiteljsko-turističkih sadržaja bez štetnog utjecaja na okoliš i normalno funkcioniranje naselja (buka).

Minimalna veličina čestice za gradnju ugostiteljsko-turističkih zgrada iznosi 600 m2.

Izgrađenost građevne čestice ne može biti veća od 35%, s time da se 30% građevne čestice mora urediti kao zelena površina na prirodnom terenu.

Na jednoj građevnoj čestici moguća je izgradnja jedne ili više ugostiteljsko-turističkih zgrada koje čine cjeloviti prostorni sklop te pomoćnih građevina u funkciji osnovne namjene.

Najveći dopušteni kapacitet zgrada za smještaj  je 80 kreveta.

Etažna visina ugostiteljsko-turističkih zgrada ne može biti veća od podrum i/ili suteren, prizemlje, 1 kata i potkrovlja (tri nadzemne etaže). Dozvoljava se izvedba više podzemnih etaža sukladno Općim uvjetima za gradnju u građevinskom području naselja određenim ovim Planom.

Visina zgrade do vijence ne može biti viša od 10 m.

Koeficijent iskoristivosti građevne čestice je maksimalno 1,3.

Udaljenost zgrade od granice susjedne građevne čestice je minimalno 5 m, a od susjednih zgrada je minimalno (h1+h2)/2 (gdje je h1 visina do vijenca zgrade koja se namjerava graditi, a h2 visina do vijenca svih ostalih zgrada oko nje).

Promet u mirovanju mora se riješiti na vlastitoj građevnoj čestici. Kolni prilaz na građevnu česticu ne smije biti s državne ceste osim postojećih prilaza koji se mogu zadržati.

Udaljenost građevinske od regulacijskih linija prometnice je minimalno 5 m.

Postojeće ugostiteljsko-turističke zgrade unutar građevinskog područja naselja, mogu se rekonstruirati ili izgraditi nove umjesto postojećih sukladno uvjetima iz ovog poglavlja s time da se postojeći parametri veći od propisanih mogu zadržati, ali bez dodatnog povećanja. Iznimke, određene ovim Planom su posebno označene 4 zone za izgradnju ugostiteljsko-turističkih sadržaja i to:

T1 - hotel Uz Šaškovečku ulicu je postojeća "Klet obitelji Bunčić" velikog ugostiteljskog i smještajnog kapaciteta koja se zadržava u legalno izvedenim gabaritima bez mogućnosti povećanja. Moguća je izgradnja bazena max. do 30% izgrađenosti građevne čestice za bazen (izvan zone turističke namjene, tj. u zoni rekreacije) uz uvjet izgradnje adekvatne komunalne infrastrukture. Parkirališne potrebe zadovoljit će se na izvedenim parkiralištima u neposrednoj blizini.

T1 - hotel Nešto južnije uz Šaškovečku ulicu planira se ugostiteljski sadržaj s terasom - "Vidikovac" kao dio hotela "Klet obitelji Bunčić". Planira se na djelomično izgrađenom podrumskom dijelu zgrade izgradnja tj. dovršenje zgrade do broja etaža: podrum i/ili suteren i prizemlje te potkrovlje, s maksimalnom tlocrtnom površinom 300 m2. Suteren može biti izdignut iznad najviše kote uređenog terena max 1,5 m, a na kosom terenu treba biti više od 50% svog volumena ukopan. Udaljenost građevne linije od ulice min. 5,0 m. Kod oblikovanja zgrade upotrijebiti elemente i materijale tradicijske arhitekture i to pretežno drvo, a eventualno kamen i opeku.

Krovište izvesti koso dvostrešno ili višestrešno u duhu tradicijskih zgrada nagiba 35-45º, pokriveno crijepom. Nadozid u potkrovlju može biti max. visine 120 cm. Koeficijent izgrađenosti dozvoljen je 0,4, a koeficijent iskoristivosti 1,0. Potrebe za parkiranjem obavezno je riješiti na vlastitoj čestici.

T4 - restoran U planiranoj zoni ugostiteljsko-turističkog sadržaja na križanju Domobranske i Martinske ulice treba poštivati građevna linija kako bi se osigurale vizure prema crkvi.

Unutar zone planira se izgradnja zgrade ugostiteljske namjene, tlocrtne površine maksimalno 1000 m2, s brojem etaža do podrum i/ili suteren, prizemlje i uređeno potkrovlje. Nadozid u potkrovlju može biti do 1,2 m. Tlocrt zgrade treba biti razveden ili se može planirati više manjih zgrada u tradicijskom duhu.

Postojeća zgrada se može zadržati ili rekonstruirati po zadanim odredbama.

Koeficijent izgrađenosti zone s postojećom i novom zgradom može biti do 0,3. Koeficijent iskoristivosti zone može biti 1,0. Parkirališne potrebe treba zadovoljiti unutar građevne čestice u skladu s normativima iz ovog Plana. Barem 30% građevne čestice treba urediti kao zelenu površinu na prirodnom terenu. Suteren može biti izdignut iznad najviše kote uređenog terena max 1,5 m, a na kosom terenu treba biti više od 50% svog volumena ukopan. Udaljenost građevne linije od ulice min. 5,0 m. Kod oblikovanja zgrade upotrijebiti elemente i materijale tradicijske arhitekture i to pretežno drvo, a eventualno kamen i opeku.

Krovište izvesti koso dvostrešno ili višestrešno u duhu tradicijskih zgrada nagiba 35-45º, pokriveno crijepom.

T4 - restoran Ugostiteljsko-turistički sadržaj manjeg kapaciteta planira se zapadno uz Dugoselsku ulicu. U toj zoni može se graditi zgrada do 200 m2 tlocrtne površine, maksimalne visine podrum i/ili suteren, prizemlje i uređeno potkrovlje.

Parkirališta smjestiti na građevnoj čestici, a dimenzionirati ih u skladu s propozicijama iz ovog Plana.

Minimalno 30% građevne čestice urediti kao zelenu površinu na prirodnom terenu.

Koeficijent izgrađenosti zone s postojećom i novom zgradom može biti do 0,3. Koeficijent Iskoristivosti zone može biti 1,0. Suteren može biti izdignut iznad najviše kote uređenog terena max 1,5 m, a na kosom terenu treba biti više od 50% svog volumena ukopan. Udaljenost građevne linije od ulice min. 5,0 m. Kod oblikovanja zgrade upotrijebiti elemente i materijale tradicijske arhitekture i to pretežno drvo, a eventualno kamen i opeku.

Krovište izvesti koso dvostrešno ili višestrešno u duhu tradicijskih zgrada nagiba 35-45º, pokriveno crijepom.

Članak 8.e
2.2.5.
Uvjeti gradnje zgrada javne i društvene namjene

Zgrade javne i društvene namjene su zgrade upravne, socijalne, zdravstvene, predškolske, školske, visokoškolske obrazovne, kulturne i vjerske namjene i sl.

Zgrade javne i društvene namjene mogu se graditi u građevinskim područjima naselja: 

-
na posebno označenim površinama javne i društvene namjene unutar građevinskih područja naselja,

-
na zasebnim građevnim česticama unutar građevinskih područja naselja.

Javne i društvene djelatnosti moguće je smjestiti u sklopu stambene odnosno stambeno-poslovne zgrade ili u sklopu manjih poslovnih zgrada uz stambene i stambeno-poslovne zgrade.

Na jednoj građevnoj čestici moguća je izgradnja jedne ili više zgrada društvenih djelatnosti koje čine cjeloviti prostorni sklop te pomoćnih građevina u funkciji osnovne namjene.

U sklopu zone planiranog visokog učilišta za potrebe Veterinarskog fakulteta (D6) mogu se graditi zgrade za potrebe fakulteta te ogledne farme za obuku studenata.

Veličina građevne čestice za zgrade javne i društvene namjene utvrđuje se sukladno namjeni zgrade na način da se omogući njezino normalno korištenje sukladno posebnim propisima.

Uvjeti o veličini i uređenju građevne čestice i obveznim prostorima zgrada:

-
predškolskog odgoja određeni su Državnim pedagoškim standardom predškolskog odgoja i naobrazbe ("Narodne novine" broj 63/08),

-
školskog odgoja određeni su Državnim pedagoškim standardom osnovnoškolskog sustava odgoja i obrazovanja ("Narodne novine" broj 63/08),

-
srednjoškolskog odgoja određeni su Državnim pedagoškim standardom srednjoškolskog sustava odgoja i obrazovanja ("Narodne novine" broj 63/08).

Najveći koeficijent izgrađenosti građevne čestice zgrada javne i društvene namjene iznosi 0,5.

Udaljenost zgrade od granice susjedne građevne čestice je minimalno 5 m, a od susjednih zgrada je minimalno (h1+h2)/2 (gdje je h1 visina do vijenca zgrade koja se namjerava graditi, a h2 visina do vijenca svih ostalih zgrada oko nje).

Kod gradnje dječjeg vrtića, jaslica, osnovne škole ili zgrade visokoškolske ustanove mora se osigurati nesmetana insolacija učionica i prostorija za boravak djece.

U sklopu zone planiranog visokog učilišta za potrebe Veterinarskog fakulteta (D6) mogu se graditi zgrade na česticama veličine primjerene namjeni: za zgrade isključivo javne namjene minimalno 600 m2, a za zgrade na farmama za obuku studenata minimalno 10 ha. Na dijelovima prostora koji su obrasli šumom obavezno je zadržati postojeće kvalitetno visoko zelenilo.

Maksimalna etažna visina zgrade javne i društvene namjene je podrum i/ili suteren, 2 nadzemne etaže i potkrovlje. Iznimno, kad se zgrade javne i društvene namjene grade na području naselja Dugo Selo, Kopčevec i Lukarišće maksimalna etažna visina je podrum i/ili suteren, 3 nadzemne etaže i potkrovlje. Dozvoljava se izvedba više podzemnih etaža sukladno Općim uvjetima za gradnju u građevinskom području naselja određenim ovim Planom.

Koeficijent iskoristivosti građevne čestice je maksimalno 1,8, a iznimno na području naselja Dugo Selo, Kopčevec i Lukarišće je maksimalno 2,3.

Iznimno, provedbenim planovima ako se oko zgrade javne i društvene namjene planira uređenje javnih zelenih ili pješačkih površina onda maksimalni koeficijent izgrađenost građevne čestice zgrade javne i društvene namjene može biti 1,0, a maksimalni koeficijent iskoristivosti 3,5, a iznimno na području naselja Dugo Selo, Kopčevec i Lukarišće je maksimalno 4,5. U tom slučaju potrebna parkirna mjesta moguće je osigurati na drugoj čestici.

Na građevnim česticama javne i društvene namjene potrebno je osigurati sportske i rekreacijske površine i igrališta za korisnika, sukladno detaljnoj namjeni zgrade i posebnim propisima.

U sklopu zone planiranog visokog učilišta za potrebe Veterinarskog fakulteta (D6) mogu se graditi zgrade društvenih djelatnosti za potrebe fakulteta do visine podrum, prizemlje i dva kata, a na oglednim farmama za obuku studenata visine do podrum, prizemlje i potkrovlje.

Postojeće zgrade javne i društvene namjene mogu se rekonstruirati ili izgraditi nove umjesto postojećih sukladno uvjetima iz ovog poglavlja s time da se postojeći parametri veći od propisanih mogu zadržati, ali bez dodatnog povećanja.

Postojeće zgrade drugih namjena mogu se rekonstruirati u zgrade javne i društvene namjene sukladno uvjetima za izgradnju određenim ovim Člankom.

Članak 8.f

2.2.6.
Uvjeti gradnje sportsko-rekreacijskih građevina

Sportsko-rekreacijske građevine određene ovim Planom su otvorene i zatvorene sportske građevine odnosno kompleksi koji se grade prema standardima za pojedini sportski objekt. Unutar zatvorenih sportskih objekata omogućuje se smještati djelatnosti koje upotpunjuju funkcioniranje osnovne djelatnosti (trgovačke, uslužne, ugostiteljske i sl.). 

Sportsko-rekreacijske građevine mogu se graditi na zasebnim građevnim česticama na unutar građevinskih područja naselja.

Sportsko-rekreacijske sadržaje moguće je smjestiti u sklopu stambene odnosno stambeno-poslovne zgrade ili u sklopu manjih poslovnih zgrada uz stambene i stambeno-poslovne zgrade.

Na zasebnim česticama unutar građevinskog područja naselja mogu se graditi i uređivati: 

1.
Zatvoreni sportski objekti (dvorane) u funkciji različitih sportova (nogomet, košarka, odbojka, rukomet, tenis, bazeni i sl.) prema slijedećim uvjetima:

· minimalna površina građevne čestice je  1.500 m2,

· maksimalna izgrađenost građevne čestice je 40% (zemljani i travnati tenis odnosno nogometni tereni zatvoreni balonima ne uračunavaju se u izgrađenost građevne čestice),

· moguća je izgradnja jedne ili više zgrada za potrebe sportske namjene te pomoćnih zgrada sa pratećim sadržajima: svlačionice, sanitarni čvor, manji ugostiteljski prostor i sl., 

· unutar zgrada mogu se osim sportskih sadržaja smjestiti i prateći sadržaji (trgovački, uslužni, ugostiteljski i sl.) i to do površine do maksimalno 30% građevinske bruto površine zgrade, kao i jedan stan,

· glavna zgrada se planira s brojem etaža podrum i/ili suteren, prizemlje i potkrovlje, a pomoćna zgrada podrum i/ili suteren i prizemlje,

· dozvoljava se izvedba više podzemnih etaža sukladno Općim uvjetima za gradnju u građevinskom području naselja određenim ovim Planom.

· visina sportskih dvorana je maksimalno 15,0 m,

· udaljenost građevne linije od regulacijske linije ulice određuje se min. 8,0 m,

· udaljenost zgrade od granice susjedne građevne čestice je minimalno 5 m, a od susjednih zgrada je minimalno (h1+h2)/2 (gdje je h1 visina do vijenca zgrade koja se namjerava graditi, a h2 visina do vijenca svih ostalih zgrada oko nje), 

· minimalna udaljenost otvorenih sportskih terena odnosno igrališta od susjedne građevne čestice je 2,0 m,

· potrebna parkirana mjesta osigurati na vlastitoj građevnoj čestici.

2.
Otvoreni sportski objekti (igrališta i tereni) u funkciji različitih sportova (nogomet, košarka, odbojka, rukomet, tenis, bazeni i sl.) prema slijedećim uvjetima:

· minimalna površina građevne čestice je  400 m2,

· maksimalna izgrađenost građevne čestice je 20% (zemljani i travnati tenis odnosno nogometni tereni zatvoreni balonima ne uračunavaju se u izgrađenost građevne čestice),

· moguća je izgradnja pomoćne zgrade sa pratećim sadržajima: svlačionice, sanitarni čvor, manji ugostiteljski, uslužni odnosno trgovački prostor i sl., 

· najveća etažna visina pomoćne zgrade podrum i/ili suteren i prizemlje,

· udaljenost građevne linije od regulacijske linije ulice određuje se min. 5,0 m,

· udaljenost pomoćne zgrade od susjedne građevne čestice min. 5,0 m,

· minimalna udaljenost otvorenih sportskih terena odnosno igrališta od susjedne građevne čestice je 2,0 m,

· potrebna parkirana mjesta osigurati na vlastitoj građevnoj čestici.

U izračun koeficijenta izgrađenosti građevinskih čestica sportsko-rekreacijskih građevina iz prvog stavka ovog Članka ne ulaze zemljani i travnati tereni te igrališta drugačijih završnih slojeva, a koja nisu izvedena kao građevine. Također, zemljani i travnati tereni odnosno igrališta koja nisu izvedena kao građevine, a zatvorena su balonima ne uračunavaju se u izgrađenost građevne čestice.
Postojeće sportsko-rekreacijske građevine mogu se rekonstruirati ili izgraditi nove umjesto postojećih sukladno uvjetima iz ovog poglavlja s time da se postojeći parametri veći od propisanih mogu zadržati, ali bez dodatnog povećanja.

Članak 8.g

2.2.7.
Zelene površine unutar građevinskih područja naselja

Pod zelenim površinama unutar građevinskog područja naselja podrazumijevaju se slijedeće  površine javne namjene:

· javni parkovi,

· zaštitne zelene površine.

Javni parkovi određeni Ovim planom su zelene površine javnog korištenja višeg stupnja uređenosti odnosno središnji parkovi, zeleni trgovi te površine za igru i boravak koji predstavljaju zone atrakcije stanovnika, prolaznika i posjetioca čitavog prostora grada i uže okolice. Ovi prostori svojom površinom i smještajem unutar gradske cjeline predstavljaju prostore većeg kapaciteta korisnika te je njihovim uređenjem potrebno naglasiti reprezentativnost i karakter gradske sredine kako bi se doprinijelo ljepšoj i ugodnijoj slici grada, a time i podigla estetska privlačnost sredine. Javni park može obuhvatiti i površine s planskim uređenjem kao parkovno-rekreacijske površine uz uređenje sadnjom autohtone vegetacije, izvedbom pješačkih ili manjih rekreacijskih površina (boćalište, košarka i sl.) ili dječjih igrališta (za djecu svih uzrasta) bez izgradnje pratećih sadržaja ili građevina.

Zaštitne zelene površine obuhvaćaju prostore oblikovane radi potrebe zaštite i očuvanja okoliša (potočne doline, tradicionalni krajolici, zaštita rubova šume, zaštita od buke i druge tampon - zone). Zaštitne zelene površine mogu biti i planski uređene zelene površine smještene uz rubove ili unutar namjenskih zona, odnosno između prometnih koridora i drugih namjena. Uređenje takvih površina obuhvaća sadnju visoke vegetacije (drvoredi i sl.) i niske vegetacije, postavljanje urbane opreme, uz mogućnost izgradnje isključivo kolnih i pješačkih pristupa do građevina.

Članak 8.h

2.2.8.
Ostale građevine (kiosci, pokretne naprave, reklamni predmeti...)

Jednostavne građevine i radovi čijem se građenju, odnosno izvođenju može pristupiti bez akta kojim se odobrava građenje određene su Pravilnikom.

Kioskom se smatra objekt što se može u cijelosti ili dijelovima prenositi i postavljati pojedinačno ili u grupi, a služi za obavljanje djelatnosti.

Kiosk je u pravilu tipski proizvod serijske proizvodnje, metalne ili plastične konstrukcije, ustakljen, površine do 12,00 m².

Reklamni predmeti su predmeti s površinom za isticanje reklamnih poruka i natpisa.

Kiosci i pokretne naprave u pravilu se postavljaju na javne površine i na neizgrađenom građevinskom zemljištu.

Kiosci, pokretne naprave, reklamni predmeti postavljaju se neposrednom provedbom ovog Plana, a temeljem Odluka Gradskog vijeća odnosno Plana rasporeda kioska i pokretnih naprava odnosno Plana lokacija za postavljanje reklamnih predmeta odnosno privremenih objekata.

Članak 8.i

2.2.9.
Smjernice za izradu provedbenih planova za građevinska područja naselja

Ovim Planom određena je obveza izrade urbanističkih planova uređenja za građevinska područja naselja u točki 9.1. ove Odluke čije su granice obuhvata prikazane na kartografskim prikazima broj 3.2. Uvjeti korištenja, uređenja i zaštite prostora, Područja posebnih ograničenja u korištenju i 4. granice građevinskih područja naselja, a to su:

· UPU KORITNJAČE


· UPU MLIN


· UPU LUKARIŠĆE


· UPU PUHOVO


· UPU KOPČEVEC


· UPU LEPROVICA


· UPU VELIKA OSTRNA

· UPU ISTOK

· UPU RADNIČKA

· UPU LAZINA

· UPU KLANJEC

· UPU LEPROVICA JUG.

Osnovni cilj izrade predmetnih urbanističkih planova uređenja je regulacijom neizgrađenog i neuređenog dijela građevinskog područja naselja putem planiranja prometne i komunalne i druge infrastrukture te detaljnijim određivanjem namjena površina dovršenje izgradnje pojedinih dijelova naselja unutar obuhvata.

Unutar obuhvata predmetnih urbanističkih planova uređenja potrebno je planirati prvenstveno izgradnju stambenih građevina sa pratećom prometnom i infrastrukturnom mrežom, a detaljnom razradom i analizom neizgrađenih područja mogući je smještaj i javnih i društvenih, ugostiteljsko-turističkih, poslovnih i sportsko-rekreacijskih zgrada te uređenje javnih površina sukladno stvarnim potrebama stambenog susjedstva.

Za planiranje građevina unutar obuhvata predmetnih urbanističkih planova uređenja potrebno je primjenjivati odredbe za gradnju unutar građevinskog područja naselja određene ovim Planom pri čemu se omogućuje da se uz odgovarajuće obrazloženje odnosno kroz određivanje urbane koncepcije prostora odrede i drugačiji uvjeti.

Ovim Planom omogućuje se planiranje izgradnje višestambenih zgrada unutar obuhvata obavezne izrade provedbenih planova uz slijedeće smjernice:

· maksimalna visina višestambenih zgrada podrum, suteren, i četiri nadzemne etaže, pri čemu se može graditi više podrumskih etaža 

· minimalna površina građevne čestice za višestambenu zgradu 800 m2 

· maksimalna izgrađenost građevne čestice 40% 

· maksimalno broj stanova - 18 stanova/zgradi 

· maksimalni koeficijent iskoristivosti 2,0 

· minimalna potrebna širina građevne čestice za izgradnju višestambene zgrade 22 m

· minimalni broj parkirališnih mjesta po stanu 1,5

· minimalni postotak zelene površine na prirodnom terenu 30%

· omogućuje se izgradnja najviše 2 kolna ulaza na građevnu česticu minimalne širine za jednosmjerni promet 3,5 m, za dvosmjerni promet minimalno 5,5 m te maksimalne širine 7,0 m.

Iznimno, ako se provedbenim planovima sa sve četiri strane stambene ili stambeno-poslovne zgrade planira uređenje javnih zelenih ili pješačkih površina onda maksimalni koeficijent izgrađenost građevne čestice može biti 1,0, a maksimalni koeficijent iskoristivosti 5,0.

Kroz izradu provedbenih planova potrebno je za područja predviđena za obiteljsku izgradnju predvidjeti minimalno 10%, a za područja predviđena za višestambenu izgradnju minimalno 20% javnih površina od ukupne površine provedbenog plana. Javnim površinama se smatraju javni parkovi i zaštitne zelene površine, javne pješačke površine, vodotoci sa pripadajućim zaštitnim pojasom, drvoredi, rekreacijske površine i sl. Iznimno, kroz posebno obrazloženje mogu se predvidjeti i manje javnih površina unutar obuhvata provedbenog plana.

Na području Grada Dugog Sela na snazi su provedbeni planovi za građevinska područja naselja određeni u točki 9.1. ove Odluke čije su granice obuhvata prikazane na kartografskim prikazima broj 3.2. Uvjeti korištenja, uređenja i zaštite prostora, Područja posebnih ograničenja u korištenju i 4. granice građevinskih područja naselja, a to su:

· UPU MARTIN BREG

· DPU CENTAR

· DPU CENTAR II

· DPU SV. MARTIN PROZORJE

· UPU DUBRAVA

· UPU OŠ DS - ZORIĆEVA.

Područja unutar obuhvata provedbenih planova iz prethodnog stavka predstavljaju iznimku određenu ovim Planom. Akti za građenje svih planskih građevina unutar obuhvata tih planova izdavat će se na temelju odredbi za gradnju tih planova. Eventualne izmjene i dopune predmetnih provedbenih planova odnosno prilikom izrade novih provedbenih planova umjesto postojećih potrebno ih je uskladiti sa zakonskim i podzakonskim propisima iz oblasti prostornog uređenja, a uvjete za gradnju zgrada (oblik i veličina građevne čestice, kig, kis, minimalne površine zelenila, smještaj i potreban broj parkirališnih mjesta, katnost, najveća visina zgrada i sl.) potrebno je odrediti unutar okvira minimalnih i maksimalnih vrijednosti određenih tim planovima.

Članak 9.

2.3. Izgrađene strukture van naselja 

Izgrađene strukture van građevinskih područja naselja su:

- izdvojena građevinska područja gospodarske namjene izvan naselja,

- izdvojena građevinska područja sportsko-rekreacijske namjene izvan naselja,

- groblja,

- građevine izvan građevinskog područja,

- posebna namjena,

- površine za iskorištavanje mineralnih sirovina.

Članak 9.a

2.3.1.
Izdvojena građevinska područja gospodarske namjene izvan naselja

Ovim planom određene su izdvojene zone za smještaj gospodarskih (proizvodnih i poslovnih) djelatnosti izvan naselja prikazane planskom oznakom I1 na kartografskom prikazu br. 1. "Korištenje i namjena prostora" u mjerilu 1:25.000. U njima je moguće graditi proizvodne, industrijske, zanatske, skladišne, poslovne, upravne, uslužne, komunalno-servisne i trgovačke prostore.

U izdvojenim građevinskim područjima izvan naselja ne može se planirati stanovanje.

U izdvojenim građevinskim područjima izvan naselja gospodarskih djelatnosti mogu se graditi zgrade javne i društvene namjene isključivo za potrebe radnika koji rade na tom području.

Osnovni uvjet za izgradnju gospodarskih sadržaja u ovom prostoru je njihova ekološka prihvatljivost u smislu sprečavanja negativnih utjecaja na okoliš zbog neposredne blizine građevinskih područja naselja, poljoprivrednih i šumskih površina. U zoni gospodarskih djelatnosti mogu se izgrađivati samo zgrade čiste industrijske i druge proizvodnje, poslovne zgrade te skladišta i servisi koji svojim postojanjem i radom ne otežavaju i ugrožavaju život u naselju.

Izgradnja u ovoj zoni se izvodi, u pravilu, na osnovi provedbenog plana.

Minimalna veličina građevne čestice je 1000 m2. Način gradnje je isključivo slobodnostojeći. Minimalna udaljenost zgrada od susjednih međa je 5 m. 

Izgrađenost građevne čestice u zoni gospodarskih djelatnosti ne može biti veća od 60% s tim da se 20% građevne čestice mora urediti kao zelena površina na prirodnom terenu.

U cilju zaštite građevinskih područja naselja u izdvojenim građevinskim područjima gospodarske namjene izvan naselja određena je obveza uređenja pojasa zaštitnog zelenila označenih na kartografskim prikazima br. 4. Građevinska područja naselja u MJ 1:5.000. U pojasu zaštitnog zelenila obavezna je sadnja visokog zelenila u širini od minimalno 10 m odnosno ako se u predmetnom pojasu planira prometnica obveza je uređenja drvoreda minimalne širine 5,0 m.

Etažna visina zgrada ne može biti veća od podruma i/ili suterena, prizemlja, dva kata i potkrovlja (četiri nadzemne etaže). 

Planom se omogućuje izgradnja više podrumskih etaža. Ukoliko se gradi zgrada sa jednom ili više podrumskih etaža koje služe kao garažno-parkirališni prostor za smještaj potrebnog boja parkirnih mjesta na vlastitoj čestici, površina tih podrumskih etaža ne ulazi u izračun koeficijenta iskoristivosti građevne čestice.

Visina do vijenca zgrade ne može biti veća od 14,0 m. Iznimno, visina zgrade zbog tehnološkog procesa ili drugih razloga može biti i veća, ako se njena opravdanost dokaže arhitektonsko-urbanističkim rješenjem uz posebno vrednovanje vizura naselja, izgrađenog po ovlaštenom arhitektu.

Promet u mirovanju mora se riješiti na vlastitoj čestici.

Članak 9.b

2.3.2.
Izdvojena građevinska područja sportsko-rekreacijske namjene izvan naselja
Ovim Planom određene su izdvojena građevinska područja sportske-rekreacijske namjene izvan naselja prikazane na kartografskom prikazu br. 1. "Korištenje i namjena prostora" u mjerilu 1:25.000, i to: 

· sport i rekreacija (planske oznake R),

· golf vježbalište sa terenima (planske oznake R1) 

· jahački centar (planske oznake R2)

· tenis centar (planske oznake R4), 

· sportsko-rekreacijski kompleksi (planske oznake R6) i 

· rekreacija (planske oznake R7).

Unutar planom određenih izdvojenih građevinskih područja sportske-rekreacijske namjene izvan naselja nije moguće planirati turističke smještajne kapacitete.

U izračun koeficijenta izgrađenosti za sve planske zone odnosno građevne čestice iz prvog stavka ovog Članka ne ulaze zemljani i travnati tereni te igrališta drugačijih završnih slojeva, a koja nisu izvedena kao građevine. Također, zemljani i travnati tereni odnosno igrališta koja nisu izvedena kao građevine, a zatvorena su balonima ne uračunavaju se u izgrađenost zone odnosno građevne čestice.

Na površinama sporta i rekreacije (planske oznake R) i sportsko-rekreacijskih kompleksa (planske oznake R6) mogu se graditi i uređivati:

· zatvoreni sportski objekti (dvorane) i otvoreni sportski objekti (igrališta i tereni) u funkciji različitih sportova (nogomet, košarka, odbojka, rukomet, tenis, bazeni i sl.).

· moguća je izgradnja jedne ili više zgrada za potrebe sportske namjene te pomoćnih zgrada

· unutar zgrada mogu se osim sportskih sadržaja smjestiti i prateći sadržaji (trgovački, uslužni, ugostiteljski i sl.) i to do najviše 30% od građevinske (bruto) površine zgrade, kao i jedan stan.

· maksimalna izgrađenost građevne čestice je 40% (zemljani i travnati tenis odnosno nogometni tereni zatvoreni balonima ne uračunavaju se u izgrađenost građevne čestice),

· glavna zgrada se planira s brojem etaža podrum i/ili suteren, prizemlje i potkrovlje, a eventualno pomoćna zgrada podrum i/ili suteren i prizemlje,

· udaljenost zgrade od granice susjedne građevne čestice je minimalno 5 m, a od susjednih zgrada je minimalno (h1+h2)/2 (gdje je h1 visina do vijenca zgrade koja se namjerava graditi, a h2 visina do vijenca svih ostalih zgrada oko nje),

· minimalna udaljenost otvorenih sportskih terena odnosno igrališta od susjedne građevne čestice je 2,0 m,

· udaljenost građevinske od regulacijske linije prometnice je minimalno 5 m,

· potrebna parkirna mjesta osigurati u sklopu građevnih čestica unutar zone a dimenzionirati ih u skladu s normativima iz ovog plana.

Na površinama sporta i rekreacije (planske oznake R), tenis centra (planske oznake R4) i rekreacije (planske oznake R7) mogu se graditi i uređivati:

· otvoreni sportski objekti (igrališta i tereni) u funkciji različitih sportova (nogomet, košarka, odbojka, rukomet, tenis, bazeni i sl.),

· pomoćne građevine sa pratećim sadržajima: svlačionice, sanitarni čvor, manji ugostiteljski prostor i sl., 

· maksimalna izgrađenost građevne čestice je 10% (zemljani i travnati tenis odnosno nogometni tereni zatvoreni balonima ne uračunavaju se u izgrađenost građevne čestice),

· najveća etažna visina pomoćnih zgrada je podrum i/ili suterena, prizemlje i potkrovlje, 

· udaljenost zgrade od granice susjedne građevne čestice je minimalno 5 m, a od susjednih zgrada je minimalno (h1+h2)/2 (gdje je h1 visina do vijenca zgrade koja se namjerava graditi, a h2 visina do vijenca svih ostalih zgrada oko nje),

· minimalna udaljenost otvorenih sportskih terena odnosno igrališta od susjedne građevne čestice je 2,0 m,

· udaljenost građevinske od regulacijske linije prometnice je minimalno 5 m.

U zoni sporta i rekreacije predviđenoj za golf vježbalište sa terenima (R1) mogu se graditi i uređivati:

· vježbališta i tereni sa pripadajućom infrastrukturom te klupska kućica sa pratećim sadržajima,

· osim sadržaja vezanih uz golf unutar klupske kućice moguće je urediti i prostore ugostiteljskih i/ili trgovačkih sadržaja do najviše 30% od građevinske (bruto) površine zgrade,

· izgrađenost zone najviše do 5% (vježbališta i tereni ne ulaze u izgrađenost zone), 

· najveća etažna visina građevine do podrum i/ili suterena i prizemlje, 

· udaljenost zgrade od granice susjedne građevne čestice je minimalno 5 m, a od susjednih zgrada je minimalno (h1+h2)/2 (gdje je h1 visina do vijenca zgrade koja se namjerava graditi, a h2 visina do vijenca svih ostalih zgrada oko nje),

· minimalna udaljenost otvorenih sportskih terena odnosno igrališta od susjedne građevne čestice je 2,0 m,

· udaljenost građevinske od regulacijske linije prometnice je minimalno 5 m,

· potrebna parkirna mjesta osigurati u sklopu građevnih čestica unutar zone a dimenzionirati ih u skladu s normativima iz ovog plana.

U zonama sporta i rekreacije predviđenim za jahačke centre (R2) graditi se mogu zgrade u funkciji jahačkog sporta i držanja konja uz slijedeće uvjete:

· izgrađenost zone najviše do 25%, 

· najveća etažna visina građevina do podrum i/ili suterena, prizemlje i potkrovlje, 

· osim sadržaja sporta i rekreacije unutar ove zone moguća je i gradnja jednog stambenog prostora za potrebe vlasnika do maksimalno 600 m2 građevinske (bruto) površine, 

· osim sadržaja vezanih uz jahačke sportove unutar zgrada moguće je urediti i prostore ugostiteljskih i/ili trgovačkih sadržaja do najviše 10% od građevinske (bruto) površine zgrade,

· u sklopu zone potrebno je urediti pješačke i jahačke staze,

· udaljenost zgrade od granice susjedne građevne čestice je minimalno 5 m, a od susjednih zgrada je minimalno (h1+h2)/2 (gdje je h1 visina do vijenca zgrade koja se namjerava graditi, a h2 visina do vijenca svih ostalih zgrada oko nje),

· minimalna udaljenost otvorenih sportskih terena odnosno igrališta od susjedne građevne čestice je 2,0 m,

· udaljenost građevinske od regulacijske linije prometnice je minimalno 5 m,

· potrebna parkirna mjesta osigurati u sklopu građevnih čestica unutar zone a dimenzionirati ih u skladu s normativima iz ovog plana.

Članak 9.c

2.3.3.
Groblja

Groblja određena Planom su:

- Groblje Prozorje,

- Groblje Dugo Selo,

- Groblje Novo groblje.

Uređenje groblja, gradnja pratećih građevina, te oblikovanje opreme koja se postavlja na groblje mora biti primjereno oblikovanju, uređenosti i tradiciji. Uređenje groblja uskladiti s Zakonom o grobljima, Pravilnikom o grobljima i ostalim propisima.

Neposrednom provedbom ovog Plana dozvoljena je na izgrađenim dijelovima groblja gradnja i rekonstrukcija građevina namijenjenih osnovnoj funkciji groblja kao što su kapele, mrtvačnice i sl. te komunalne infrastrukture.

Članak 9.d

2.3.4.
Građevine izvan građevinskih područja: 

Izvan građevinskih područja naselja može se planirati gradnja u skladu s vrijednostima i osobitostima prostora i to:

a)
građevina prometne i komunalne infrastrukture,  

b)
rekreacijskih površina,

c)
gospodarskih građevina u funkciji obavljanja poljoprivrednih djelatnosti na poljoprivrednom zemljištu,

d)
građevina u funkciji gospodarenja šumama.

Građevine prometne i komunalne infrastrukture su vodovi i građevine u funkciji kopnenog i željezničkog prometa (ceste, parkirališta, objekti namijenjeni pružanju prometnih usluga - benzinske postaje, željeznička pruga, industrijski kolosijeci i dr.), vodoopskrbe i odvodnje, uređenja vodotoka i zaštite od poplave, energetike i sustava veza, smješteni u infrastrukturne koridore i površine, te komunalne građevine i građevine servisnih usluga u prometnim koridorima, a grade se i uređuju sukladno odredbama ovog Plana. Prigodom gradnje infrastrukturnih građevina, a koje se grade izvan građevinskog područja naselja, potrebno je voditi računa o njihovu smještaju i izgledu, osobito u slici bližeg naselja i okolnog krajobraza.

Rekreacijske površine izvan granica građevinskog područja su površine koje se koriste za rekreaciju, sport, odmor i igru djece. Izvan građevinskog područja naselja moguće je uređivati pješačke i biciklističke staze, dječja igrališta, travnata sportska i rekreacijska igrališta, postavljati parkovnu opremu (klupe, informativne ploče, rekvizite za dječju igru, putokaze i sl.), ali nije dozvoljena izgradnja čvrstih građevina. 

Gospodarske građevine u funkciji obavljanja poljoprivrednih djelatnosti na poljoprivrednom zemljištu su:

· gospodarski sklopovi (obiteljska poljoprivredna gospodarstva),

· gospodarske građevine za potrebe biljne i stočarske proizvodnje,

· građevine za uzgoj i tov životinja,

· ribnjaci za uzgoj riba,

· spremišta u vinogradima i spremišta voća u voćnjacima, ostave za alat, oruđe i drva u šumama i sl.

Šumske površine koriste se u okviru osnovne namjene (gospodarske, zaštitne i posebne namjene), te za rekreaciju. U šumama se mogu graditi građevine u funkciji gospodarenja šumama  prema odredbama Zakona o šumama, prihranjivanje divljači, staze i odmorišta za planinare, šetače, bicikliste i sl.

Članak 10.

Brisan je.

Članak 11. 

Brisan je.

Članak 12.

Brisan je.

Članak 12.a 

Brisan je.

Članak 13.

Brisan je.

Članak 14.

Gradnja gospodarskih građevina u funkciji obavljanja poljoprivrednih djelatnosti na poljoprivrednom zemljištu

Na području Grada Dugog Sela može se izvan građevinskih područja naselja na poljoprivrednom zemljištu planirati izgradnja građevina u funkciji obavljanja poljoprivrednih djelatnosti i to:

-
gospodarsko-poljoprivredne zgrade - gospodarski sklopovi (obiteljska poljoprivredna gospodarstva), gospodarske građevine za potrebe biljne i stočarske proizvodnje, građevine za uzgoj i tov životinja, 

-
ribnjaka za uzgoj riba, 

-
spremišta u vinogradima i u voćnjacima, ostave za alat, oruđe, kultivatore i sl.

Minimalna komunalna opremljenost za građevine navedene u prethodnom stavku je pristupni put minimalne širine 3,0 m, vlastita vodoopskrba (cisternom), odvodnja sukladno Odluci o odvodnji otpadnih voda i energetski sustav (električni agregat ili sl.) te potreban broj parkirnih mjesta.

Gospodarsko-poljoprivredne zgrade

Površine namijenjene poljoprivrednoj proizvodnji određene ovim Planom su:

· ostale obradive površine (P3) i

· ostalo poljoprivredno i šumsko tlo (PŠ). 

U korištenju poljoprivrednog zemljišta treba, osim konvencionalne, predvidjeti i promovirati razvitak ekološke poljoprivrede. Ekološka poljoprivreda (također organska ili biološka), je poljoprivredna proizvodnja bez primjene mineralnih gnojiva, pesticida, hormona i drugih agrokemikalija, a treba je prije svega planirati na vodozaštitnim područjima.

Osnovne poljoprivredne, stočarske, akvakulturne i šumarske djelatnosti po reljefnim značajkama su za:

· brežuljkasta područja: stočarstvo povrtlarstvo, cvjećarstvo, voćarstvo, vinogradarstvo, ratarstvo, pčelarstvo, ribogojstvo,

· nizinska područja: ratarstvo, voćarstvo, povrtlarstvo, stočarstvo, ribogojstvo, proizvodnja industrijskog i krmnog bilja i dr.

Dopustivu izgradnju građevina izvan građevinskog područja naselja, u funkciji obavljanja poljoprivrednih djelatnosti, moguće je dozvoliti na posjedu primjerene veličine, a za stočarsku i peradarsku proizvodnju iznad minimalnog broja uvjetnih grla.

Pod pojmom "posjed" podrazumijeva se jedna ili više zemljišnih katastarskih čestica koje međusobno čine jednu prostornu cjelinu.

Veličina posjeda na kojem je moguća izgradnja građevina izvan građevinskog područja u funkciji obavljanja poljoprivrednih djelatnosti, ovisno o vrsti i intenzitetu poljoprivredne djelatnosti, treba biti:

· građevine u funkciji poljoprivredne djelatnost na posjedu minimalne veličine od 30 ha,

· građevine u funkciji uzgoja voća, vinove loze i povrća na posjedu minimalne veličine od 5 ha,

· zgrade u funkciji djelatnosti oglednih farmi za obuku studenata u zoni visokog učilišta - Veterinarski fakultet (D6) na posjedu minimalne veličine 10 ha.

Na poljoprivrednom zemljištu izvan građevinskih područja može se planirati izgradnja zgrada za uzgoj životinja od najmanje 15 uvjetnih grla.

Iznimno, na poljoprivrednom zemljištu izvan građevinskog područja koje s izgrađenom građevnom česticom unutar građevinskog područja naselja čini funkcionalnu i vlasničku cjelinu, moguće je planirati izgradnju jednostavnih građevina za smještaj malih životinja (perad, zečevi i si.) u broju manjem od 15 uvjetnih grla, uz uvjet da bruto površina građevine ne prelazi 40 m2.

Uvjetnim grlom, u smislu ovih Odredbi, podrazumijeva se životinja težine 500 kg (krava, steona junica), koja se obilježava koeficijentom 1. Sve ostale vrste životinja svode se na uvjetna grla primjenom koeficijenata iz slijedeće tablice.

Tablica:  Prikaz najmanjeg broja životinja s koeficijentima za pojedine vrste životinja


	Vrsta životinja
	Koeficijent
	Najmanji broj životinja

	- krave, steone junice
	1,00
	15

	- bikovi
	1,50
	10

	- volovi
	1,20
	13

	- junad 1-2 god.
	0,70
	22

	- junad 6-12 mjeseci
	0,50
	30

	- telad
	0,25
	60

	- krmača + prasad
	0,55
	27

	- tovne svinje preko 6 mjeseci
	0,25
	30

	- mlade svinje 2-6 mjeseci
	0,13
	115

	- teški konji
	0,20
	13

	- srednji teški konji
	1,00
	15

	- laki konji
	0,80
	19

	- ždrebad
	0,75
	20

	- ovce, ovnovi, koze i jarci
	0,10
	150

	- janjad i jarad
	0,05
	300

	- tovna perad prosječne težine 1,5 kg
	0,003
	5000

	- ostala tovna perad prosječne težine veće od 1,5 kg
	0,006
	2500

	- kokoši nesilice konzumnlh jaja prosječne težine 2,0 kg
	0,004
	3750

	- ostale kokoši nesilice prosječne težine veće od 2,0 kg
	0,008
	1875

	- nojevi
	0,25
	60


Objekti (farme) za intenzivnu stočarsku i peradarsku proizvodnju moraju biti odgovarajuće udaljeni od građevinskih područja naselja da se spriječe negativni utjecaji. Najmanje udaljenosti od građevinskih područja naselja, prema broju uvjetnih grla, definirane su sljedećom tablicom: 

Odnos broja uvjetnih grla i najmanjih udaljenosti građevina za uzgoj životinja od građevinskih područja i cesta:

	Broj uvjetnih grla
	Najmanje udaljenosti

	
	od grad. područja (m)
	od državne ceste (m)
	od županijske ceste (m)
	od lokalne ceste (m)
	od nerazvrstane ceste (m)

	15-50
	30
	50
	30
	10
	10

	51-80
	60
	75
	40
	15
	15

	81-100
	90
	75
	50
	20
	20

	101-150
	140
	100
	50
	30
	30

	151-200
	170
	100
	60
	40
	40

	201-300
	200
	150
	60
	40
	40

	301-više
	400
	200
	100
	50
	50


Minimalne udaljenosti gospodarsko-poljoprivrednih građevina za obavljanje intenzivne ratarske djelatnosti bez izvora zagađenja od državnih, županijskih kao i lokalnih cesta ne mogu biti manje od 10 m, a od nerazvrstanih cesta ne manje od 5,0 m.

Gospodarsko-poljoprivredne zgrade izvan građevinskih područja naselja gradit će se prema sljedećim uvjetima: 

· Etažna visina građevine: - prizemlje s mogućnošću gradnje podruma i/ili suterena i potkrovlja

- visina građevine najviše 5,60 m; 

· Tlocrtna izgrađenost građevne čestice: - maks. 20%;

· Maksimalna građevinska (bruto) površina - prema broju uvjetnih grla: - maks. 50 m2 / uvjetnom grlu.

Planom se omogućuje u sklopu obiteljskog-poljoprivrednog gospodarstva izgraditi stan za potrebe vlasnika.

Planom se omogućuje u sklopu obiteljskog-poljoprivrednog gospodarstva izgraditi ugostiteljsko-turističke zgrade odnosno sadržaje bez smještajnih kapaciteta ili sa najvećim smještajnim kapacitetom do 20 kreveta. U tu svrhu omogućuje se gradnja ugostiteljsko-turističkih građevina odnosno uređenje ugostiteljsko-turističkih sadržaja u sklopu gospodarsko-poljoprivredne zgrade prema slijedećim uvjetima:

· etažna visina građevine: - prizemlje s mogućnošću gradnje podruma i/ili suterena i potkrovlja

- visina građevine najviše 6,5 m; 

· maksimalna tlocrtna bruto površina 2.000 m2.

Pri oblikovanju građevina koristiti materijale i boje prilagođene prirodnim obilježjima okolnog prostora i tradicionalnoj arhitekturi. Krov mora biti dvostrešan, nagiba 30 - 45 stupnjeva.
Gospodarsko-poljoprivredne zgrade moraju imati zidove izvedene od vatrostalnog materijala. Iznimno, gospodarsko-poljoprivredne građevine koje služe za spremanje ljetine mogu biti izgrađene od drveta i sl. materijala.

Gospodarsko-poljoprivredne zgrade sa izvorom zagađenja ili one izgrađene od gorivih materijala moraju biti udaljene od granice susjedne čestice najmanje 5,0 m, a od građevinskih područja naselja min. 30 m.
Udaljenost gospodarsko-poljoprivrednih građevina sa izvorom zagađenja od građevina za snabdijevanje vodom (bunari, izvori, cisterne i sl.) ne može biti manja od 20,0 m.

Udaljenost pčelinjaka od građevinskih područja naselja te gospodarsko-poljoprivredne građevine sa stokom ne može biti manja od 50,0 m.

Udaljenost pčelinjaka ne može biti manja od 15 m od regulacijske linije, a 5,0 m od granice susjedne čestice ako su letišta okrenuta prema toj strani a 3,0 m ako su okrenuta u suprotnom smjeru.
Gradnja farmi (svinjogojskih, peradarskih, govedarskih itd.) i stajskih objekata treba biti usklađena s Pravilnikom o uvjetima kojima moraju udovoljavati farme i uvjetima za zaštitu životinja na farmama. 

Ribnjaci za uzgoj riba

Djelatnost uzgoja riba moguće je vršiti na postojećim stajaćim i tekućim vodama te postojećim ribnjacima.

Područja za uzgoj riba (akvakultura) moraju imati zadovoljavajuću kakvoću vode.

Djelatnost ribogojstva ne može se odvijati na:

· područjima s nezadovoljavajućim higijenskim uvjetima,

· područjima na kojima je izraženo onečišćenje zbog blizine urbanih centara i industrijskih djelatnosti,

· područjima intenzivne rekreacijske aktivnosti,

· područjima posebne namjene (npr. vojna područja),

· osjetljivim dijelovima posebno zaštićenih područja.

Spremišta u vinogradima i u voćnjacima

Spremišta u vinogradima i u voćnjacima, ostave za alat, oruđe, kultivatore i sl. izvan građevinskih područja naselja gradit će se na posjedima minimalne veličine 1,0 ha prema sljedećim uvjetima: 

· Etažna visina  građevine jedna nadzemna etaža s mogućnošću gradnje podruma.

· Visina građevine najviše 3,2 m. 

· Bruto površina prizemlja najviše 30 m2.

· Pri oblikovanju građevina koristiti materijale i boje prilagođene prirodnim obilježjima okolnog prostora i tradicionalnoj arhitekturi. Krov mora biti dvostrešan, nagiba 30 - 45 stupnjeva.

· Udaljenost građevine od regulacijske linije prometnice najmanje 5,0 m.

· Udaljenost građevine od granice susjedne čestice najmanje 3,0 m.

Članak 14.a

2.3.5.
Posebna namjena

Obuhvatom ovog Plana obuhvaćen je vojni kompleksi od interesa obrane kao zona posebne namjene - vojarna "Pukovnik Milivoj Halar" u Dugom Selu.

U postupku izrade Plana zaštitna i sigurnosna zona oko vojarne "Pukovnik Milivoj Halar" definirane su prema sljedećim smjernicama i prikazane na kartografskim prikazima broj 3.2. Uvjeti korištenja, uređenja i zaštite prostora, Područja posebnih ograničenja u korištenju i 4. Građevinska područja naselja.

ZONA POSEBNE NAMJENE - ZONA ZABRANJENE IZGRADNJE

Zona posebne namjene i Zona zabranjene gradnje su zone unutar kojih je potpuna zabrana bilo kakve izgradnje, osim objekata za potrebe obrane. 

ZONA OGRANIČENE GRADNJE 

U zoni ograničene gradnje određuju se posebni uvjeti građenja prema sljedećem:

1. Zabrana izgradnje industrijskih i energetskih objekata, dalekovoda, antena, skladišta metalnih konstrukcija, elektronskih uređaja i drugih objekata koji emitiranjem elektromagnetskih valova ili na drugi način mogu ometati rad vojnih uređaja.

2. Zabrana izgradnje objekata koji svojom visinom nadvisuju vojni kompleks (objekti viši od P+1) i time predstavljaju fizičku zapreku koja bi ometala rad vojnih uređaja. Zabrana izgradnje skladišta goriva i opasnih tvari, izvora zagađenja te ostalih sličnih objekata koji bi mogli negativno utjecati na sigurnost i funkcionalnost vojnog kompleksa.

3. Uz vojni kompleks osigurati nesmetani prolaz min. 10,00 metara koji će se regulirati provedbenim planovima ili urbanističkim projektima, odnosno posebnim suglasnostima.

4. Postojeći objekti mogu se rekonstruirati i adaptirati ako namjena objekata nije protivna odredbama točaka a. i b. ove zaštitne zone. Ne dozvoljava se izgradnja novih zgrada i dogradnja postojećih bez suglasnosti MORH-a.

5. Za izgradnju bilo koje vrste objekata potrebno je prethodno pribaviti suglasnost MORH-a ako prostornim planom nižeg reda nije drugačije određeno.

Članak 15.

2.3.6.
Površine za iskorištavanje mineralnih sirovina

Na prostoru obuhvata ovog Plana vrši se eksploatacija ciglarske gline te nafte i plina.

Eksploatacija mineralnih sirovina prema ovom Planu planira se na postojećim legalnim eksploatacijskim poljima.

Eksploatacijsko polje ciglarske gline je "Glinokop Dugo Selo".

Eksploatacijsko polje nafte i plina je "Dugo Selo".

Granice eksploatacijskih polja prikazane su na kartografskom prikazu broj 1. Korištenje i namjena prostora.
Članak 15.a

2.3.7.
Smjernice za izradu provedbenih planova za izdvojena građevinska područja izvan naselja

Ovim Planom određena je obveza izrade urbanističkih planova uređenja za izdvojena građevinska područja izvan naselja u točki 9.1. ove Odluke čije su granice obuhvata prikazane na kartografskim prikazima broj 3.2. Uvjeti korištenja, uređenja i zaštite prostora, Područja posebnih ograničenja u korištenju i 4. Granice građevinskih područja naselja, a to su:

· UPU ZONA GOSPODARSKIH DJELATNOSTI – KOPČEVEC JUGOZAPAD

· UPU ZONA GOSPODARSKIH DJELATNOSTI – KOPČEVEC JUGOISTOK

· UPU ZONA GOSPODARSKIH DJELATNOSTI – PUHOVEC SJEVER

· UPU ZONA GOSPODARSKIH DJELATNOSTI – JUG

· UPU ZONA GOSPODARSKIH DJELATNOSTI – PUHOVEC JUG

· UPU ZONA GOSPODARSKIH DJELATNOSTI – LUČINICA

· UPU ZONA GOSPODARSKIH DJELATNOSTI – BOK

· UPU ZONA GOSPODARSKIH DJELATNOSTI – OSTRNA JUG

· UPU ZONA GOSPODARSKIH DJELATNOSTI – OSTRNA SJEVER

· UPU ZONA GOSPODARSKIH DJELATNOSTI KRČEVINA

· UPU ZONA GOSPODARSKIH DJELATNOSTI ČRNOVČAK

· UPU ZONA GOSPODARSKIH DJELATNOSTI JADRAN INTERIJERI I PASTOR.

Urbanističkim planovima uređenja potrebno je odrediti razmještaj gospodarskih djelatnosti u prostoru, osnovnu prometnu mrežu te osigurati prostorne preduvjete za komunalno opremanje zone, kao i utvrditi mjere za zaštitu i očuvanje prirodnih vrijednosti te mjere sprječavanja negativnog utjecaja na okoliš. 

Za planiranje građevina unutar obuhvata predmetnih urbanističkih planova uređenja potrebno je primjenjivati odredbe za gradnju unutar izdvojenih građevinskog područja gospodarske namjene izvan naselja određene ovim Planom pri čemu se omogućuje da se uz prethodne programske smjernice Grada odrede i drugačiji uvjeti gradnje.

Na području Grada Dugog Sela na snazi je provedbeni plan za izdvojeno građevinsko područje izvan naselja određen u točki 9.1. ove Odluke čija je granica obuhvata prikazana na kartografskim prikazima broj 3.2. Uvjeti korištenja, uređenja i zaštite prostora, Područja posebnih ograničenja u korištenju i 4. Granice građevinskih područja naselja, a to je:

· UPU -  ZONE GOSPODARSKIH DJELATNOSTI – KOPČEVEC SJEVER.

Ovim Planom određena je obveza izrade detaljnih planova uređenja za proširenja postojećih groblja odnosno za novo groblje u točki 9.1. ove Odluke čije su granice obuhvata prikazane na kartografskim prikazima broj 3.2. Uvjeti korištenja, uređenja i zaštite prostora, Područja posebnih ograničenja u korištenju i 4. Granice građevinskih područja naselja, a to su:

· DPU GROBLJA I PROŠIRENJA GROBLJA DUGO SELO

· DPU PROŠIRENJA GROBLJA PROZORJE

· DPU NOVO GROBLJE.

Detaljne planove za groblja izraditi u skladu sa Zakonom o grobljima, Pravilnikom o grobljima i ostalim propisima.
Ovim Planom određena je obveza izrade detaljnog plana uređenja za eksploataciju gline u točki 9.1. ove Odluke čije su granice obuhvata prikazane na kartografskim prikazima broj 3.2. Uvjeti korištenja, uređenja i zaštite prostora, Područja posebnih ograničenja u korištenju i 4. Granice građevinskih područja naselja, a to je:

· DPU EKSPLOATACIJA GLINE - TEMPO

Detaljnim planom uređenja eksploatacija gline - Tempo potrebno je, između ostalog, odrediti uvjete prostornog oblikovanja eksploatacijskog polja u funkciji zadovoljavanja konačne namjene i uklapanja u okoliš (određivanje konačne namjene ili mogućih namjena i određivanje svih potrebnih planerskih mjera koje će onemogućiti negativan utjecaj na okoliš).

Članak 15.b

3.
UVJETI SMJEŠTAJA GOSPODARSKIH DJELATNOSTI

Planom su određeni gospodarski sadržaji sljedećih grupa djelatnosti:

· Gospodarske djelatnosti (proizvodne i poslovne),

· Ugostiteljstvo i turizam,

· Poljoprivreda, stočarstvo, akvakultura i šumarstvo,

· Eksploatacija mineralnih sirovina.

Gospodarske djelatnosti - proizvodne i poslovne smještaju se unutar građevinskih područja naselja i u izdvojenim građevinskim područjima gospodarske namjene izvan naselja.

Gospodarske djelatnosti smještavaju se u prostor uz uvjet:

· da racionalno koriste prostor, bolje iskoriste i popunjavaju postojeće zone namijenjene ovim djelatnostima, kako bi se spriječilo neopravdano zauzimanje novih površina,

· da nisu energetski zahtjevne te da su prometno primjerene (prometno ne opterećuju lokaciju),

· da zadovoljavaju propisane mjere zaštite okoliša (zaštita od buke, mirisa, onečišćavanja zraka, zagađivanja podzemnih i površinskih voda i sl).

Razlikuju se dvije osnovne namjene:

· proizvodne: pretežno industrijski kompleksi (proizvodnja, prerađivačka industrija i sl.) smještaju se izvan građevinskih područja naselja u izdvojenim građevinskim područjima izvan naselja;

· poslovne: pretežno manji proizvodni i skladišni kompleksi, (trgovina, manji proizvodni pogoni - obrtništvo, skladištenje, servisi, usluge, komunalne usluge i sl.) smještaju se unutar građevinskog područja naselja ili izvan građevinskih područja naselja u izdvojenim građevinskim područjima izvan naselja.

Ugostiteljstvo i turizam smješta se isključivo u građevinskom područjima naselja.

Poljoprivreda, stočarstvo, ribogojstvo i šumarstvo smještaju se izvan građevinskih područja naselja. U građevinskim područjima naselja mogu se graditi gospodarsko-poljoprivredne zgrade bez izvora zagađenja. Unutar građevinskog područja naselja gospodarsko-poljoprivredne zgrade s izvorom zagađenja mogu se graditi u naseljima gdje je, prema Odluci Grada Dugog Sela dozvoljeno držanje domaćih životinja i to do maksimalno 15 uvjetnih grla.

Eksploatacija mineralnih sirovina odvija se na površinama odobrenih eksploatacijskih polja (ciglarske gline i nafte i plina).

Članak 16.

4.
UVJETI SMJEŠTAJA DRUŠTVENIH DJELATNOSTI

Prema vrsti na području Grada Dugog Sela građevine u funkciji društvenih djelatnosti su: građevine predškolskog odgoja, osnovne škole, srednja škola, visoko učilište, sportske građevine i kompleksi (otvoreni i zatvoreni sportski objekti), zdravstvene građevine, građevine kulturnih sadržaja (dom kulture, galerija, muzej, gradska knjižnica, kazalište, KUD, učilište, kino i sl.), građevine socijalnih djelatnosti, građevine uprave i pravosuđa, udruge građana, vatrogasni dom i vjerske građevine.

Planom su posebno izdvojene neke od površina za društvene djelatnosti unutar građevinskih područja naselja, i to: dječji vrtić (planske oznake D3), osnovna škola (planske oznake D4), srednja škola (planske oznake D5), visoko učilište (planske oznake D6) i vjerska građevina (planske oznake D7).  
Ovim Planom predviđena je zona društvene namjene (Visoko učilište - D6) za potrebe Veterinarskog fakulteta izvan naselja Kopčevec. U ovoj zoni predviđa se gradnja kliničkog centra za životinje za potrebe Veterinarskog fakulteta te oglednih farmi za potrebe obuke studenata i zgrada javne i društvene namjene isključivo za potrebe Veterinarskog fakulteta.

Članak 17.

Uvjeti uređenja i gradnje sportsko-rekreacijskih građevina

Planom se omogućuje izgradnja otvorenih i zatvorenih sportskih objekata i uređenje sportsko-rekreacijskih površina:

· unutar građevinskog područja naselja i 

· unutar izdvojenog građevinskog područja sportsko-rekreacijske namjene izvan naselja, 

i to za potrebe:

· sporta djece i mladeži u procesu odgoja i obrazovanja,

· natjecateljskih sportova radi ostvarivanja sportskih rezultata,

· sportsku rekreaciju građana do najstarije životne dobi,

· sport i rekreaciju u funkciji turizma,

· zdravstveno-terapijsku rekreaciju.  

Planom su određena i izdvojena građevinska područja sportsko-rekreacijske namjene izvan naselja i to: sport i rekreacija (planske oznake R), golf vježbalište s terenima (planske oznake R1), jahački centar (planske oznake R2), tenis centar (planske oznake R4), sportsko-rekreacijski centar (planske oznake R6) i rekreacija (planske oznake R7).

Članak 17.a

Brisan je.

Članak 18.

5.
UVJETI UTVRĐIVANJA KORIDORA ILI TRASA I POVRŠINA PROMETNIH I DRUGIH INFRASTRUKTURNIH SUSTAVA

Planom su, u funkciji stvaranja pretpostavki za što povoljnije prometno i komunalno opremanje prostora Grada, osigurane površine infrastrukturnih sustava kao linijske i površinske građevine za:

· prometnu infrastrukturu (cestovna, željeznička, kontrolirani zračni prostor),

· infrastrukturu elektroničkih komunikacija i pošte,

· infrastrukturu javne odvodnje otpadnih i površinskih voda te opskrbe vodom za piće i

· energetsku infrastrukturu (transport nafte i plina, plinoopskrba, elektroenergetika).

5.1.
Prometni sustav

5.1.1.
Cestovni prometni sustav

Koridori cestovne mreže namijenjeni su za izgradnju cesta i cestovnih građevina, prometnih površina pješačkog, biciklističkog i javnog prometa, objekata namijenjenih pružanju prometnih usluga (benzinske postaje, moteli, praonice vozila), te ostalih infrastrukturnih objekata i zaštitnog zelenila, a u skladu s uvjetima i propisima Zakona o cestama. Najmanja širina kolnika za državne i županijske ceste mora biti 6,5 m, a za lokalne ceste 6,0 m.

Ulica (nerazvrstana cesta) mora imati širinu kolnika:

· najmanje 5,5 m za ulice bez priključnih ulica

· najmanje 6,0 m za sabirne ulice

· najmanje 6,5 m za ulice u gospodarskim zonama.

Kod izdavanja akta za građenje građevina, objekata i komunalnih instalacija unutar zaštitnog pojasa javne ceste, mora se zatražiti uvjete nadležne uprave za razvrstane ceste. Zaštitni pojas određen je Zakonom o cestama, a mjeri se od vanjskog ruba zemljišnog pojasa tako da je širok sa svake strane:

– državne ceste, 25 m,

– županijske ceste, 15 m,

– lokalne ceste, 10 m.

Za nerazvrstane ceste nadležan je upravni odjel Grada Dugog Sela.

Prema Prostornom planu Zagrebačke županije infrastrukturni koridor je prostor namijenjen za smještaj građevina i instalacija infrastrukturnih sustava unutar ili izvan građevinskog područja. Širine planiranih infrastrukturnih koridora izvan građevinskih područja naselja i unutar neizgrađenih dijelova građevinskih područja izdvojene namjene, određuju se za:

· državne ceste
100 m

· županijske ceste
70 m

· lokalne ceste
15 m.

Do stupanja na snagu provedbenih planova (ako je za njih propisana obveza ovim Planom) odnosno do izdavanja akta za građenje za građevinu odnosno instalaciju infrastrukturnog sustava nije moguća izgradnja građevina drugih namjena unutar navedenih koridora.

Najmanje širine cestovnog zemljišta unutar njihovog koridora mogu biti za:

· državne ceste

18 m

· županijske ceste
16 m

· lokalne ceste

15 m.

Iznimno, širine cestovnog zemljišta mogu biti i manje u izgrađenim dijelovima naseljima ovisno o reljefnim, pejsažnim i urbanim karakteristikama tih područja odnosno naselja.

U odnosu na predloženu cestovnu mrežu moguće su promjene u funkcionalnom smislu (promjena kategorije), na temelju Odluke nadležnog ministarstva, a bez posebnih izmjena i dopuna Plana.

Pješački nogostupi u građevinskom području naselja trebaju biti izvedeni obostrano min š = 1,50 m. Iznimno, unutar izgrađenih građevinskih područja naselja gdje tehničke mogućnosti to ne dozvoljavaju nogostupi mogu biti min š = 1,20 m.

Iznimno, uz kolnike ulica sa "slijepim" završecima, može se urediti nogostup uz samo jedan rub kolnika.

Iznimno, pristupne stambene ulice koje su u funkciji pristupa do 20 stambenih zgrada u slučaju otežanih terenskih uvjeta, ili ograničenja već postojećom izgradnjom mogu se urediti kao kolno-pješačke sa minimalnom širinom 5,5 m.

Pristupni put do najviše dvije građevne čestice smatra se put najmanje širine 3,0 m, dužine do 50,0 m.

Sve planske ceste ako se grade kao slijepe mogu biti najveće duljine do 180,0 m, pri čemu sve dulje od 50,0 m moraju imati okretište.

Na svim planskim cestama, ako to dozvoljavaju prostorne mogućnosti, moguća je izgradnja biciklističkih staza sukladno Pravilniku o osnovnim uvjetima kojima javne ceste izvan naselja i njihovi elementi moraju udovoljavati sa stajališta sigurnosti prometa.

U koridoru javnih cesta van građevinskog područja i u građevinskom području naselja, mogu se graditi građevine za pružanje usluga sudionicima u prometu kao što su:

· benzinske postaje,

· praonice vozila, servisi,

· ugostiteljski objekti (motel i sl.),

· parkirališta i odmorišta.

Navedene građevine uz sve javne ceste moraju imati osiguran prostor za promet u mirovanju u okviru vlastite građevne čestice.  
Prilikom izgradnje, rekonstrukcije ili prenamjene bilo koje zgrade u javni, poslovno-trgovački ili proizvodni sadržaj na njegovoj lokaciji (čestici) ili izravno uz njegovu lokaciju, obvezno je izgraditi minimalan broj parkirališnih ili garažnih mjesta prema sljedećim normativima:

Namjena sadržaja


Jedinica


Broj parking mjesta

Administrativni



75 m2 btto površine


1

Trgovački



50 m2 btto površine


1

Robna kuća



40 m2 btto površine


1

Industrija i skladišta


1 zaposlen



0,20

Servisi, obrt



1 zaposlen



0,33

Ugostiteljstvo



1 mjesto



0,35

Sportski tereni sa gledalištem, 

sportske dvorane sa gledalištem, kino, 

koncertne i kazališne dvorane
20 sjedala



1

Sportski tereni bez gledališta

250 m2 površine


1

Sportske dvorane bez gledališta
100 m2 površine


1

Škole, dječje ustanove

1 učionica - jedna grupa

1

Zdravstveni



30 m2 btto površine


1

Vjerski




10 sjedala



1

Turizam



1 smještajna jedinica


sukladno kategoriji

Pri izračunu parkirnih odnosno garažnih mjesta, ako potreban broj nije cijeli broj, ukupan broj potrebnih parkirnih mjesta zaokružuje se na prvi veći.

Za višestambene zgrade mora se osigurati minimalan broj parkirališnih mjesta prema normativu: 1 stan = 1,5 parkirališno mjesto na vlastitoj čestici. Iznimno, unutar obuhvata provedbenih planova obveza izgradnje parkirališno-garažnih mjesta može se umanjiti za broj parkirališnih mjesta koje investitor izvede kao javna parkirališna mjesta neposredno uz građevnu česticu, ali ne može biti manji od: 1 stan = 1 parkirališno mjesto na vlastitoj čestici.

Provedbenim planovima moguće je propisati da se potreban broj parkirnih mjesta planskih zgrada mora zadovoljiti unutar podzemnih etaža kako bi se omogućilo formiranje javnih pješačkih zona oko zgrada.

Obiteljska zgrada mora zadovoljiti parkirališno-garažne potrebe na vlastitoj čestici prema normativu: 1 stan = 1,5 parkirališno mjesto na vlastitoj čestici.

Iznimno, kada to prostorne mogućnosti ne dopuštaju za višestambene zgrade i zgrade javne i društvene namjene moguće je osiguranje potrebnih parkirališno-garažnih mjesta riješiti uplatom za izgradnju javnih parkirališta i garaža u skladu s posebnom gradskom odlukom najviše za 50% broja mjesta propisanih normativom.

Za sve planske zgrade, ako ovim odredbama nije drugačije određeno, dozvoljava se izgradnja najviše 2 kolna ulaza na građevnu česticu minimalne širine za jednosmjerni promet 3,5 m, za dvosmjerni promet minimalno 5,5 m te maksimalne širine 7,0 m.

Opći uvjeti za gradnju cesta i uređenje parkirališnih površina

Na cestovnom križanju u nivou, nije dozvoljena sadnja drveća niti bilo kakva izgradnja na visini iznad 1,0 m od kolnika u zoni trokuta preglednosti križanja.

U blizini raskrižja dviju javnih cesta u razini poželjno je proširenje kolnika za traku za skretače. 

Prometnice po kojima se odvija javni gradski i prigradski autobusni promet moraju imati uređena ugibališta za autobuse i nadstrešnice.

Unutar profila ceste mora se osigurati i odvodnja oborinskih voda.

Minimalne dimenzije parkirnog mjesta za osobna vozila su 2,5 x 5,0 m.

Minimalne dimenzije parkirnog mjesta vozila za osobe s invaliditetom su 3,7 x 5,0 m. Iznimno, u slučaju preklapanja uporabnog prostora dvaju parkirališta za osobe s invaliditetom tada je njihova ukupna širina minimalno 5,9 m.

Minimalne dimenzije parkirnog mjesta za autobuse i kamione (iznad 5t nosivosti) i tegljače su 3,5 x 18,0 m.

Na javnim parkiralištima ili parkiralištima zgrada u javnoj upotrebi za parkiranje vozila osoba s invaliditetom treba osigurati najmanje 5% parkirališnih mjesta od ukupnog broja, a najmanje jedno parkirališno mjesto na parkiralištima s manje od 20 mjesta.

Sve prometne i parkirališne površine trebaju biti izvedene bez arhitektonskih barijera u skladu s Pravilnikom o osiguranju pristupačnosti građevina osobama s invaliditetom i smanjene pokretljivosti tako da na njima nema zapreka za kretanje niti jedne kategorije stanovništva.

Članak 18.a

Javne garaže

Planom se omogućava izgradnja javnih garaža na površinama kojih je osnovna namjena stambena, stambeno-poslovna, poslovno-stambena, poslovna, trgovačka, turističko-ugostiteljska, sportska, rekreacijska, parkovna, prometna (ulice, trgovi, parkirališta, kolodvorske zgrade i kolodvori i sl.), tržnice i igrališta. Osim javnih garaža Plan omogućava i gradnju garaža ograničenog korištenja ili djelomično ograničenog korištenja. Ograničeno korištenje obuhvaća korisnike garaže kao pravne ili fizičke osobe koje su vlasnici ili zakupnici dijela ili cijele garaže na određeno ili neodređeno vrijeme.

U visinskom smislu garaža može imati najviše tri podzemne i četiri nadzemne etaže. Maksimalni koeficijent izgrađenosti je 0,95, a maksimalni koeficijent iskoristivosti je 3,0.

Kolni pristup u garažu s javne prometne površine treba izvesti na način da on nema negativni utjecaj na odvijanje i sigurnost prometa.

Maksimalni uzdužni nagib pristupnih rampi u sve javne i privatne garaže je: bez natkrivanja do 12%, a s natkrivanjem do 16%.

Unutarnji promet obavezno je, tamo gdje je to moguće, organizirati jednosmjernim vožnjama.

Za potrebe invalida treba osigurati 5% kapaciteta, a njihova parkirališna mjesta treba locirati što bliže dizalima odnosno rampama.

Javne garaže moraju biti izvedene bez arhitektonskih barijera u skladu s Pravilnikom o osiguranju pristupačnosti građevina osobama s invaliditetom i smanjene pokretljivosti.
Minimalna svijetla visina etaža iznosi 220 cm.

Dio garaže koji se nalazi u najnižoj podzemnoj etaži može se izvesti kao dvonamjensko sklonište osnovne namjene.

Članak 18.b
Brisan je.

Članak 18.c

5.1.2.
 Sustav željezničkog prometa

Unutar obuhvata Plana postojeće željezničke pruge dio su europske mreže željezničkih koridora odnosno njihovi ogranaka, i to:

-
X. paneuropski koridor DG – Savski Marof – Zagreb – Vinkovci – Tovarnik – DG i

-
V.b ogranak paneuropskog koridora DG – Botovo – Koprivnica – Zagreb – Rijeka.

Željezničke pruge na koridorima iz prethodnog stavka, prema značaju za Republiku Hrvatsku, razvrstane su kao pruge od značaja za međunarodni promet (M), i to:

-
M102

Zagreb Glavni kolodvor – Dugo Selo,

-
M103

Dugo Selo – Novska i

-
M201

(Gyekenyes) – Državna granica – Botovo – Koprivnica – Dugo Selo.

Širina za alternativnu trasu X. paneuropskog koridora (jugozapadni dio Grada Dugog Sela) je 200 m.

Postojeća željeznička pruga M102 je dvokolosječna, a pruge M103 i M201 su jednokolosječne. Planskim rješenjem predviđena je i na njima izgradnja drugog kolosijeka željezničke pruge te rekonstrukcija postojećeg kolosijeka tako da se omoguće brzine ≤160 km/h.

Na željezničkoj pruzi M103 Dugo Selo - Novska određena je rekonstrukcija ulazno-izlazne krivine (devijacije) na mjestu razdvajanja željezničke pruge M103 od pruge M201. Ukupna širina koridora je 50 m. Rekonstrukcijom nove ulazno-izlazne krivine dvokolosječne željezničke pruge u smjeru Novske (željeznička pruga M103), Planom se postojeći kolosjeci željezničke pruge zadržavaju u funkciji kao industrijski kolosjeci budući je kontaktni prostor uzduž obje strane planiran za gospodarsku namjenu. Do uspostave željezničkog prometa po rekonstruiranoj ulazno-izlaznoj krivini (devijacije), na postojećoj željezničkoj pruzi koja će postati industrijski kolosjek čuva se koridor širine 50 m.
Na željezničkoj pruzi M103 planirana je rekonstrukcija ulazno-izlazne krivine s istočne strane kolodvora Dugo Selo i dogradnja drugog kolosijeka gdje će vlakovi moći razvijati brzine do 160 km/sat.

Svi cestovni prijelazi magistralnih željezničkih pruga trebaju biti u dvije razine. Ovi cestovni prijelazi moraju omogućiti odvijanje kolnog, biciklističkog i pješačkog prometa.

Ovim Planom određena je denivelacija svih postojećih željezničko-cestovnih prijelaza u razini koridora magistralnih željezničkih pruga M102, M103 i M201 te su određene njihove pozicije u prostoru. Izgradnjom cestovnih nadvožnjaka stvoriti će se pretpostavke za jednostavno i sigurno povezivanje prometnih tokova i prostora sa suprotnih strana željezničkih koridora. Planski prijelazi su:

· Prvi pružni prijelaz planiran je na magistralnoj željezničkoj pruzi M102. Predviđen je u stacionaži km 0-689.00 u odnosu na početnu stacionažu km 0±000.00 (kolodvorska zgrada Dugo Selo) odnosno oko 330 m zapadnije od postojećeg cestovnog prijelaza u razini Rugvičke ulice (županijska cesta Ž 3070). Prijelaz je planiran kao cestovni nadvožnjak nove županijske ceste, a u odnosu na koridor magistralne željezničke pruge položen je pod pravim kutom. Nadvožnjak je planiran u produžetku Ulice Belizara Božikovića od Ulice hrvatskog preporoda na jug, a dio je planirane prometnice Kopčevec – Rugvica.

· Drugi cestovni prijelaz je na magistralnim željezničkim prugama M103 i M201, u stacionaži km 1+201.00 u odnosu na kolodvorsku zgradu Dugo Selo. Planiran je kao nadvožnjak (pod kutem od oko 70°) i zamjena je za postojeći prijelaz u razini Ulice Bože Huzanića (lokalna cesta L 31109) koji se nalazi oko 210 m zapadnije. 

· Treći cestovni prijelaz je na magistralnoj željezničkoj pruzi M201, u stacionaži km 2+317.00 u odnosu na kolodvorsku zgradu Dugo Selo. Dio je novog cestovnog koridora planiranog u kategoriji županijske ceste. Pružni prijelaz planiran je kao cestovni nadvožnjak, a zamjena je za postojeći prijelaz u razini Ulice Rimski put oko 200 m istočnije.

· Četvrti cestovni prijelaz je na magistralnoj željezničkoj pruzi M201, u stacionaži km 4+050.00 u odnosu na kolodvorsku zgradu Dugo Selo. Zamjena je za postojeći prijelaz u razini Andrilovečke ceste oko 480 m sjeveroistočnije. Prijelaz je planiran kao cestovni nadvožnjak, a nalazi se na granici između Grada Dugog Sela i Općine Brckovljani. U prometnom smislu, prijelaz je dio novog cestovnog prometnog čvora državne ceste uzduž sjeverne strane željezničkog koridora planirane prema zapadu. Na sjeveru planirana državna cesta priključuje se na Bjelovarsku ulicu (županijska cesta Ž 3074), a preko nadvožnjaka omogućuje se povezivanje sa širim prostorom južno od željezničkog koridora.

· Peti cestovni prijelaz planiran je na magistralnoj željezničkoj pruzi M103. Prijelaz je planiran kao cestovni nadvožnjak koji neposredno s jugoistočne strane prati postojeći dalekovod D 35 kV. Povezivati će prostore južno od željezničke pruge M103 (priključak na planiranu županijsku cestu) i sjeverno od željezničke pruge M201. Prijelaz je planiran u nastavku planskog cestovnog prijelaza željezničke pruge M201 (nadvožnjak u stacionaži km 2+317.00 u odnosu na kolodvorsku zgradu Dugo Selo).

· Šesti cestovni prijelaz planiran je na magistralnoj željezničkoj pruzi M103. Prijelaz je kao cestovni nadvožnjak planiran oko 275 m jugoistočnije od postojećeg cestovnog prijelaza u razini županijske ceste Ž 3072.

· Sedmi cestovni prijelaz planiran je na magistralnoj željezničkoj pruzi M103. Prijelaz je planiran kao cestovni podvožnjak na Čulinečkoj cesti u naselju Velika Ostrna odnosno na lokalnoj cesti L 31113.

Prilikom projektiranja i izgradnje cestovnih prijelaza željezničkih pruga u dvije razine, moraju se osigurati koridori za postojeću i planiranu komunalnu, javnu i drugu infrastrukturu (elektroničke komunikacije, elektroenergetsku, plinovode, naftovode, vodoopskrbu i odvodnju).

Članak 19.

5.1.3.
Zračni promet

Na kartografskom prikazu br. 3.2. Uvjeti korištenja, uređenja i zaštite prostora, Područja posebnih ograničenja u korištenju označen je kontrolirani zračni prostor (CTR) Zračne luke Zagreb. Uvjeti korištenja unutar navedene površine određeni su posebnim propisima. 

Članak 20.

5.1.4.
Pošta i sustavi elektroničkih komunikacija

Pošta

Glavni poštanski centar za Zagrebačku županiju je u Gradu Zagrebu. Poštanski centar je lociran u naselju Dugo Selo. Planom se omogućava izgradnja poštanskih ureda u ostalim naseljima.

Elektroničke komunikacije u nepokretnoj mreži

Planom se, u dijelu koji se odnosi na podsustav elektroničkih komunikacija u nepokretnoj mreži, osiguravaju uvjeti za rekonstrukciju postojeće mreže te gradnju distributivne elektroničke komunikacijske kanalizacije (DEKK) i polaganje kabela radi optimalne pokrivenosti prostora potrebnim brojem komunikacijskih priključaka. 

Instalirani kapaciteti komunikacijskih (telefonskih) priključaka u ATC Dugo Selo zadovoljavaju postojeće potrebe pristupa unutar sustava elektroničkih komunikacija, a postoje prostorne i tehničke mogućnosti za povećanje kapaciteta.

Planom se omogućava daljnja izgradnja kabelske kanalizacije i elektroničke komunikacijske mreže, tj. bakrene mreže u xDSL tehnologiji ili svjetlovodne mreže u topologijama P2P i P2MP kao pouzdanog medija za implementaciju naprednih elektroničkih komunikacijskih usluga.

Pri izdavanju lokacijskih dozvola potrebno je planirane elektroničke komunikacijske vodove predvidjeti prvenstveno kao podzemne po mogućnosti u zelenom pojasu prometnice, a ako se to ne može onda ispod nogostupa. Minimalna širina telekomunikacijskog pojasa je 1 m.

Križanje trase s drugim podzemnim vodovima previdjeti 0,5 m ispod kabela elektroničkih komunikacija, a paralelno vođenje na minimalnom odstojanju od 1 m.

Planom se omogućuje postavljanje svjetlovodnih razdjelnih ormara vanjskih za na stup ili sa postoljem, za smještaj pasivne opreme (svjetlovodna pristupna mreža topologije P2MP).

Za sve nove planske zgrade predvidjeti izgradnju kabelske kanalizacije do najbliže točke konekcije s postojećom, a sve prema Zakonu o elektroničkim komunikacijama i odgovarajućim Pravilnicima.

Kućne telekomunikacijske instalacije (unutar objekata) treba projektirati i izvoditi prema Pravilniku o tehničkim uvjetima za elektroničku komunikacijsku mrežu poslovnih i stambenih zgrada (HAKOM, prosinac 2009.).

Elektroničke komunikacije u pokretnoj mreži

Elektronička komunikacijska infrastruktura i povezana oprema prema načinu postavljanja dijeli se na:

a) elektroničku komunikacijsku infrastrukturu i povezanu opremu na samostojećim antenskim stupovima


Uvjeti za gradnju elektroničke komunikacijske infrastrukture na samostojećim antenskim stupovima određuju se PPZŽ-om te će se lokacijske dozvole za samostojeće stupove izdavati na temelju toga Plana i to unutar elektroničkih komunikacijskih zona za smještaj samostojećih antenskih stupova gdje je moguće locirati samostojeće antenske stupove.


Na istaknutoj reljefnoj točki - vrh i hrbat Martin Brega koja predstavlja krajobraznu vrijednost ne dozvoljava se postavljanje antenskih stupova.

b) elektroničku komunikacijsku infrastrukturu i povezanu opremu na postojećim građevinama (antenski prihvat).


Dopušteno je postavljanje elektroničke komunikacijske infrastrukture i povezane opreme na postojeće građevine u skladu s posebnim uvjetima tijela i/ili osoba određenih posebnim propisima koji propisuju posebne uvjete prilikom ishođenja lokacijske dozvole, a u skladu s ovim Planom, kao i predviđanje njihovog postavljanja na planiranim građevinama.


Opći uvjeti za postavljanje antenskih prihvata na postojeće i planirane građevine:


U građevinskom području Grada Dugog Sela predviđa se postavljanje antenskih stupova na visoke zgrade i objekte prema sljedećim tipovima:


tip A fasadni antenski prihvat - ne prelazi visinu objekta na koji se postavlja


tip B1 krovni antenski prihvat - visine 2-5 m od najviše točke objekta (zgrade)


tip B2 krovni antenski prihvat - visine 5-10 m od najviše točke objekta (zgrade)


Na stambenim zgradama unutar građevinskog područja naselja dopušta se gradnja osnovne postaje pokretnih komunikacija tipa A i B1.


Na objektima javne i društvene namjene, telekomunikacijskim objektima, objektima poslovne, trgovačke i sl. namjene, objektima požarne zaštite, industrijske i proizvodne namjene dopušta se gradnja osnovne postaje pokretnih komunikacija tipa A, B1 i B2.


Na zgradama koje su pod zaštitom konzervatorskog odjela Ministarstva kulture, na sakralnim građevinama i zgradama značajnim za vizualni identitet Grada ne dopušta se postava osnovnih postaja pokretnih komunikacija.

Prilikom postavljanja osnovne postaje pokretnih komunikacija obvezno je primijeniti metode ublažavanja vizualne intervencije:

· spuštanje antenskih sustava ispod visine objekta na koji se postavlja (tip A)

· maskiranje antenskih sustava u oblike kakvi već postoje na zgradi (dimnjak, svjetlarnik, nosač zastave i sl.)

· bojanje antena u prihvatljive, neupadljive nijanse odgovarajuće boji pročelja

· korištenje antenskih stupova kao nosača rasvjetnih tijela.

Izgled antenskog stupa mora biti takav da se uklapa u postojeći ambijent.

Članak 20.a

Radio i TV sustav veza

U sustavu radio i TV veza preko prostora obuhvata Plana položena su dva radijska koridora državnog značaja. Oba imaju ishodišnu točku na vrhu Zagrebačke gore (TV odašiljač Sljeme, nadmorska visina: 1035 m n.m.), a odredišta su radio i TV pretvarači Moslavačka gora (nadmorska visina: 485 m n.m.) i  Deanovec (nadmorska visina: 106 m n.m.).

Planom je na prostoru Grada predviđeno zadržavanje postojeće lokalne radio postaje Radio Martin. Radio postaja signal emitira iz Ulice Josipa Zorića 17 (zemljopisna duljina i širina: 016E1425, 45N4822; nadmorska visina: 103 m n.m.; visina antenskog stupa: 20 m) prema radio pretvaraču postavljenom na Martin Bregu, Marinska bb (zemljopisna duljina i širina: 016E1425, 45N4924; nadmorska visina: 204 m n.m.; visina antenskog stupa: 16 m). Preko ovog pretvarača signal se emitira u eter te prenosi dalje prema zapadu (radio pretvarač u Sesvetama).

5.2.
Energetski sustav

5.2.1.
Eksploatacija, prerada i transport nafte i plina i distribucija plina

Plinoospkrbna mreža Grada Dugog Sela sastoji se od magistralnog plinovoda Autoput (MRČ Dugo Selo) - MRS Dugo Selo DN 150-50, mjerno redukcijske stanice Dugo Selo te plinskog distribucijskog (srednjetlačnog) sustava. 

Za unapređenje sustava izgrađene mreže, njihovo povezivanje te u konačnici i mogućnost opskrbe svih prostora predviđenih za izgradnju, Planom je predviđeno polaganje novih te rekonstrukcija postojećih cjevovoda lokalnog plinskog distribucijskog sustava srednjeg i niskog radnog tlaka (u ovisnosti o kojem dijelu izgrađenog distribucijskog sustava se radi).

Na prostoru Grada Dugog Sela nalazi se odobreno eksploatacijsko polje naziva Dugo Selo sa pripadajućim objektima i instalacijama na kojem se vrši istraživanje i eksploatacija nafte i plina. Od objekata vezanih uz eksploataciju nafte i plina Dugo Selo Planom su određene dvije sabirne stanice SS-1 Dugo Selo i SS-2 Dugo Selo, naftovod od SS-1 Dugo Selo do čistačke stanice u Dugom Selu DN 150, pa od Čistačke stanice do utovarne stanice na željezničkom kolodvoru u Dugom Selu DN 150 i od Čistačke stanice do Otpremne stanice (OS) na eksploatacijskom polju ugljikovodika (EPU) Kloštar DN 100 (izvan granica Grada) i plinovod od sabirne stanice SS-1 Dugo Selo do MRS Dugo Selo DN 150. Ostali objekti i instalacije vezani uz eksploatacijsko polje nalaze se unutar granica odobrenog eksploatacijskog polja.

Kod magistralnog plinovoda i naftovoda, koji prolaze unutar granica obuhvata Plana potrebno je osigurati zaštitni pojas u skladu s Čl. 9. Pravilnika o tehničkim uvjetima i normativima za siguran transport tekućih i plinovitih ugljikovodika magistralnim naftovodima i plinovodima za međunarodni transport (Sl. list br. 26/85) i to:

U pojasu širokome 30 m lijevo i desno od osi magistralnog plinovoda i naftovoda, nakon izgradnje plinovoda i naftovoda, zabranjeno je graditi zgrade namijenjene stanovanju ili boravku ljudi, bez obzira na stupanj sigurnosti izgrađenog plinovoda i naftovoda i bez obzira na razred pojasa cjevovoda. 

Iznimno, zgrade namijenjene stanovanju ili boravku ljudi mogu se graditi u pojasu užem od 30 m ako je gradnja već bila previđena planom prije projektiranja plinovoda i naftovoda i ako se primjene posebne mjere s time da najmanja udaljenost naseljene zgrade od magistralnog plinovoda mora biti:

- za promjer plinovoda 125 mm 

– 10 m;

- za promjer plinovoda 125 mm – 300 mm 
– 15 m;

- za promjer plinovoda 300 mm – 500 mm 
– 20 m;

- za promjer plinovoda veći od 500 mm 
– 30 m.

Planom se preporučuje da se za određivanje minimalnih sigurnosnih udaljenosti plinovoda od drugih instalacija i građevina koristi Odluka o minimalnim sigurnosnim udaljenostima za plinovode i kućne plinske priključke Odjela investicija Gradske plinare Zagreb od 27. travnja 1998. godine, a kod projektiranja i izgradnje plinovoda Odluka o načinu postavljanja traka upozorenja i traka za detekciju (otkrivanja) plinovoda i kućnih priključaka Gradske plinare Zagreb od 14. travnja 1999. godine.

Prilikom izdavanja akata za građenje građevina i instalacija unutar obuhvata eksploatacijskog polja nafte i plina Dugo Selo potrebno se pridržavati slijedećih posebnih uvjeta, a u cilju sigurnosti ljudi i objekata u kojima žive ili borave ljudi:

· Oko izgrađene bušotine zaštitna i požarna zona iznosi u polumjeru 30 m od osi bušotine. 

· Za trajno napuštenu bušotinu sigurnosna zona, u kojoj je zabranjeno graditi objekte za život ili boravak ljudi, iznosi u polumjeru 3 m od osi bušotine.

· U zelenom pojasu širokom 5 m lijevo i desno od osi cjevovoda zabranjeno je saditi biljke čije korijenje raste dublje od 1 m, odnosno za koje je potrebno obrađivati zemljište dublje od 0,5 m.

· Kod paralelnog vođenja infrastrukturnih instalacija (kanalizacija, vodovod, plinovod, električni kablovi, telefonski kablovi i ostalo) s pripadajućim instalacijama eksploatacijskog polja minimalna međusobna udaljenost mora biti 5 m računajući od vanjskog ruba infrastrukturnih instalacija do vanjskog ruba pripadajućih instalacija eksploatacijskog polja.

· Na mjestima križanja infrastrukturnih instalacija s pripadajućim instalacijama eksploatacijskog polja iste obavezno treba postaviti ispod pripadajućih instalacija eksploatacijskog polja.

· Vertikalna udaljenost mora biti najmanje 0,5 m računajući od donje kote pripadajućeg cjevovoda eksploatacijskog polja do gornje kote cjevovoda ili kabela koji se polaže.

· Kut križanja mora biti između 90º i 60º. Iznad mjesta križanja obavezno se postavlja pocinčana rešetka kao oznaka da ispod postojećeg cjevovoda prolazi najmanje još jedan cjevovod ili kabel.

· Zaštitni pojas za ostale instalacije vodovod, elektro i signalni kabeli iznosi 5 m.

Detaljnije posebne uvjete izdaje nadležno poduzeće prilikom izdavanja akata za građenje građevina i instalacija unutar obuhvata eksploatacijskog polja nafte i plina Dugo Selo.

Naftovodi i plinovodi magistralnog karaktera moraju biti udaljeni od drugih objekata kod paralelnog vođenja najmanje:

· 5 m od ruba cestovnog pojasa županijskih i lokalnih cesta,

· 10 m od ruba cestovnog pojasa državnih cesta,

· 20 m od ruba pojasa željeznice,

· 10 m od nožice nasipa reguliranog vodotoka i kanala.

Planom se određuje da je za polaganje planiranih cjevovoda plinoopskrbe i naftovoda koristi koridore prometnih površina gdje god to prostorne mogućnosti dozvoljavaju.

5.2.2.
Elektroenergetika

Ovim je planom obuhvaćen prijenos električne energije naponskog nivoa od 110kV i 30 kV.

Unutar obuhvata ovog Plana je elektroenergetsko postrojenje TS 110/30/10(20) kV Dugo Selo kao osnovno opskrbno postrojenje cijelog prostora Grada. Iz njega se, dalekovodima i kabelima naponske razine 10(20) kV, napajaju srednjenaponska postrojenja, a niskonaponskim vodovima u nastavku konzum unutar granica obuhvata.

Planom je, uz zadržavanje postojećih dalekovoda naponske razine 110 kV, a koji povezuju TS Dugo Selo s TS Resnik na zapadu odnosno s TS Križevci na sjeveroistoku, predviđena izgradnja novog dalekovoda iste naponske razine. Ovaj dalekovod planiran je dijelom u zajedničkom koridoru s dalekovodom prema TS Križevci, a povezati će TS Dugo Selo s planskim postrojenjima TS Vrbovec i TS Brckovljani.

Pri odabiru trase zračnog dalekovoda u pravilu treba zaobići građevinska područja i šumske površine.

Planom se, do potpunog prijelaza na usvojenu dugoročnu srednjenaponsku plansku naponsku razinu od 20 kV, zadržavaju dva postojeća dalekovoda naponske razine 30 kV. Oba dalekovoda opskrbljuju iz TS 110/30 kV Dugo Selo električnom energijom srednjenaponska postrojenja, na zapadu RS2 Končar i na sjeveroistoku 3RS Božjakovina.

Daljnji razvoj mreže srednjenaponskih dalekovoda naponske razine 30 kV na prostoru Grada nije predviđen. Svi postojeći dalekovodi ove razine, a što je u skladu s usvojenim dugoročnim elektroenergetskim planskim određenjem, biti će svedeni na naponsku razinu 20 kV. 

Dalekovodima je, ovisno o naponskoj razini, potrebno osigurati zaštitne koridore i to:


postojeći
planirani

110 kV ZDV


25 m 


70 m

Za postojeći dalekovod 30 kV od TS Dugo Selo do TS Brckovljani, TS Vrbovec uz koji će se graditi novi 110 kV dalekovod ovim Planom osiguran je koridor za rekonstrukciju širine 20 m.

Korištenje, izgradnja i uređenje prostora unutar ovih koridora treba biti u skladu s posebnim uvjetima i propisima nadležnih tijela, a u skladu s odredbama ovog plana.

Ove građevine ne formiraju svoju građevnu česticu, a prostor ispod dalekovoda može se koristiti i u druge namjene u skladu s Pravilnikom o tehničkim normativima za izgradnju nadzemnih elektroenergetskih vodova.

Kod izgradnje trafostanica srednjeg napona u naseljima, trafostanice treba povezati na elektroenergetsku mrežu podzemnim kablovima.

Članak 22.a

5.2.3. Obnovljivi izvori energije

Ovim Planom omogućuje se izgradnja postrojenja za korištenje obnovljivih izvora energije i kogeneraciju i to postrojenja za proizvodnju električne energije iz sunčeve energije (solarna elektrana), postrojenja za proizvodnju električne energije i kogeneraciju iz bioplina i biomase i sl.

Solarne elektrane dozvoljeno je graditi unutar građevinskog područja naselja i izdvojenog građevinskog područja izvan naselja kao pomoćne građevine na građevnoj čestici postojeće zgrade. 

Unutar građevinskih područja naselja za potrebe elektrifikacije pojedinačnih zgrada, proizvodnje električne energije manjih snaga, grijanje vode, hlađenje i ventilaciju ovim Planom dozvoljeno je postavljanje fotonaponskih elemenata i toplinskih kolektora na krovne plohe i krovne prihvate postojećih zgrada. Postava fotonaponskih elemenata i toplinskih kolektora mora biti takva da ne ugrožava rad i korištenje susjednih građevnih čestica.

U slučaju postavljanja fotonaponskih elemenata i toplinskih kolektora u dijelovima naselja zaštićene kulturno-povijesne cjeline, na pojedinačnim zaštićenim građevinama i spomeničkim lokalitetima potrebno je ishoditi suglasnost nadležne Uprave za zaštitu kulturne baštine.

Postrojenja za korištenje obnovljivih izvora energije i kogeneraciju dozvoljeno je graditi isključivo unutar izdvojenih građevinskih područja gospodarske namjene izvan naselja i to unutar gospodarskih zona – Bok, Lučinica, Kopčevec jugozapad i Kopčevec jugoistok, a kako je određeno na kartografskom prikazu br. 2.1. Infrastrukturni sustavi i mreže – Energetski sustavi.

Unutar Planom određenih izdvojenih građevinskih područja izvan naselja dozvoljena je postava fotonaponskih elemenata i toplinskih kolektora osim na krovne plohe te nadstrešnice i na tlo kao samostojeće solarne elektrane (uključivo i negradivi dio građevne čestice). Ukoliko se kolektori i fotonaponski elementi postavljaju na tlo smiju zauzimati do najviše 20% ukupne površine građevne čestice, a tlo ispod ovako postavljenih kolektora i panela mora biti ozelenjeno. Iznimno, dozvoljeno je postavljanje solarnih panela i na zasebnim česticama.

Ostala postrojenja za proizvodnju električne energije i kogeneraciju iz bioplina i biomase i sl.  mogu se graditi unutar Planom određenih izdvojenih građevinskih područja izvan naselja i to do najveće površine 15,0 ha.

Ovim Planom omogućuje se izgradnja infrastrukturnih sustava za prijenos toplinske energije kogeneracijskih postrojenja za korištenje obnovljivih izvora energije u skladu sa važećom tehničkom regulativom.

5.3.
Vodnogospodarski sustav

5.3.1.
Odvodnja i zaštita voda

Odvodnja na području Grada određena je kao mješovita i razdjelna.

Sustav odvodnje treba dovesti u ravnomjerni odnos sa sustavom vodoopskrbe.  
Na osnovi koncepcije rješenja javne odvodnje utvrđene Studijom zaštite voda Zagrebačke županije (Hidroprojekt-Consult, 2004.g.) te nastavno rješenja izrađenih u idejnim projektima Odvodnja i pročišćavanje otpadnih voda naselja općine Rugvica i pročišćavanje otpadnih voda s područja grada Dugog Sela (Hidroprojekt-Consult, 2005. g.) i Novelacija projekta dugoročnog razvoja sustava odvodnje i pročišćavanja otpadnih voda Grada Dugog Sela i Općine Rugvice (VPB, 2010. g.), zaštitu prostora Grada Dugog Sela predviđeno je osigurati izgradnjom uređaja za pročišćavanje otpadnih voda te izgradnjom, dogradnjom i/ili rekonstrukcijom mreže odvodnih cjevovoda i drugih građevina u funkciji javne odvodnje.

U cilju da se za cijeli prostor Grada iznađe najoptimalnije i ujedno najracionalnije rješenje, planirano je izgraditi jedan veliki sustav javne odvodnje te tri manja podsustava. Sve otpadne vode koje budu prikupljene unutar sustava odnosno podsustava, biti će transportirane na centralni uređaj i/ili pripadne manje tipske uređaje za pročišćavanje.

Veliki sustav javne odvodnje planiran je za prihvaćanje otpadnih voda naselja Dugo Selo, Kopčevec, Kozinščak, Puhovo, Lukarišće i manjeg dijela Donjeg Dvorišća. Sve prikupljene otpadne vode predviđeno je zatim prebacivati u glavni kolektor (kolektor I) na jug te preko precrpne stanice CSDS11 (izvan granica obuhvata) do zajedničkog uređaja za pročišćavanje otpadnih voda za Grad Dugo Selo i Općinu Rugvica na području Općine Rugvica. 

Planom je za naselja Veliku Ostrnu, Malu Ostrnu i Leprovicu predviđeno izgraditi manji podsustav. Naselja će biti priključena na kolektor u županijskoj cesti Ž 3072 odnosno lokalnoj cesti L 31114.

Drugi manji podsustav je za naselje Andrilovec. Planom je ovaj podsustav optimalno izgraditi kao samostalan budući je neracionalno priključiti ga u sustave iz kontaktnog prostora (sustav Božjakovina). Na završetku glavnog kolektora predviđeno je izgraditi tipski uređaj za pročišćavanje otpadnih voda kapaciteta 350 ES. Ispuštanjem preko ispusta u osnovnu mrežu sustava melioracijskih kanala, recipijent za pročišćene otpadne vode ovog podsustava je potok Zelina.

Treći podsustav je za naselje Prozorje. I ovaj podsustav Planom je određeno izgraditi kao samostalan i kao gravitacijski. Uslijed konfiguracijskih karakteristika terena, čine ga dva međusobno odvojena dijela, manji zapadni i veći istočni. Na završecima svakog ogranka planirani su tipski uređaji za pročišćavanje kapaciteta 150 ES odnosno 600 ES. Recipijenti za pročišćene otpadne vode biti će vodotok Kašina za zapadni i vodotok Zelina za istočni.
Planom je predviđena izgradnja šest manjih cjelovitih podsustava oborinske odvodnje. U skladu sa slivnim područjem na kojem će prikupljati oborinske vode, podsustave će činiti pojedinačni ili kombinirani otvoreni i/ili zacijevljeni kanali.

U postupcima rekonstrukcije kao i dogradnje novih dijelova sustava javne odvodnje, detaljnijom projektnom dokumentacijom biti će određeni presjeci odvodnih cjevovoda, vrste materijala od kojih će biti izrađene cijevi te položaj i instalirana snaga crpki u precrpnim stanicama. 

Planiranu kanalsku mrežu za odvodnju otpadnih i oborinskih voda (kanalizacija) potrebno je predvidjeti prvenstveno u koridorima prometnica.

Primarne (kolektore) i sekundarne (sabirne i priključne) cjevovode javne odvodnje moguće je polagati i po drugim trasama uz uvjet da takovo rješenje može biti sastavni dio dugoročnog planskog rješenja sustava javne odvodnje.

Planom je kao minimalni profil cjevovoda javne odvodnje otpadnih voda određen profil Ø 30 cm. 

Vlasnik odnosno korisnik sustava odvodnje otpadnih voda mora biti priključen na sustav javne odvodnje otpadnih voda u skladu s Odlukom o odvodnji otpadnih voda i odredbama Odluke o priključenju na komunalnu infrastrukturu. 

Prije ispuštanja u javnu kanalizaciju prethodno se pročišćavaju tehnološke i sve druge otpadne vode u kojima koncentracije opasnih i drugih tvari u otpadnoj vodi prekoračuju granične vrijednosti određene Pravilnikom o graničnim vrijednostima pokazatelja opasnih i drugih tvari u otpadnim vodama.

Otpadne vode iz kućanstva u mjestima bez izgrađene javne kanalizacije moraju se ispuštati u sabirne jame ili pročistiti na odgovarajućem uređaju i ispuštati u prirodni prijemnik.

Granične vrijednosti opasnih i drugih tvari u otpadnim vodama i tvari koje se ispuštaju u sabirne jame ili pročišćavaju na odgovarajućem uređaju, moraju biti u skladu s Pravilnikom o graničnim vrijednostima  emisija otpadnih voda ("Narodne novine" broj 87/10), Uredbom o standardu kakvoće voda ("Narodne novine" broj 73/13) i Državnim planom mjera za slučaj izvanrednih i iznenadnih onečišćenja ("Narodne novine" broj 5/11).

5.3.2.
Vodoopskrbni sustav

Postojeći vodoopskrbni sustav na prostoru Grada Dugo Selo vrlo dobro je razvijen (stupanj opskrbljenosti vodom za piće iznosi preko 95 %). Sve potrebne količine vode za piće danas se dobavlja iz vodoopskrbnog sustava Grada Zagreba (vodocrpilište Petruševec, Qpost = 1.250 l/s). 

Na osnovi elaborata Vodoopskrba zagrebačke županije (Tehnička podloga za postizanje sporazuma o korištenju crpilišta Kosnica, Zagreb, svibanj 2010. g., Dippold@Gerold Hidroprojekt 91), potrebne količine vode za piće u dugoročnom planskom razdoblju biti će osigurane osim iz postojećeg vodocrpilišta Petruševec formiranjem regionalnog vodocrpilišta Črnkovec.

Osnovni vodoopskrbni cjevovod je magistralni cjevovod profila Ø 500 mm u koridoru županijske ceste Ž 3034. Od predmetnog magistralnog cjevovoda odvajaju se prema jugu dva cjevovoda iste kategorije (magistralni) i profila (Ø 200 mm), jedan u funkciji opskrbe vodom za piće zapadnog, a drugi istočnog dijela Općine Rugvica.

U funkciji opskrbe prostora sa sjeverne strane koridora željezničke pruge je položen osnovni opskrbni cjevovod na kojeg su priključeni sekundarni cjevovodi, a njime se vodom za piće pune i u dvije vodospreme na Martin Bregu. Vodospreme imaju zapreminu V = 500 m3 svaka, a za njihovo punjenje koriste se dvije crpne stanice.

U funkciji daljnjeg poboljšanja opskrbljenosti vodom za piće prostora unutar granica Grada kao i prostora istočnog dijela Zagrebačke županije, Planom je u dugoročnom planskom razdoblju predviđeno polaganje još jednog magistralnog vodoopskrbnog cjevovoda. Ovaj cjevovod profila Ø 700 mm planiran je u pravcu zapad-istok s južne strane koridora magistralne željezničke pruge sukladno idejnom projektu koji je izradio Mašinoprojekt biro za strojogradnju i energetiku d.o.o. iz Zagreba, u listopadu 2012. godine za Vodoopskrbu i odvodnju Zagrebačke županije d.o.o..

Širina infrastrukturnog koridora planiranog magistralnog vodovoda izvan građevinskih područja naselja i unutar neizgrađenih dijelova građevinskih područja izdvojene namjene određen je širine 5,0 m. Do stupanja na snagu provedbenih planova (ako je za njih propisana obveza ovim Planom) odnosno do izdavanja akta za građenje za građevinu odnosno instalaciju infrastrukturnog sustava nije moguća izgradnja građevina drugih namjena unutar navedenih koridora.

Planom je, radi stvaranja što povoljnijih uvjeta za sigurnu i stabilnu opskrbu konzuma vodom za piće, predviđeno polaganje i novih vodoopskrbnih cjevovoda profila Ø 200 mm i Ø 300 mm. Ovi cjevovodi povezani su s postojećim cjevovodima u prstene, a preko nove crpne stanice puniti će i postojeće vodospreme.

Planom se, kao dugoročni cilj komunalnog opremanja prostora Grada, određuje obveza dogradnje postojećeg i izgradnja novih dijelova vodoopskrbnog sustava do stupnja izgrađenosti kada će gotovo cijeli konzum biti priključen u sustav. Pri tome treba stvoriti pretpostavke da se osigura potrebna kvaliteta vode za piće, minimalni tlak unutar sustava te da se formiranjem cjevovodnih prstena osigura stabilna i stalna opskrba.

Pri izdavanju lokacijskih dozvola potrebno je planiranu mrežu vodoopskrbe predvidjeti u koridorima prometnica. Ako to nije moguće, može ju se predvidjeti i izvan njih.

Opskrba vodom za piće ima prioritet u odnosu na korištenje vode u druge svrhe.

Ako na dijelu građevnog područja na kojem će se izvoditi zgrada postoji vodovodna mreža i ako postoje za to tehnički uvjeti, zgrada se obavezno putem priključka na vodovod opskrbljuje vodom. U slučaju da na predmetnom građevnom području nema izgrađene vodoopskrbne mreže do realizacije planirane vodovodne mreže opskrba će se vršiti prema lokalnim uvjetima.

Članak 25.

5.3.3.
Zaštitne i regulacijske građevine

Vode manjih brdskih potoka prihvaćaju potoci Kopčevec, Črnec i Zemljača. Sjevernom i istočnom granicom obuhvata plana teče rijeka Zelina s pritokom Kašinom. Na južnom području nalaze se ribnjaci Ciglana koje treba održati i urediti. 
Vodotoke treba regulirati uz mogućnost korekcije korita radi zaštite od štetnog djelovanja voda. Pri regulaciji potoka treba voditi računa o prirodnim i krajobraznim obilježjima te ekološkoj ravnoteži. Također treba voditi računa o zaštiti naselja i poljoprivrednih površina.

Na područjima djelovanja erozijskih procesa i pojave bujičnih tokova trebaju se provoditi aktivnosti za njihovo sprječavanje i sanaciju. U tom smislu potrebno je:

· planirati retencije i akumulacije te sustav nasipa i oteretnih kanala i

· planirati biološke radove za zaštitu od bujica i erozija (pošumljavanje, resekcijsku sječu, melioraciju pašnjaka).

U sjevernom dijelu područja Grada Dugog Sela – na prijelazu iz brdskog u ravničarski prostor predviđene su četiri retencije za obranu od poplava, a u nizinskom dijelu južno od željezničkih koridora, više akumulacija u funkciji navodnjavanja. Izgradnjom retencija i akumulacija cilj je postići učinkovito površinsko i podzemno odvodnjavanje prostora, osigurati sve površine od moguće pojave visokih voda te stvoriti pretpostavke za navodnjavanje obradivih površina. 
Planom je, u funkciji očuvanja i održavanja zaštitnih i regulacijskih vodnih građevina kao i drugih vodnogospodarskih objekata te održavanja vodnog režima, zabranjeno:

· saditi drveće, podizati zgrade i druge objekte na udaljenosti ≤ 10,0 m od vodotoka;
· na melioracijskim građevinama za odvodnjavanje na udaljenosti ≤ 3,0 m potrebnim za njihovo redovno održavanje, orati i kopati zemlju te obavljati druge radnje koje mogu prouzročiti štete na melioracijskim vodnim građevinama i/ili mogu narušiti njihovo namjensko funkcioniranje;
· na nasipima, regulacijskim i/ili zaštitnim vodnim građevinama kopati i odlagati zemlju, pijesak, šljunak, jalovinu i drugi materijal, prelaziti i voziti motornim vozilima osim na mjestima na kojima je to izričito dozvoljeno te obavljati druge radnje koje mogu narušiti sigurnost i/ili stabilnost tih građevina;
· u uređenom inundacijskom području na udaljenosti ≤ 20,0 m od vanjske nožice nasipa odnosno ≤ 6,0 m od vanjskoga ruba regulacijsko-zaštitne vodne građevine koja nije nasip (obala i obaloutvrda), podizati građevine, ograde i druge građevine osim regulacijskih i zaštitnih vodnih građevina, vaditi kamen, glinu i ostale tvari, kopati i bušiti zdence, orati zemlju, saditi i sjeći drveće i grmlje te bez vodopravnih uvjeta obavljati neko drugo bušenje tla;
· u neuređenom inundacijskom području, a protivno vodopravnim uvjetima, podizati ograde i/ili građevine (osim regulacijskih i zaštitnih vodnih), kopati i bušiti zdence, bušiti tlo, vaditi pijesak, šljunak, kamen, glinu i/ili druge materijale;
· u vodotoke, akumulacije, retencije, melioracijske i druge kanale kao i u inundacijska područja odlagati zemlju, kamen, otpadne i druge materijale te obavljati bilo kakve radnje koje mogu utjecati na promjenu toka, vodostaja, količine i kakvoću vode ili otežati održavanje vodnog sustava;
· graditi i/ili dozvoliti gradnju na zemljištu iznad natkrivenih vodotoka osim gradnje javnih površina (prometnice, parkovi, trgovi);
· polaganje i/ili uzdužno vođenje uređaja linijske infrastrukture (cjevovodi odvodnje, vodoopskrbe i plinoopskrbe, elektroenergetski kabeli i kabeli elektroničkih komunikacija i dr.) unutar korita vodotoka.
Paralelno vođenje uređaja linijske infrastrukture uz regulirano korito moguće je na minimalno dozvoljenim udaljenostima ukoliko je osigurana statička i hidraulička stabilnost korita, a uz neregulirano minimalna udaljenost je ≥ 3,0 m od gornjeg ruba korita odnosno čestice javnog dobra. Vodopravnim uvjetima moguće je utvrditi izuzetke odnosno iznimne situacije.
Planom je određena obveza vlasnicima i/ili korisnicima čestica koje se nalaze neposredno uz korita vodotoka odnosno uz javno vodno dobro, da omoguće nesmetani pristup vodotocima u funkciji redovitog i/ili izvanrednog čišćenja i održavanja njihovih korita. Izgradnjom građevina na česticama i/ili izvedbom priključaka na vodove komunalne infrastrukture, vlasnici i/ili korisnici čestica ne smiju prouzročiti smanjenje presjeka korita i protoke vodotoka, privremeno odlagati bilo kakav materijal unutar njegova korita kao i obavljati zahvate koji mogu prouzročiti njegovu eroziju.

Planom je predviđeno provođenje sveobuhvatnih mjera kojima je cilj popravljanje fizičkih, kemijskih i/ili bioloških karakteristika tla te postizanje i održavanje optimalnog vodnog režima za stvaranje što povoljnijih pretpostavki za rast i razvoj poljoprivrednih i drugih usjeva. 

U tom smislu omogućena je dogradnja melioracijskog sustava građevinama za zaštitu od površinskih voda.

Daljnjim hidrotehničkim zahvatima planirano je osigurati trajne povoljne uvjete za stabilnu i intenzivnu poljoprivrednu proizvodnju.
Članak 26.

6.
MJERE ZAŠTITE KRAJOBRAZNIH I PRIRODNIH VRIJEDNOSTI I KULTURNO-POVIJESNIH CJELINA

6.1.
Mjere zaštite kulturno-krajobraznih i prirodnih vrijednosti

Kulturno-krajobrazne vrijednosti

Područja i lokaliteti osobitih kulturno-krajobraznih vrijednosti i mjere za njihovo očuvanje iskazani su po sljedećim prostornim cjelinama:

· 3. kategorija kulturnog krajolika - dijelovi Turopolja i Posavine,

· 4. kategorija kulturnog krajolika - krajobrazna cjelina s izraženim konfliktima u prostoru - šire područje grada Dugog Sela.

Područja i lokaliteti osobitih kulturno krajobraznih vrijednosti i mjere za njihovo očuvanje iskazani su u PP Zagrebačke županije po prostornim cjelinama.

Šire područje grada Dugog Sela kategorizirano je djelomično kao krajobrazna cjelina 3. kategorije - krajobrazne cjeline bez izraženog prostornog identiteta koje imaju samo pojedinačna vrijedna kulturna dobra, te djelomično kao krajobrazna cjelina 4. kategorije - područja s izraženim konfliktima u prostoru.

U području krajobrazne cjeline 3. kategorije - krajobrazne cjeline bez izraženog prostornog identiteta koje imaju samo pojedinačna vrijedna kulturna dobra treba poboljšati stanje u prostoru uz očuvanje prirodnih i pejsažnih te kulturno-povijesnih vrijednosti.

U prostoru krajobrazne cjeline 4. kategorije valorizirane su postojeće izgrađene strukture i pojave u prostoru i predviđene su planske mjere sanacije konfliktnih područja, naročito:


· redefiniranje zona naselja i drugih djelatnosti u prostoru, odnosno sanacija disperzne gradnje i definiranje odnosa izgradivog prema neizgradivom prostoru,

· zaštita povijesnih naselja i zgrada očuvanjem pejzažnog (neizgrađenog) kontaktnog prostora u neposrednom okruženju,

· sanacije eksploatacijskih polja,

· određivanje obveze izrade prostornih planova užeg područja za prostore izrazitih konflikata u prostoru.

Unutar krajobrazne cjeline krajobrazne i prirodne vrijednosti 4. kategorije su šumska područja te obronci Martin Brega s vinogradima i voćnjacima, označeni kao osobito vrijedan predjel - kultivirani krajobraz.

Padine Martin Brega - osobito vrijedan predjel - kultivirani krajobraz treba štititi

· na način da se očuvaju vinogradi kojih ima još relativno malo,

· preseljavanja starih drvenih kuća na prostore sa vinogradima,

· očuvanjem primarne prirodne topografije prostora.

Izgradnja u vinogradima i voćnjacima na južnim obroncima Martin Brega ovim planom definira se u cilju očuvanja prirodnog pejzaža. Za taj prostor izrađen je i na snazi je Urbanistički plan uređenja Martin Breg prema kojemu je obavezno postupanje u prostoru. Visina zgrada dozvoljava se do podrum i dvije nadzemne etaže, a tlocrtna izgrađenost čestice maksimalno 25 %.

Unutar krajobrazne cjeline 3. kategorije je poljoprivredni pejzaž nizinskog dijela - savske nizine označen kao područje osobite vrijednosti za identitet prostora. Ovaj se prostor štiti:

· očuvanjem prirodnog integriteta i specifičnih obilježja cjeline, očuvanjem ravnoteže ekoloških sustava, naročito režima voda, kako bi se održale karakteristike biotopa, očuvanjem prostora prirodnih krajobraza od daljnje izgradnje i štetne prenamjene, izbjegavanjem vođenja trasa infrastrukture koje narušavaju vizualni identitet predjela.

Prirodna baština

Na području grada Dugog Sela nema zaštićenih područja temeljem Zakona o zaštiti prirode. 

Unutar područja obuhvata Grada Dugog Sela sukladno Uredbi o proglašenju ekološke mreže ne nalaze se područja ekološke mreže.

Temeljem Članka 124. Zakona o zaštiti prirode utvrđeni su slijedeći uvjeti i mjere zaštite prirode:

· očuvati područja prekrivena autohtonom vegetacijom, postojeće šumske površine, šumske rubove, živice koje se nalaze između obradivih površina; 

· očuvati vodena i močvarna staništa u što prirodnijem stanju, a prema potrebi izvršiti revitalizaciju;

· štititi područja prirodnih vodotoka kao ekološki vrijedna područja te spriječiti njihovo onečišćenje;

· gospodarenje šumama provoditi sukladno načelima certifikacije šuma;

· postojeće šume zaštititi od prenamjene i krčenja, očuvati šumske čistine i šumske rubove;

· u gospodarenju šumama izbjegavati uporabu kemijskih sredstava za zaštitu bilja i bioloških kontrolnih sredstava;

· pri oblikovanju građevina (posebice onih koje se mogu graditi izvan naselja) koristiti materijale i boje prilagođene prirodnim obilježjima okolnog prostora i tradicionalnoj arhitekturi.

Kroz izradu ovog Plana primjenjivala se slijedeća mjere zaštite prirode - uređenje postojećih i širenje građevinskih područja planirano je na način da se očuvaju postojeće krajobrazne vrijednosti.

Evidentirana prirodna dobra na području Grada Dugog Sela su:

· Park šuma "Starka" u Dugom Selu

· Spomenik parkovne arhitekture - stari jasen u Dugom Selu, Mihanovićeva 1

· Spomenik parkovne arhitekture - park u Dugom Selu

Šuma Starka pruža se sjeverno od naselja Dugo Selo sve do parka i crkvice Sv. Martina na povišenom brijegu, u površini od 4,5 ha. Između šume i ceste koja vodi do crkvice pruža se brdska livada s manjim česticama vinograda i vikend naseljem.

Šumski odjeli koji će biti obuhvaćeni zaštitom su odjeli 1a i 1b Gospodarske jedinice Duboki jarak- Živica. Šumu čini lijepo razvijena sastojina hrasta kitnjaka i graba s primjesom klena i trešnje. To je lijepa prozračna šuma i rano u proljeće je bogata cvatom proljetnica.

Šumu Starka predlaže se zaštititi u kategoriji park šume, a temeljem Zakona o zaštiti prirode.

Uvjeti korištenja i uređenja

Očuvati sadašnju površinu šume.

Izgradnju odmaknuti od rubova šume, ostaviti tampon zonu između šume i naselja.

Očuvati sadašnji, još neizgrađen prostor livade (između ceste i šume).

Šumsko-uzgojne radove provoditi na način da se očuva postojeća izvorna zajednica hrasta lužnjaka i graba.

Stari jasen u Dugom Selu - Mihanovićeva ul. 1 (Dugo Selo)

U Dugom Selu, pored glavne prometnice na ulazu u Mihanovićevu ulicu ističe se debljinom debla i pravilno razvijenom krošnjom, soliterno stablo jasena (Fraxinus excelsior).

Stablo je vitalno i zdravo. Naglašava ulaz i skretanje u Mihanovićevu ulicu.

Uvjeti korištenja i uređenja

U blizini stabla zabranjeni su svi zahvati koji bi ugrozili njegov opstanak. 

Park u Dugom Selu (Dugo Selo)

Smješten je u urbanom centru Dugog Sela uz prometnicu. To je mali park u kojem se ističu pojedina stara stabla velikih dimenzija kao npr. stari hrast lužnjak poljski jasen, te stabla tužne smreke, pačempresa, tuje, lipe, breze, tužne vrbe, negundovca, divljeg kestena, običnog graba, platane, crvenog hrasta, bagrema, kao i razni grmovi (šimšir, forzicija, spirea). Kroz park prolaze dvije asfaltirane staze, te jedna posuta tucanikom. Park je u osnovi koncipiran kao pejsažni park. U parku je smješteno dječje igralište i spomenik.

U parku su postojeća stabla lijepo razvijena dok je nekadašnje grmlje postupno nestalo.

Uvjeti korištenja i uređenja

Snimiti sadašnje stanje i izraditi projekt obnove staza i putova te sadržaja u parku.

Članak 27.

6.2.
Zaštita prostora kulturno-povijesnog naslijeđa 

Stanje pravne zaštite kulturnih dobara

Registrirana ili preventivno zaštićena kulturna dobra na području Grada Dugog Sela su:

· povijesno naselje Dugo Selo (preventivno zaštićeno)

· crkva sv. Martina u Prozorju, (registrirano).

Predlaže se za zaštitu povijesno naselje sa ruralnim obilježjima Velika Ostrna i Prozorje s Martin Bregom.

Povijesne ruralne graditeljske cjeline s pojedinačnim zgradama graditeljske cjeline potrebno je štititi od neplanske izgradnje, te nastojati zadržati u prostoru u izvornom obliku.

Njih se ne smije rušiti ili na njima izvoditi bilo kakvi građevni zahvati bez posebnih uvjeta upravnog tijela nadležnog za zaštitu spomenika kulture i prirode. Zgrade se moraju održavati tako da se štite sva arhitektonska obilježja koja ju čine zaštićenim kulturno-povijesnim spomenikom.

Članak 28.

Mjere zaštite kulturno povijesne baštine primjenjuju se na zgrade i pripadajuće građevne čestice koje su prethodnim popisom utvrđene kao zaštićena kulturna dobra (R) ili kulturna dobra zaštićena rješenjem o preventivnoj zaštiti (P).

Za sve zahvate na ovim kulturnim dobrima posebne uvjete će propisati nadležna uprava za zaštitu kulturne baštine u postupku ishođenja akata za građenje. Za ove zgrade kao najmanja granica zaštite utvrđuje se pripadna čestica ili njen povijesno vrijedni dio.

Za ove se zgrade obavezno primjenjuju sljedeće mjere zaštite:

· prije bilo kakvih građevinskih zahvata potrebno je provesti konzervatorsko-restauratorska istraživanja čiji se rezultati ugrađuju u projekt obnove i sanacije;

· za vrijeme izvođenja građevinskih radova potrebno je osigurati stalan konzervatorski nadzor;

· u zonama ekspozicije ovih zgrada za novu gradnju je potrebno ishoditi posebne uvjete nadležne uprave za zaštitu kulturne baštine;

· kontrolom gabarita i oblikovanja zgrada treba štititi autentično okruženje značajnih povijesnih zgrada (kulturnih dobara) odnosno izgrađenih poteza ili zona;

· svaka nova gradnja unutar kontaktne zone treba nastajati uz pretpostavku uklapanja u ukupnu sliku, što znači da kod određivanja volumena, smještanja na čestici, vanjskog oblikovanja treba voditi računa o kontekstu u kojemu nastaje. Neprihvatljivi su svi gabariti koji narušavaju vizure na sve što je akcentirano u prostoru ili svojim oblikovanjem unosi nesklad u prostoru do konfliktnih situacija;

· kod izdavanja akata za građenje u zoni zaštite (zona B) ili kontaktnoj zoni povijesnog naselja ili povijesnog graditeljskog sklopa potrebno je osobito pažljivo čuvati mikroambijent naselja;

· novu izgradnju treba uskladiti sa zatečenim tlocrtnim i visinskim veličinama postojećih zgrada kako bi se ustrojio skladan graditeljsko-ambijentalni sklop;

· oblikovanjem novih zgrada u kontaktnoj zoni zaštićenih povijesnih zgrada mora se uspostaviti harmonični odnos s postojećom građevnom strukturom u pogledu gabarita, nagiba krovova, upotrebe materijala, završnog oblikovanja i kolorita.

Vrijedne stambene i gospodarske zgrade koje su ovim planom evidentirane kao kulturna baština koja se predlaže zaštititi odredbama ovog plana osim zaštite najčešće trebaju i revitalizaciju koja bi trajno očuvala njihove ukupne vrijednosti. To podrazumijeva  intervencije tipa održavanja, sanacije, rekonstrukcije, ili prenamjene dok se u slučaju lošeg građevinskog stanja može dopustiti izgradnja zamjenske građevine podražavajući gabarit postojeće ponavljajući oblikovne elemente i materijale izvana, a prema suglasnosti i posebnim (konzervatorskim) uvjetima građenja. Tradicijske građevine je moguće prilagoditi suvremenim zahtjevima stanovanja ili neke druge funkcije, a da one zadrže svoj vanjski izgled i ne utječu  na promjenu ambijenta čiji su dio. Moguće je u cilju poboljšanja stanja i neke nove građevine preoblikovati kako bi upotpunio ambijent zaštićene cjeline ili preseliti stare građevine kako bi se upotpunio ambijent.
Kod izdavanja akata za građenje u zoni zaštite (zona B) ili povijesnog graditeljskog sklopa potrebno je osobito pažljivo čuvati mikroambijent naselja.

Novu izgradnju treba uskladiti sa zatečenim tlocrtnim i visinskim veličinama postojećih zgrada kako bi se ustrojio skladan graditeljsko-ambijentalni sklop.

Članak 29.

Za ovaj prostorni plan izrađena je Konzervatorska podloga te Izmjena i dopuna Konzervatorske podloge koja obuhvaća inventarizaciju (popis) svih kulturnih dobara na području obuhvata plana (bez obzira na njihov status zaštite), njihovu sistematizaciju po vrstama, valorizaciju prema stručnim kriterijima, definira zone i režime njihove zaštite, te određuje mjere zaštite i očuvanja svih vrsta kulturnih dobara.

Za arheološke zone je prije svake intervencije neophodno provesti prethodno istraživanje.

U planu su određene granice Zone B - zone zaštite povijesne cjeline i Zone C -kontaktne zone. Sve je prikazano na kartografskim prikazima br. 3.1. Uvjeti korištenja, uređenja i zaštite površina, Područja posebnih uvjeta korištenja i br. 4. Građevinska područja naselja u skladu s Izmjenom i dopunom konzervatorske podloge.

Na karti u br. 3.1. Uvjeti korištenja, uređenja i zaštite površina, Područja posebnih uvjeta korištenja i iz popisa koji slijede označeni su svi objekti koji su registrirani ili preventivno zaštićeni, a za koje se mogla utvrditi točna lokacija. 

ARHEOLOŠKI LOKALITETI I ZONE

	Ident. br.
	Spomenik/element baštine
	Adresa/lokalitet
	Spomenički status
	Prijedlog kategor.

	1
	Lokalitet Dugo Selo, slučajni nalaz bakrene sjekire, prapovijest – eneolite
	Dugo Selo
	E
	

	2
	Kamenka, Dugo Selo – tragovi građevinskog materijala – antika
	Dugo Selo
	E
	

	3
	Lokalitet Leprovica – ostaci arhitekture, kameni blokovi pješčenjaka, keramika; antika – slučajni nalaz
	Leprovica – lokalitet elipsoidnog oblika
	E
	

	4
	Lokalitet Prozorje – kameni artefakti – brus gladilo; neolitik – brončano doba
	Prozorje
	E
	

	5
	Prozorje – župna crkva sv. Martina, ruševine gotičke građevine, pronađene spolije – antičke opeke i gotički elementi
	Prozorje, Prozorska ulica
	PR
	II

	6
	Lokalitet Velika Ostrna – građevinski materijal – opeka – antika
	Velika Ostrna br. 17
	E
	


POVIJESNA NASELJA I DIJELOVI NASELJA

	Ident. br.
	Spomenik/element baštine
	Adresa/lokalitet
	Spomenički status
	Prijedlog kategor.

	7
	Dugo Selo – gradsko – seosko naselje
	
	PR
	II

	8
	Prozorje, seosko naselje, dijelovi naselja
	
	PR
	II

	9
	Velika Ostrna, seosko naselje
	
	PR (003-UP/I-1202/1-1986.)
	II


POVIJESNO – MEMORIJALNA PODRUČJA I CJELINE

	Ident. br.
	Spomenik/element baštine
	Adresa/lokalitet
	Spomenički status
	Prijedlog kategor.

	10
	Groblje
	Dugo Selo
	E
	III

	11
	Groblje
	Prozorje
	E
	III


KRAJOLICI KULTIVIRANI DIJELOVI KRAJOLIKA

	Ident. br.
	Spomenik/element baštine
	Adresa/lokalitet
	Spomenički status
	Prijedlog kategor.

	12
	Kultivirani krajobraz
	Područje uz rub granice grada Dugo Selo
	E
	III

	13
	Vrijedne prostorne vizure
	Od crkve sv. Martina u Prozorju
	
	III


POJEDINAČNA NEPOKRETNA KULTURNA DOBRA

SAKRALNE GRAĐEVINE

Crkve

	Ident. br.
	Spomenik/element baštine
	Adresa/lokalitet
	Spomenički status
	Prijedlog kategor.

	14
	Župna crkva sv. Martina
	Dugo Selo
	u zoni DS*
	II

	15
	Crkva sv. Martina
	Prozorje
	Z-3529
	II


Kapele i poklonci

	Ident. br.
	Spomenik/element baštine
	Adresa/lokalitet
	Spomenički status
	Prijedlog kategor.

	16
	Kapela sv. Florijana
	Velika Ostrna
	U zoni VO*
	III

	17
	Kapela poklonac – nova
	Dugo Selo, na uglu Martinske i Šaškovečke ulice
	E
	III


CIVILNE GRAĐEVINE

Javne građevine

	Ident. br.
	Spomenik/element baštine
	Adresa/lokalitet
	Spomenički status
	Prijeglog kategor.

	18
	Škola
	Velika Ostrna
	U zoni VS*
	III

	19
	Vatrogasni dom
	Velika Ostrna
	U zoni VS*
	III

	20
	Dom zdravlja
	Dugo Selo, J. Zorića br. 5
	U zoni DS*
	III

	21
	Zgrada suda
	D. Selo, Zagrebačka br. 22
	U zoni DS*
	III

	22
	Stara škola
	D. Selo, J. Zorića br. 65
	PR
	II

	23
	Stara škola
	D. Selo, J. Zorića br. 65A
	PR
	II

	24
	Zgrada Vodoprivrede
	D. Selo, J. Zorića br. 41
	U zoni DS*
	III


Stambene i gospodarske građevine

	Ident. br.
	Spomenik/element baštine
	Adresa/lokalitet


	Spomenički status
	Prijeglog kategor.

	
	
	
	
	

	
	
	Andrilovec
	
	

	25
	Andrilovečka ul. br. 27, gospodarska zgrada
	
	E
	III

	26
	Andrilovečka ul. br. 35, gospodarska zgrada
	
	E
	III

	27
	Andrilovečka ul. br. 33, gospodarska zgrada
	
	E
	III

	28
	Andrilovečka ul. br. 63
	
	E
	III

	29
	Andrilovečka ul. br. 79 (45) 
	
	E
	III

	30
	Galovečka ul. br. 8
	
	E
	III


	
	
	Donje Dvorišće
	
	

	31
	Dvoriška ul. br. 8
	
	E
	III

	32
	Dvoriška ul. br. 16
	
	E
	III

	33
	Dvoriška ul. br. 35
	
	E
	III

	34
	Dvoriška ul. br. 37
	
	E
	III

	35
	Dvoriška ul. br. 45
	
	E
	III

	36
	Dvoriška ul. br. 47
	
	E
	III

	37
	Dvoriška ul. br. 49
	
	PR
	II

	38
	Nartekova ul. br. 29
	
	E
	III


	
	
	Dugo Selo
	
	

	39
	Domobranska bb, kuća Obad/ugao Pudarska ul.
	
	PR
	II

	40
	Ferenčakova ul. br. 1
	
	U zoni DS*
	III

	41
	Ferenčakova ul. br. 2
	
	U zoni DS*
	III

	42
	Ferenčakova ul. br. 3
	
	U zoni DS*
	III

	43
	Ferenčakova ul. br. 5
	
	U zoni DS*
	III

	44
	Kolodvorska ul. br. 19
	
	E
	III

	45
	Kolodvorska ul. br. 40
	
	E
	III

	46
	Oštarijeva ul. br. 5
	
	E
	III

	47
	Oštarijeva ul. br. 14, gospodarstvo
	
	U zoni DS*
	III

	48
	Predavćeva ul. br. 29
	
	E
	III

	49
	Predavćeva ul.br. 53, gospodarstvo
	
	E
	III

	50
	Rugvička ul. br. 125
	
	E
	III

	51
	Šaškovečka ul br. 27
	
	PR
	II

	52
	Zagrebačka ul. br. 1
	
	E
	III

	51
	Zagrebačka ul. br. 2
	
	E
	III

	52
	Zagrebačka ul. br. 3
	
	E
	III

	53
	Zagrebačka ul. br. 8
	
	E
	III

	54
	Zagrebačka ul. br. 15
	
	E
	III

	55
	Zagrebačka ul. br. 20, park i krilo dvorca Drašković
	
	PR
	II

	56
	Zagrebačka ul. br. 33
	
	E
	III

	57
	Zagrebačka ul. br. 35
	
	E
	III

	58
	Zagrebačka ul. br. 45
	
	E
	III

	59
	Zorićeva ul. br. 9
	
	U zoni DS*
	III

	60
	Zorićeva ul. br. 17 i 19, kuća Bužan
	
	U zoni DS*
	III

	61
	Zorićeva ul. br. 24
	
	U zoni DS*
	III

	62
	Zorićeva ul. br. 28
	
	U zoni DS*
	III

	63
	Zorićeva ul. br. 30
	
	U zoni DS*
	III

	64
	Zorićeva ul. br. 31, kuća Tarnik
	
	U zoni DS*
	III

	65
	Zorićeva ul. br. 36
	
	U zoni DS*
	III

	66
	Zorićeva ul. br. 37, kuća Arko
	
	U zoni DS*
	III

	67
	Zorićeva ul. br. 42
	
	U zoni DS*
	III

	68
	Zorićeva ul. br. 43
	
	U zoni DS*
	III

	69
	Zorićeva ul. br. 50
	
	U zoni DS*
	III

	70
	Zorićeva ul. br. 56
	
	U zoni DS*
	III

	71
	Zorićeva ul. br. 60
	
	U zoni DS*
	III

	72
	Zorićeva ul. br. 70
	
	U zoni DS*
	III

	73
	Zorićeva ul. br. 84, župni dvor
	
	U zoni DS*
	III


	
	
	Kozinšćak
	
	

	74
	Kozinska ul. br. 39, kuća i okućnica
	
	PR
	II

	75
	Vurićeva ul. br. 32, ljetnikovac
	
	PR
	II


	
	
	Leprovica
	
	

	76
	Martinova ul. br. 70
	
	E
	III

	77
	Martinova ul. br. 73, okućnica
	
	PR
	II

	78
	Pužekova ul. br. 44
	
	PR
	II

	79
	Robićeva ul. br. 7
	
	E
	III

	80
	Zagrebačka ul. br. 22 – zidana
	
	E
	III

	81
	Zagrebačka ul. br. 28 – zidana
	
	E
	III

	82
	Zagrebačka ul. br. 44
	
	E
	III

	83
	Zagrebačka ul. br. 50
	
	E
	III

	84
	Zagrebačka ul. br. 72
	
	E
	III

	85
	Zagrebačka ul. br. 76 (70), stambena zgrada Maškon
	
	PR
	II

	86
	Zagrebačka ul. br. 80
	
	E
	III

	87
	Zagrebačka ul. br. 88
	
	E
	III

	88
	Zagrebačka ul. br. 96
	
	E
	III

	89
	Zagrebačka ul. br. 108
	
	E
	III


	
	
	Lukarišće
	
	

	90
	Bjelovarska ul. br. 98
	
	E
	III

	91
	Borovac ul br. 138
	
	E
	III

	92
	Lukarska ul. br. 11
	
	E
	III

	93
	Lukarska ul. br. 44
	
	E
	III

	94
	Topolje br. 1
	
	E
	III


	
	
	Mala Ostrna
	
	

	95
	Milkovićeva ul. br. 7
	
	E
	III

	96
	Milkovićeva ul. br. 13, okučnica
	
	E
	III

	97
	Omladinska ul. br. 14
	
	E
	III

	98
	Omladinska ul. br. 18
	
	E
	III

	99
	Omladinska ul. br. 17
	
	E
	III

	100
	Pavlićeva ul. br.  6
	
	E
	III

	101
	Pavlićeva ul. br. 5
	
	E
	III


	
	
	Prozorje
	
	

	102
	Herendićeva ul. br. 14
	
	PR
	II

	103
	Herendićeva ul. br. 20
	
	PR
	II

	104
	Herendićeva ul. br. 21
	
	E
	III

	105
	Herendićeva ul. br. 34
	
	E
	III

	106
	Prozorska ul. br. 53, stambena zgrada Filipan
	
	PR
	II

	107
	Prozorska ul. br. 56, očuvano gospodarstvo
	
	PR
	II

	108
	Prozorska ul. br. 78
	
	E
	III

	109
	Prozorska ul. br. 129
	
	E
	III

	110
	Prozorska ul. br. 163
	
	E
	III


	
	
	Puhovo
	
	

	111
	I Puhovski odvojak br. 5
	
	E
	III

	112
	I Puhovski odvojak br. 9
	
	E
	III

	113
	I Puhovski dovojak br. 22 – gospodarstvo (stamb.+gosp.)
	
	PR
	II

	
	
	Velika Ostrna
	
	

	114
	Čulinečka ul. br. 7
	
	U zoni VO*
	III

	115
	Goričica br. 69(1)
	
	U zoni VO*
	III

	116
	Omladinska ul. br. 7
	
	U zoni VO*
	III

	117
	Omladinska ul. br. 15
	
	U zoni VO*
	III

	118
	Omladinska ul. br. 36
	
	U zoni VO*
	III

	119
	Omladinska ul. br. 39
	
	U zoni VO*
	III

	120
	Omladinska ul. br. 43
	
	U zoni VO*
	III

	121
	Omladinska ul. br. 49
	
	U zoni VO*
	III

	122
	Omladinska ul. br. 65
	
	U zoni VO*
	III


JAVNA PLASTIKA I URBANA OPREMA

	Ident. br.
	Spomenik/element baštine
	Adresa/lokalitet
	Spomenički status
	Prijedlog kategor.

	123
	Raspelo, zidano
	Mala Ostrna
	E
	III

	124
	Raspelo
	Andrilovec
	E
	III

	125
	Raspelo
	Prozorje
	E
	III

	126
	Raspelo
	Lukarišće (na mjestu kapelice)
	E
	III

	127
	Raspelo
	Leprovica
	E
	III

	128
	Spomenik palim borcima
	Dugo Selo, perivoj grofa Drašković
	U zoni DS*
	III

	129
	Spomenik palim borcima
	Leprovica
	E
	III

	130
	Bunar i pojilo
	Prozorje, Bunarska ulica
	E
	III

	131
	Bunar
	Dugo Selo, perivoj grofa Drašković
	U zoni DS*
	III

	132
	Bunar
	Velika Ostrna, centar naselja
	E
	III


TABLICA ZBIRNE VALORIZACIJE BAŠTINE:

(prema kategorijama i značenju)

	Kat.
	Značenje/vrijednost
	Broj

	0
	Međunarodno značenje
	-

	I
	Nacionalno značenje
	-

	II
	Regionalno značenje
	22

	III
	Lokalno značenje
	105


Oznaka U zoni  DS*, PR* i VO* - znači da se građevina nalazi unutar granice zone zaštite povijesne cjeline Dugog Sela (DS*), Prozorja (PR*) ili Velike Ostrne (VO*) te kao pojedinačna građevina podliježe kriterijima građevina koje se nalaze u zoni zaštite povijesne cjeline.

Tradicijska drvena arhitektura štiti se prvenstveno na autentičnim lokacijama i s autentičnom namjenom, ali je prihvatljiva mogućnost korištenja zgrada za turističke sadržaje, te u okviru etno-sela i muzeja na otvorenom. Potrebno je štititi i njihovo neposredno okruženje sa prirodnim i kultiviranim krajobrazom i ekspozicijama.

PR - prijedlog za registraciju su oni objekti kod kojih su utvrđena spomenička svojstva te ih treba registrirati ili preventivno zaštititi kao kulturno dobro,

E - evidentirano, kulturno dobro lokalnog značenja koje prema odredbama Zakona o zaštiti kulturne baštine nije utvrđeno kao kulturno dobro, i koje lokalna samouprava može proglasiti zaštićenim ako se nalazi na njihovom području. Predstavničko tijelo Grada Dugog Sela svojom će odlukom odrediti koje dobro proglašava zaštićenim, a način njegove zaštite utvrdit će uz prethodnu suglasnost nadležnog tijela, te osigurati uvjete i sredstva za provedbu odluke.

Članak 30.

Uvjeti i smjernice za zaštitu unutar zona zaštite povijesnih cjelina 

Povijesne cjeline gradskih i seoskih obilježja: Dugo Selo, Prozorje i Velika Ostrna. Kao povijesno naselje zaštićeno je Dugo Selo. Ostala naselja (Prozorje s Martin bregom i Velika Ostrna) štite se ovim planom. U zoni zaštite propisuje se zaštita osnovnih elemenata naselja: povijesne matrice naselja, način korištenja površina, karakteristični potezi i grupe zgrada, građevna linija, mjerilo i drugo što na bilo koji način sudjeluje u sveukupnoj ambijentalnoj vrijednosti cjeline. Kontaktna zona podrazumijeva kontrolu stanja u dijelu naselja koje svojim strukturalnim elementima ne zadovoljava kriterije za zaštitu ali sudjeluje u ukupnoj slici naselja, stoga se propisuje matrica naselja, građevna linija, gabariti, oblikovanje ili neizgrađenost ako se radi o kultiviranom prostoru.

Unutar ovih zona zaštite za stambene i gospodarske zgrade provodit će se zaštita uz revitalizaciju koja će trajno očuvati njihove ukupne vrijednosti. To podrazumijeva intervencije održavanja, sanacije, rekonstrukcije ili prenamjene. U slučaju lošeg građevinskog stanja dopušta se izgradnja zamjenske zgrade koja ima gabarit postojeće, a izvana ponavlja oblikovne elemente i materijale.

Tradicijske zgrade je moguće prilagoditi suvremenim zahtjevima stanovanja ili neke druge funkcije, pod uvjetom da zadrže svoj vanjski izgled i ne utječu na promjenu ambijenta čiji su dio. Moguće je preoblikovati nove zgrade i preseliti stare zgrade, kako bi se upotpunio ambijent zaštićene cjeline. Potrebno je očuvati karakteristike i tip naselja. Novu gradnju se dopušta izvoditi u neposrednoj blizini postojeće građevne strukture naselja tako da slijedi propozicije gradnje tradicijskog graditeljstva koje je već definiralo mjerila ambijenta u kom se nalazi.

Zone zaštite povijesnih cjelina i pojedinačnih zgrada i njihovih sklopova prikazane su na kartografskim prikazima br. 3.1. Uvjeti korištenja, uređenja i zaštite površina, Područja posebnih uvjeta korištenja i br. 4. Građevinska područja naselja:

1. Pojedinačna zgrada sa zaštićenim pripadajućim okruženjem

2. Zona zaštite povijesnog naselja 

3. Kontaktna zona zaštite povijesnog naselja 

4. Značajne vizure.

Zone zaštite pod točkom 1. i 2. obuhvaćaju zaštitu matrice, postojeće parcelacije, sakralne građevine, javne, tradicijske stambene i prateće gospodarske izgradnje, komunalne opreme naselja i javne plastike.

Kontaktna zona (3.) obuhvaća izgrađene dijelove naselja sa zastupljenom novijom gradnjom na postojećoj matrici, ali prihvatljivog mjerila i oblikovanja.

U zonama zaštite po točkama 1. i 2. može se odobriti održavanje, sanacija, rekonstrukcija, prenamjena. U slučaju potrebne gradnje zamjenske zgrade treba zadržati postojeći gabariti i oblikovne elemente te materijale.

Tradicijske građevine je moguće prilagoditi suvremenim zahtjevima stanovanja ili druge funkcije s time da se zadrži vanjski izgled i da ne utječu na promjenu ambijenta čiji su dio.

U zonama zaštite pod točkama 1. i 2. moguća je nova gradnja uz primjenu mjerila i oblikovanja okolne postojeće izgradnje, kako bi se uklopila u ambijent.

U kontaktnoj zoni moguća je izgradnja novih zgrada kao i intervencije na postojećim, na način da se gabaritom i oblikovanjem uklope u ambijent.

Treba težiti ujednačenom oblikovanju, tj. uspostaviti harmoničan odnos s postojećom građevnom strukturom u pogledu gabarita, nagiba krovova, upotrebi materijala, završnog oblikovanja i kolorita.

Uz crkve i kapele treba poštivati odredbe za izgradnju u zonama zaštite  i kontaktnim zonama te kod eventualne nove izgradnje naročito voditi računa o vizurnim koridorima prema istaknutim crkvama i kapelama, kako izgradnjom nove zgrade ne bi došlo do potpunog ili djelomičnog zaklanjanja vizura.

Članak 31.

Mjere zaštite povijesnih građevina 

Parkovi i drvoredi

Ovi dijelovi prirode uređeni rukom čovjeka vrijedni su primjeri hortikulturnog uređenja prostora i svakako ih unutar pripadajućih čestica treba dovesti u izvorni oblik i takve održavati.

Crkva Sv. Martina u Prozorju

Crkva sv. Martina u Prozorju štiti se zakonom (Registracija pod brojem Z-3529), a njena zaštita podrazumijeva osim daljnjih arheoloških istraživanja same crkve i okolnog područja, građevinsku sanaciju i konzervaciju ostataka crkve. Sve radove potrebno je publicirati, a ove vrijedne primjere kulturne baštine uvrstiti u turističke i kulturne programe. 

Crkva Sv. Martina u Dugom Selu

Crkva sv. Martina u Dugom Selu štiti nalazi se u zoni zaštite Dugog Sela i predlaže se za registraciju, a njena zaštita podrazumijeva održavanje, dogradnju i nadogradnju prema striktnim propozicijama nadležnog Konzervatorskog zavoda.

Arheološki lokaliteti

Arheološki lokaliteti locirani su uglavnom približno. Stoga je potrebno obaviti detaljno dokumentiranje ovih lokaliteta na temelju daljnjih istražnih radova i rekognosciranja, a na već rekognisciranim područjima prije bilo kakvih zahvata treba provesti arheološke istražne radove radi utvrđivanja uvjeta za daljnje postupanje. U postupku ishođenja akata za građenje treba predvidjeti obavljanje arheoloških istraživanja i ista i sprovesti.

Ukoliko se prilikom izvođenja bilo kakvih radova u zemlji naiđe na predmete ili nalaze koji bi mogli imati arheološko značenje potrebno je radove odmah obustaviti i o tome izvijestiti najbliži muzej ili Upravu za zaštitu kulturne baštine.

Članak 32.

Upravni postupak pri zaštiti kulturno povijesne baštine

Odredbe za uspostavu i provođenje mjera zaštite i obnove kulturne baštine proizlaze iz zakonskih propisa.

Propisanim mjerama utvrđuju se obvezatni upravni postupci te način i oblici graditeljskih i drugih zahvata na:

· pojedinačnim spomeničkim građevinama,

· građevnim sklopovima,

· arheološkim lokalitetima,

· česticama na kojima se nalaze spomeničke građevine,

· predjelima (zonama) zaštite naselja i kultiviranog krajolika ili drugim predjelima s utvrđenim spomeničkim svojstvima.

Posebnom konzervatorskom postupku osobito podliježu sljedeći zahvati na zaštićenim građevinama, sklopovima, predjelima i lokalitetima:

· popravak i održavanje postojećih zgrada,

· nadogradnje, prigradnje, preoblikovanja i građevne prilagodbe (adaptacije), rušenja i uklanjanja zgrada ili njihovih dijelova,

· novogradnje na zaštićenim česticama ili unutar-zaštićenih predjela,

· funkcionalne prenamjene postojećih zgrada,

· izvođenje radova na arheološkim lokalitetima.

U skladu s navedenim odredbama za sve nabrojene zahvate na zaštićenim i preventivno zaštićenim građevinama, građevnim sklopovima, predjelima (zonama) i lokalitetima, potrebno je kod nadležne ustanove za zaštitu spomenika ishoditi zakonom propisane suglasnosti:

· posebne uvjete (u postupku izdavanja lokacijske dozvole, rješenja o uvjetima građenja)

· prethodno odobrenje (u postupku izdavanja građevne dozvole)

· nadzor u svim fazama radova koji provodi nadležna Uprava za zaštitu kulturne baštine.

Zaštićenim građevinama, kod kojih su utvrđena spomenička svojstva i na koje se obvezatno primjenjuju sve navedene (spomeničke) odredbe, smatraju se sve građevine koje su u ovom Prostornom planu popisane kao: registrirani (R) spomenici i oni preventivno zaštićeni (PR).

Za građevine označene kao evidentirana baština, najčešće lokalne važnosti, opisani postupak nije obvezan.

Sve građevine koje su ovim planom označene kao evidentirana baština preporuča se čuvati u zatečenom stanju, bez preoblikovanja i dogradnji. Novu izgradnju u neposrednom okruženju ovih građevina treba uskladiti sa zatečenim tlocrtnim i visinskim veličinama postojećih građevina te uspostaviti harmonični odnos s postojećom građevnom strukturom u pogledu gabarita, nagiba krovova, upotrebe materijala, završnog oblikovanja i kolorita, kako bi se ustrojio skladan graditeljsko-ambijentalni sklop.

Članak 33.

7.
GOSPODARENJE OTPADOM

Gospodarenje otpada s područja Grada osigurati će se kroz državni sustav za gospodarenje opasnim otpadom i županijski sustav za gospodarenje komunalnim i neopasnim otpadom.

Osnovu sustava gospodarenja otpadom na županijskom nivou predstavlja Županijski centar za gospodarenje otpadom (ŽCGO) za čiju je lokaciju određeno postojeće odlagalište Tarno u Gradu Ivanić-Gradu. 

Do uspostave ŽCGO odlaganje otpada nastavlja se na postojećem odlagalištu u Gradu Dugom Selu na lokaciji Andrilovec, usporedo s provođenjem njegove sanacije.

Na aktivnom odlagalištu komunalnog i inertnog otpada Andrilovec određuje se i lokacija za gospodarenje građevnim otpadom.

Način sanacije postojećeg odlagališta otpada Andrilovec odredit će se elaboratom sanacije u skladu s posebnim zakonima uz mogućnost formiranja pretovarne stanice i drugih sadržaja vezanih uz zbrinjavanje otpada (npr. reciklažnog dvorišta).

Poslove sakupljanja, odvoza i zbrinjavanja komunalnog otpada na području Grada Dugog Sela obavlja Dugoselski komunalni i poduzetnički centar d.o.o. iz Dugog Sela.

Reciklažno dvorište je prostor na kojem se odvojeno skupljaju pojedine vrste otpada (papir, staklo, metal, PVC i drugi) kao sekundarna sirovina. Potrebno ih je planirati unutar gospodarskih zona određenih ovim Planom, a ako se planiraju unutar građevinskih područja naselja potrebno je uz granice  sa  susjednim građevnim česticama osigurati tampon visokog zelenila minimalne širine 3,0 m.

Članak 34.

8.
MJERE SPREČAVANJA NEPOVOLJNA UTJECAJA NA OKOLIŠ

U cilju očuvanja okoliša odnosno osiguranja kvalitetnih, zdravih i humanih uvjeta života i rada, ovim Planom utvrđuju se obveze, zadaci i smjernice za zaštitu tla, zraka, vode, kao i zaštita od prekomjerne buke te posebnu zaštitu.

Članak 35.

8.1.
Zaštita tla

Mjere zaštite tla

Obavezno je provođenje tehničkih mjera zaštite od negativnog djelovanja voda, uređenje korita vodotokova, bujica, bujičnih potoka, održavanje postojećih sustava i kanala.

Retencije predviđene ovim Planom na bujičnim vodotocima obavezno je izvesti u skladu s projektnom dokumentacijom te predvidjeti načine za njihovo uređenje i održavanje.

Potrebno je biotehničkim mjerama mijenjati biološke uvjete koji pogoduju eroziji, izraditi program sadnje zaštitnih šuma i voditi brigu o vegetacijskom pokrovu.

Na nagnutim terenima potrebno je propisati obavezno obrađivanje zemljišta po izohipsi, obavezni prelazak na višegodišnje kulture i obavezu održavanja protuerozijskih šuma.

Potrebno je unaprijediti nadzor i upravljanje eksploatacijskim poljima plina i nalazišta gline kao i nadzor nad provođenjem mjera zaštite predviđenih rudarskim projektom.

Obavezno je uvesti mjere s ciljem smanjenja rizika od akcidenata na plinskim nalazištima u fazi eksploatacije, transporta i distribucije.

Obavezno je čišćenje divljih odlagališta otpada i sprečavanje njihovog ponovnog nastajanja uvođenjem češćeg nadzora.

Obavezno je trajno praćenje kvalitete tla.

Potrebno je poticati razvoj ekološke poljoprivrede.

Područja za retenciju i područja uz magistralne prometnice ne mogu biti predviđena za razvoj stočarske proizvodnje zbog mogućih akcidenata i onečišćenja svih sastavnica okoliša.  
Ugrožena područja i prioritetni ciljevi zaštite tla na području Grada Dugog Sela su:

· područja ranjiva na nitrate i eroziju tla – područje eksploatacije ciglarske gline 

· tla koja su pod utjecajem taloženja štetnih spojeva i teških metala iz vode:

· područje posebne namjene

· područje eksploatacije nafte i plina

Na kartografskom prikazu broj 3.2. Uvjeti korištenja, uređenja i zaštite prostora, Područja posebnih ograničenja u korištenju, određeno je područje ugroženog okoliša – tlo. Predmetno tlo je osjetljivo područje ranjivo na nitrate, eroziju tla, a na osnovnu izvršenih objektivnih analiza mjerenja (Metode mjerenja nitrata Direktiva 77/535/EEC).

Radi zaštite tla i zemljišta na dijelu površina obuhvaćenih hidromelioracijom treba primjenjivati "Kodeks dobre poljoprivredne prakse" kao preduvjet za ostvarivanje poticaja u proizvodnji.

Područja seizmotektonskih aktivnosti VII. i višeg stupnja MCS ljestvice pogodna su za ratarsku proizvodnju. U takvim slučajevima stočarska proizvodnja zahtijeva strože uvjete u izgradnji laguna - krutih, nadzemnih, otpornih na pucanje, rasjede i propuštanje tekuće faze u tlo, s mogućnošću ispiranja, uzorkovanja na antibiotike i miješanja sadržaja usklađeno s IPPC direktivom te ekološkim dozvolama u poljoprivrednoj proizvodnji.

Kapacitet spremnika stajskog gnojiva mora premašivali kapacitet potreban za skladištenje gnojiva tijekom najduljeg razdoblja u kojem je na snazi zabrana njegove uporabe u ugroženim zonama, osim u slučaju kada se nadležnom tijelu dokaže da će se sva količina gnojiva koja premašuje trenutni kapacitet spremnika odložiti na način koji nije štetan za okoliš.

Šumsko tlo

Zaštitu šuma i šumskih površina odredit će se sljedećim mjerama:

· održavanje postojeće šume putem očuvanja i pravilnog gospodarenja,

· djelovanje na očuvanju šuma kao ekološkog sustava i važnog činitelja u krajobrazima,

· razvoj i jačanje šuma zasađenih u neeksploatacijske svrhe radi podržavanja ekološko prihvatljivih programa pošumljavanja novih i već pošumljenih područja,

· zaštita šuma od onečišćivača, požara, nametnika i bolesti te drugih negativnih utjecaja na njih,

· sprečavanje prenamjene šuma i šumskog zemljišta i rubnog pojasa uz šumu širine 50 m.

Poljoprivredno tlo

Za očuvanje i korištenje raspoloživog kvalitetnog zemljišta za poljodjelsku i s stočarsku proizvodnju treba:

· smanjiti korištenje kvalitetnog zemljišta za nepoljoprivredne svrhe,

· poticati i usmjeravati proizvodnju zdrave hrane,

· prednost dati tradicionalnim poljoprivrednim granama koje imaju povoljne preduvjete za proizvodnju,

· kao temelj poljoprivrede promicati obiteljska poljodjelska gospodarstva,

· kod određivanja trasa infrastrukturnih zahvata u prostoru poljoprivredno tlo se mora u najvećoj mogućoj mjeri štititi,

· neobrađene i napuštene poljoprivredne površine treba agrotehničkim i gospodarskim mjerama osposobiti za poljoprivrednu proizvodnju

· štititi tlo od onečišćenja i drugih negativnih utjecaja.

Geotehničko zoniranje tla

Sukladno Injženjerskogeološke karte Zagrebačke županije područje Grada Dugog Sela, obzirom na geotehničke značajke tla, spada u ostala tla.

Za područje Grada potrebno je izraditi detaljnije geotehničko i geološko zoniranje tla.

Članak 36.

8.2.
Zaštita zraka

Potrebno je provesti ocjenjivanje razine onečišćenosti zraka na području Grada u skladu s čl. 25. Zakona o zaštiti zraka. Na temelju ocjene razine onečišćenosti potrebno je uspostaviti mrežu za trajno praćenje kakvoće zraka na području Grada (lokalna mreža) ako su razine onečišćenosti veće od graničnih vrijednosti. Rezultati provedene ocjene razine onečišćenja zraka određuju da li postoji obveza izrade Programa zaštite i poboljšanja kakvoće zraka za područje Grada.

Radi poboljšanja kakvoće zraka, određuju se sljedeće mjere i aktivnosti za postojeća postrojenja:

· kontinuirano mjerenje i kontrola emisije dimnih plinova,

· treba preferirati upotrebu plina i biomase te drugih alternativnih izvora energije kao energenta za velike i srednje potrošače, te naročito u širokoj potrošnji,

· kotlovnice na kruta goriva treba po mogućnosti rekonstruirati za korištenje plina ili biomase kao goriva.

Radi poboljšanja kakvoće zraka određuju se sljedeće mjere i aktivnosti za nove zahvate u prostoru:

· ograničavati emisije i propisivati tehničke standarde u skladu sa stanjem tehnike, a za vrlo otrovne i kancerogene tvari treba uspostaviti načela maksimalne zaštite.

· izvođenjem zahvata u prostoru Grada Dugog Sela ne smije se izazvati značajno povećanje opterećenja zraka štetnim sastojcima. Razina značajnog povećanja opterećenja ocjenjuje se temeljem rezultata procjene utjecaja na okoliš.

Emisije sumpornog dioksida i dušičnih oksida u skladu s preuzetim međunarodnim obvezama moraju se smanjiti. Za velike izvore onečišćenja zraka može se utvrditi udio u onečišćenju zraka na regionalnoj razini i uskladiti s potrebama zaštite od zakiseljavanja uzimajući u obzir daljinski prijenos onečišćenja.

Radi poboljšanja kakvoće zraka od mobilnih izvora onečišćenja zraka treba osigurati dobru protočnost prometnog sustava i unaprijediti javni gradski putnički promet te poticati razvoj sustava željezničkog prijevoza.

Članak 37.

8.3.
Zaštita voda

Planom se propisuje obveza provođenja mjera zaštite voda na cijelom području Grada Dugog Sela. Uvjeti upuštanja otpadnih voda u vodotoke, s obzirom na stupanj pročišćavanja i s obzirom na kategoriju zaštite vodotoka, određuju se u skladu s propisanim graničnim vrijednostima emisija otpadnih voda u skladu s posebnim propisima.

Ukoliko će se radovi izvoditi u podzemnoj vodi, dokumentacija treba predvidjeti mjere zaštite iste od onečišćenja, te upotrebu materijala koji ne utječu na kakvoću podzemne vode. Ista također treba sadržavati projektno rješenje zaštite predmetnih građevina od negativnog utjecaja podzemnih voda.

Za sve buduće energetske objekte, te pripadne uređaje i instalacije (naftovodi i plinovodi) potrebno je ishođenje vodopravnih akata u skladu s posebnim propisima.

Članak 38.

8.4.
Zaštita podzemnih i površinskih voda

Radi zaštite podzemnih i površinskih voda potrebno je:

· izgraditi sustave za odvodnju otpadnih voda od vodonepropusnih elemenata,

· oborinske vode s prometnih površina i parkirališta odvoditi putem slivnika s taložnica u javnu kanalizaciju,

· sanirati naftovode i uređaje u transportnom sustavu,

· naročitu pažnju posvetiti kod uređenja groblja da se drenažu i odvodnju izvede u javnu kanalizaciju, tj. da se ne ugrožavaju okolna naseljena područja.

U slučaju izvanrednih i iznenadnih onečišćenja provode se mjere temeljene na Državnom planu mjera za slučaj izvanrednih i iznenadnih onečišćenja voda i nižim planovima mjera donesenim na osnovu tog plana.

Članak 39.

8.5.
Zaštita od buke

Najviša dopuštena razina vanjske buke u naseljima i na površinama izvan naselja za izdvojene namjene, za građevinska područja i pojedine građevine unutar obuhvata Plana utvrđuje se prema Pravilniku o najvišim dopuštenim razinama buke u sredini u kojoj ljudi rade i borave.

Pri izradi prostornih planova užih područja te projekata planiranih prometnica/željeznice prikazanih na kartografskom prikazu broj 3.2. Uvjeti korištenja, uređenja i zaštite prostora, Područja posebnih ograničenja u korištenju zadržati nivo buke u dopustivim granicama za određene zone. 
Članak 40.

8.6.
Građevine i zahvati za koje je potrebna procjena utjecaja na okoliš

Zahvati u prostoru na koje je potrebno primijeniti instrumente zaštite okoliša propisani su Zakonom o zaštiti okoliša i propisima donesenim na temelju tog zakona.

Članak 41.

8.7.
Mjere posebne zaštite

Kriteriji za provedbu mjera zaštite ljudi, prirodnih i materijalnih vrijednosti temelje se na geografskim i demografskim osobitostima, dostignutom stupnju razvoja gospodarstva, infrastrukture i svih društvenih djelatnosti, kao i na procjeni ugroženosti ljudi i područja prirodnim nepogodama, tehničko-tehnološkim i ekološkim nesrećama i povredljivosti od eventualnih ratnih razaranja.

Mjere posebne zaštite sastoje se od osnovnih i specifičnih mjera i zahtjeva.

Osnovne mjere i zahtjevi zaštite i spašavanja u najvećoj mjeri sadržane su u načelima i mjerama planiranja prostora.

Specifične mjere i zahtjevi zaštite i spašavanja općenito obuhvaćaju:

a) mjere kojima se osigurava zaštićenost stambenih, poslovnih i drugih zgrada, smanjuje njihova izloženost i povredljivost od razaranja (određivanjem visine zgrada, gustoće izgrađenosti, zelenih površina, udaljenosti između zgrada i slično),

b) mjere koje omogućavaju učinkovitiju evakuaciju, izmještanje, spašavanje, zbrinjavanje, sklanjanje i druge mjere zaštite i spašavanja ljudi,

c) mjere koje omogućavaju fleksibilnost prometa i infrastrukture u izvanrednim uvjetima,

d) mjere koje omogućavaju lokalizaciju i ograničavanje dometa posljedica pojedinih prirodnih nepogoda i drugih incidentnih - izvanrednih događaja,

e) mjere koje omogućavaju funkcioniranje i obnavljanje zgrada u slučaju oštećenja (protupotresno i protupožarno projektiranje i slično).

Članak 42.

8.8.
Sklanjanje ljudi

Sklanjanje ljudi osigurava se izgradnjom skloništa osnovne i dopunske zaštite, te prilagođivanjem pogodnih prirodnih, podrumskih i drugih pogodnih građevina za funkciju sklanjanja ljudi. Skloništa su namijenjena zaštiti ljudi i stvari potrebnih za preživljavanje u vrijeme autonomije skloništa, pri zaštitnom režimu sklanjanja. Skloništa osnovne zaštite su otpornosti 100 kPa, a dopunske zaštite otpornosti 50 kPa. Planiraju se uzimajući u obzir racionalnost izgradnje, vrstu i namjenu građevine, prosječan broj ljudi koji borave, rade ili su u poslovno-uslužnom odnosu u građevini, ugroženost građevine, geološko-hidrološke uvjete građenja i slično.

Skloništa u zonama obvezne izgradnje ne treba graditi:

a) ukoliko je sklanjanje osigurano u već izgrađenom skloništu,

b) u građevinama za privremenu uporabu,

c) u neposrednoj blizini skladišta zapaljivih tvari,

e) u zonama plavljenja,

f) u područjima s nepovoljnim geološko-hidrološkim uvjetima.

Skloništa osnovne i dopunske zaštite obvezno se planiraju i projektiraju kao dvonamjenske građevine i imaju osnovnu – primarnu namjenu, a mirnodopsku namjenu sekundarnu, u skladu s opredjeljenjima i interesima investitora ili smjernicama dokumenata prostornog uređenja. Lokaciju pojedinog skloništa ili dvonamjenske građevine treba predvidjeti tako da je pristup omogućen i u uvjetima rušenja građevina.

Sve nove višestambene zgrade te poslovne, javne i komunalne građevine s garažama u podzemnim etažama imaju obvezu minimalne tehničke prilagodbe najniže podzemne etaže uvjetima za sklanjanje osoba i dobara.

Zone obvezne izgradnje skloništa i lokacija pojedinog skloništa ili dvonamjenske građevine, utvrđuju se uz suglasnost nadležnog tijela uprave.

Članak 43.

8.9.
Zaštita od rušenja

Ceste i ostale prometnice, posebnim mjerama treba zaštititi od rušenja zgrada i ostalog zaprečavanja radi što brže i jednostavnije evakuacije ljudi i dobara.

Kod križanja cesta u dvije ili više razina mora se osigurati cijeli lokalitet čvorišta tako da se isti režim prometa može preprojektirati za odvijanje na jednoj razini.

Članak 44.

8.10.
Zaštita od poplava

Zaštitu od poplava treba provoditi u skladu sa Zakonom o vodama, te Državnim planom obrane od poplava.

Za zaštitu od poplava predviđene su ovim Planom četiri retencije na brdskim potocima na južnim padinama Martin Brega.

Članak 45.

8.11.
Zaštita od požara

Planom se određuje da je mjere zaštite od požara obvezno provoditi na osnovi odredbi Zakona o zaštiti od požara.

Projektiranje s aspekta zaštite od požara stambenih, javnih, poslovnih, gospodarskih i infrastrukturnih građevina provodi se po pozitivnim hrvatskim zakonima i na njima temeljenim propisima i prihvaćenim normama iz oblasti zaštite od požara te pravilima struke.
Kod projektiranja novih prometnica ili rekonstrukcije postojećih, obavezno je planiranje vatrogasnih pristupa koji imaju propisanu širinu, nagibe, okretišta, nosivosti i radijuse zaokretanja, a sve u skladu sa Pravilnikom o uvjetima za vatrogasne pristupe. 

Kod projektiranja građevina osigurati vatrogasne prilaze i površine za operativni rad vatrogasne tehnike, a u skladu s Pravilnikom o uvjetima za vatrogasne pristupe.

U svrhu sprečavanja širenja požara na susjedne građevine, građevina mora biti udaljena od susjednih građevina najmanje 4 m ili manje, ako se dokaže uzimajući u obzir požarno opterećenje, brzinu širenja požara, požarne karakteristike materijala građevina, veličinu otvora na vanjskim zidovima građevina i dr. da se požar neće prenijeti na susjedne građevine ili mora biti odvojena od susjednih građevina požarnim zidom vatrootpornosti najmanje 90 min., koji u slučaju da građevina ima krovnu konstrukciju (ne odnosi se na ravni krov vatrootpornosti najmanje 90 min.) nadvisuje krov građevine najmanje 0,5 m ili završava dvostranom konzolom iste vatrootpornosti dužine najmanje 1 m ispod krovišta, koji mora biti od negorivog materijala najmanje na dužini konzole.

Kod projektiranja nove vodovodne mreže ili rekonstrukcije postojeće mreže u naselju osigurati potrebne količine vode za gašenje požara u skladu s Pravilnikom o hidratantskoj mreži za gašenje požara.

Kod izgradnje plinovoda osigurati propisane sigurnosne udaljenosti, predvidjeti blokiranje pojedinih sekcija plinovoda zapornim tijelima, glavne zaporne plinske organe na kućnim priključcima izvesti izvan građevine.
Za naselje Dugo Selo s gustoćom izgrađenosti izgrađenog dijela građevinskog područja većom od 30%, kao i većim nepokretnim požarnim opterećenjem, treba utvrditi pojačane mjere zaštite:

· ograničenje broja etaža,

· izgradnju požarnih zidova,

· ograničenje namjene na djelatnosti s minimalnim požarnim opasnostima i

· izvedbu dodatnih mjera zaštite (vatrodojava, pojačan kapacitet hidrantske mreže).

Mjere zaštite od požara temelje se na procjeni ugroženosti od požara i planu zaštite od požara.

Članak 46.

8.12.
Zaštita od potresa

Protupotresno projektiranje građevina kao i građenje treba provoditi sukladno Zakonu o prostornom uređenju i gradnji i postojećim tehničkim propisima.

Do izrade nove seizmičke karte Županije i karata užih područja, protupotresno projektiranje i građenje treba provoditi u skladu s postojećim seizmičkim kartama, zakonima i propisima.

Članak 47.

8.13.
Zaštita od tehnoloških nesreća

U planu su osigurane velike površine za proizvodnu namjenu - pretežno industrijsku.

S obzirom da se te zone danas koriste kao poljoprivredno zemljište, a moguća je lokacija proizvodnje, skladištenja i manipuliranja industrijskim tvarima koje mogu izazvati tehnološke nesreće, potrebno je poduzeti sve mjere zaštite.

Tehnološka (industrijska) nesreća je nenamjerni i neočekivani događaj koji nastaje korištenjem opasnih tvari, a koja uzrokuje štetu za život i zdravije ljudi, imovinu i okoliš.

Opasnost od tehnoloških nesreća proizlazi iz proizvodnje, prerade, skladištenja i manipuliranja opasnim tvarima. Vrste opasnih tvari i njihove granične količine navedene su u dodatku I. Zakona o potvrđivanju Konvencije o prekograničnim učincima industrijskih nesreća ("Narodne novine", Međunarodni ugovori, broj 7/99).

Izvori mogućih tehnoloških nesreća su:

· pokretni (transport opasnih tvari prometnicama i cjevovodima)

· nepokretni (tvornice, skladišta).

Preventivne prostorno-planske mjere za sprečavanje posljedica nesreća pri transportu opasnih tvari prometnicama provode se određivanjem odgovarajućih koridora za prometnice prema njihovom razvrstavanju. Za cijevni transport opasnih tvari treba odrediti zaštitni koridor i tehničke uvjete za smanjenje posljedica mogućih nesreća za ljude, materijalna dobra i okoliš, ovisno o vrsti, količini i tlaku opasne tvari i vrsti mogućeg učinka nesreće.

Za postojeće nepokretne izvore mogućih tehnoloških nesreća treba pri izdavanju lokacijske dozvole izvršiti analizu opasnih djelatnosti, te ih rangirali s obzirom na procjenu razmjera posljedica te izvršiti procjenu opasnosti od mogućih nesreća.

Metode za rangiranje rizičnih djelatnosti i procjena opasnosti od mogućih nesreća određene su posebnim propisima. Za planirane djelatnosti kod kojih postoji rizik od tehnoloških nesreća u ovom prostornom planu uređenja određeni su uvjeti za njihovo lociranje u odnosu na rang rizičnosti i procjenu opasnosti. Na osnovi procjene vrsta i stupnjeva rizika od tehnoloških nesreća i osjetljivosti prostora na pojedine vrste štetnih djelovanja, u ovom planu planiran je prostorni raspored drugih sadržaja u dosegu najnepovoljnijeg slučaja učinka moguće nesreće tako da se na najmanju mjeru svedu posljedice nesreće na živote i zdravlje ljudi, materijalna dobra, prirodnu i kulturnu baštinu i okoliš.

Članak 47.a

Brisan je.

Članak 48.

9.
MJERE PROVEDBE PLANA

9.1.
Obveza izrade prostornih planova

Granice obavezne izrade detaljnih planova i urbanističkih planova uređenja kao i granice detaljnih planova i urbanističkih planova koji su na snazi označene su na grafičkim prikazima u mjerilu 1:5.000 i 1:25.000.

Područja i dijelovi primjene planskih mjera zaštite.

A)
Popis i obuhvat obavezne izrade urbanističkog plana uređenja

1.
UPU KORITNJAČE 
2.
UPU MLIN 
3.
UPU LUKARIŠĆE 
4.
UPU ZONA GOSPODARSKIH DJELATNOSTI – KOPČEVEC JUGOZAPAD 
5.
UPU ZONA GOSPODARSKIH DJELATNOSTI – KOPČEVEC JUGOISTOK 
6.
UPU ZONA GOSPODARSKIH DJELATNOSTI – PUHOVEC SJEVER 
7.
UPU ZONA GOSPODARSKIH DJELATNOSTI – JUG 
8.
UPU ZONA GOSPODARSKIH DJELATNOSTI – PUHOVEC JUG 
9.
UPU ZONA GOSPODARSKIH DJELATNOSTI – LUČINICA 
10.
UPU ZONA GOSPODARSKIH DJELATNOSTI – BOK 
11.
UPU PUHOVO 
12.
UPU ZONA GOSPODARSKIH DJELATNOSTI – OSTRNA JUG 
13.
UPU ZONA GOSPODARSKIH DJELATNOSTI – OSTRNA SJEVER 
14.
UPU KOPČEVEC 
15.
UPU LEPROVICA

16.
UPU VELIKA OSTRNA 
17.
UPU ZONA GOSPODARSKIH DJELATNOSTI KRČEVINA 
18.
UPU ISTOK 
19.
UPU ZONA GOSPODARSKIH DJELATNOSTI ČRNOVČAK  
20.
UPU ZONA GOSPODARSKIH DJELATNOSTI JADRAN INTERIJERI I PASTOR 
21.
UPU RADNIČKA 
22.
UPU LAZINA

23. 
UPU KLANJEC

24.
UPU LEPROVICA JUG

B)
Popis i obuhvat obavezne izrade detaljnog plana uređenja

1. DPU GROBLJA I PROŠIRENJA GROBLJA DUGO SELO

2. DPU PROŠIRENJA GROBLJA PROZORJE 
3. DPU NOVO GROBLJE 
4. DPU EKSPLOATACIJA GLINE - TEMPO 
C)
Popis i obuhvat važećih provedbenih planova:

1a.
URBANISTIČKI PLAN UREĐENJA ZA PODRUČJE MARTIN BREGA (Službeni glasnik Grada Dugog Sela br. 3/03 i 7/11)

2a.
DETALJNI PLAN UREĐENJA ZONE "CENTAR" NASELJA DUGO SELO (Službeni glasnik Grada Dugog Sela br. 2/96, 3/99, 7/99, 3/00, 7/01, 5/04, 4/07 i 1/11)

3a.
DETALJNI URBANISTIČKI PLAN "CENTAR II" (Službeni glasnik Grada Dugog Sela br. 11/02, 12/02, 2/07 i 10/10)

4a.
DETALJNI PLAN UREĐENJA MARTIN BREG (Službeni glasnik Grada Dugog Sela br. 14/06)

5a.
URBANISTIČKI PLAN UREĐENJA - ZONA GOSPODARSKIH DJELATNOSTI – KOPČEVEC SJEVER (Službeni glasnik Grada Dugog Sela br. 7/11)

6a.
URBANISTIČKI PLAN UREĐENJA DUBRAVA (Službeni glasnik Grada Dugog Sela br. 5/12)

7a.
URBANISTIČKI PLAN UREĐENJA "OSNOVNA ŠKOLA DUGO SELO - ZORIĆEVA" (Službeni glasnik Grada Dugog Sela br. 2/13)

Članak 49.

9.2.
Primjena posebnih razvojnih i drugih mjera

Područje primjena posebnih razvojnih i drugih mjera su gradovi u konurbacijskom odnosu s gradom Zagrebom. Za Grad Dugo Selo koji je u konurbacijskom odnosu s gradom Zagrebom predviđene su posebne mjere za:

· poboljšanje međusobne prometne povezanosti posebno u dijelu koji se odnosi na javni međugradski prijevoz (Šinsko vozilo, željeznica i dr.),

· razmještanje i dislokacija gospodarskih sadržaja vodeći računa o zaštiti okoliša i uklapanju u krajobrazne vrijednosti,
· osiguranje kvalitetnog prostora za stanovanje i pratećih sadržaja za zadovoljavanje osnovnih potreba stanovništva iz područja zdravstva, socijalne skrbi, odgoja i obrazovanja, kulture, športa i ostalih djelatnosti.
KLASA: 023-05/14-01/06
URBROJ:  238/07-03-14-1

Dugo Selo, 19. veljače 2014. god.

                                                                                PREDSJEDNIK

                                                                                  ODBORA ZA STATUT I POSLOVNIK

                                                                                   Željko Ivaniček, v.r.

